
Introducere 


La 11 noiembrie 1918, ora 11:00, a luat 
sfârșit Primul Război Mondial. Forţele aliate 
ale Marii Britanii, Franței, Italiei și Statelor 
Unite ale Americii învinseseră armatele 
Germaniei, Austro-Ungariei și Turciei în 
conflagratia in care și-au pierdut viata peste 
șapte milioane de soldaţi și tot atâţia civili. 
Între 1914 şi 1918, „Marele Război”, cum a 
fost numit, a redefinit parametrii purtării 
războiului. 

Primul Război Mondial a fost cel dintâi 
conflict armat „industrial” adevărat în care 
progresele tehnologice ale secolului al XIX-lea 
au fost folosite într-o confruntare nemiloasă, 
cu efecte terifiante. Metode noi și mult mai 
eficiente de a ucide, susținute de infrastructura 
socială, economică și politică a țărilor 
angajate în război, au produs un val de 
distrugeri fără precedent în istoria mondială. 
În ceea ce privește numărul victimelor, 
victoria nu a adus cu sine mari diferențe 
între tabăra învingătorilor și cea a învinșilor. 
La toate nivelurile societăţii — politicieni, 
generali, simpli soldaţi si civili — existau 
convingerea și speranţa că avea să fie 
„războiul care va pune capăt tuturor 
războaielor” și că, astfel, oamenii nu 
muriseră degeaba. 

Din nefericire însă, Marele Război nu s-a 
dovedit a fi ultimul. Din multe puncte de 
vedere, acesta a creionat viitorul războiului, 
nicidecum trecutul acestuia. Modul în care 
s-a pus accentul pe utilizarea tuturor resurselor 
disponibile și a întregii populaţii a creat un 
precedent și a dat un exemplu despre cum ar 
fi putut fi purtate războaiele pe viitor. 

Pentru cei care au fost martori la 
Armistițiul din 1918, perspectiva unui alt 
conflict major în Europa a fost o oroare de 
neimaginat. În ciuda șocului provocat de 
Marele Război, a listelor interminabile de 
morți și răniţi publicate în toate ziarele din 
Marea Britanie, Germania și Franța și a 


repulsiei generale fata de ideea de conflict 
generată de Marele Război, Europa nu s-a 
bucurat nici măcar de 20 de ani de pace. În 
1939, a fost implicată din nou într-o 
conflagrație de proporţii și, de această dată, 
costurile aveau să fie mai mari decât în 
războiul din 1914-1918, atât din punct de 
vedere al pierderii de vieți omenești, cât si de 
bunuri si a influenţat, fără îndoială, morala. 

Al Doilea Război Mondial a izbucnit în 
Europa ca o consecinţă a atitudinii agresive a 
Germaniei. Un aspect distinctiv al celui de-al 
Doilea Război Mondial a fost modul în care 
s-au dus luptele — scopul nu a fost acela de a 
obține avantaje materiale sau politice, chiar 
dacă aceste aspecte au cântărit foarte mult pe 
toată perioada războiului. În esenţă, al Doilea 
Război Mondial a fost o confruntare între 
două ideologii. 

Extremismul politic din Germania de după 
Primul Război Mondial l-a adus la putere pe 
Adolf Hitler, un om convins de propria 
infailibilitate și de vocaţia aproape divină de 
a conduce Germania către victorie într-un 
război de proporţii, în urma căruia tara avea 
să-și câștige poziţia de mare putere într-o 
nouă ordine globală. Planul lui Hitler era să 
se implice într-un război al cuceririlor, în 
care superioritatea rasei germane avea să fie 
demonstrată și în care dușmanii rasiali și 
ideologici ai acesteia urmau să fie nimiciti. În 
acest fel, cârma Europei unificate avea să fie 
preluată de germani. Această ideologie a stat 
la baza motivelor Germaniei de a intra în 
luptă și a dictat, în mare măsură, modul în 
care au fost conduse ostilitățile. 

În august 1939, Germania lui Adolf Hitler 
reușise, printr-o combinaţie de ameninţări și 
diplomaţie, să obţină multe dintre revendicările 
teritoriale. În august 1939, Hitler a început să 
se simtă îndeajuns de încrezător în puterile 
sale ca să renunţe la diplomaţie și să treacă la 
utilizarea forței militare pentru a cuceri 

Hitler la parada prezentării stindardelor. (AKG Berlin) 


Polonia, tara vecină de la răsărit. Invadarea 
acestei tari a fost evenimentul care a dus la 
izbucnirea celui de-al Doilea Război Mondial. 
Marea Britanie și Franța se angajaseră să 
apere independenţa Poloniei și să vină în 
ajutorul acesteia în eventualitatea unui atac 
german. Guvernele Marii Britanii și Franţei 
au emis un ultimatum prin care cereau 
Germaniei retragerea imediată, dar Hitler a 
respins amenințarea, având convingerea că 
era putin probabil ca francezii și englezii să 
întreprindă ceva pentru a opri Germania. În 
urma refuzului Germaniei de a răspunde la 
ultimatum, Marea Britanie și Franţa au intrat 
în noul conflict major și astfel a izbucnit cel 
de-al Doilea Război Mondial. 

Spre deosebire de luptele de uzură și de 
situaţiile fără ieșire din Primul Război Mondial, 
cel de-al Doilea Război Mondial a fost dus, 
cel puţin la început, într-un ritm cu totul 
diferit. În primele nouă luni, victoriile 
militare ale Germaniei au fost uluitoare: a 
invadat și a cucerit Polonia in mai putin de o 
lună și, cu ajutorul Uniunii Sovietice, cu care 
a încheiat o alianţă foarte avantajoasă, având 
doar de câștigat, a reușit să dezmembreze și 
să împartă Polonia. În timpul acestei 
campanii, Marea Britanie și Franţa nu au 
întreprins nicio acţiune pentru a veni în 
ajutorul Poloniei. 

Pătrunderea germanilor în Polonia a fost 
urmată de un atac împotriva Norvegiei și, 
ulterior, de un asalt asupra forţelor aliate 
britanice și franceze din vest. În timpul 
acestei campanii, francezii și aliaţii lor belgieni, 
olandezi și englezi au fost înfrânți in mai 
puţin de șase săptămâni. Până în iunie 1940, 
toate statele Europei continentale fie au fost 
îngenuncheate de Germania, fie s-au aliat cu 
aceasta sau au rămas neutre. Astfel, Germania 
lui Hitler a reușit în mai puţin de nouă luni 
ceea ce Germania kaizerului Wilhelm nu a 
obținut în decursul a patru ani. 

După capitularea Franţei și pierderea — în 
timpul luptelor și a evacuării rapide din 
Dunkerque — a majorităţii armamentului 
greu, Marea Britanie a fost nevoită să ducă o 
bătălie disperată pentru a-și păstra independenţa 
în fata unei Germanii aflate în plin avânt. În 
timpul Bătăliei pentru Anglia, Germania a 

suferit prima sa lovitură din timpul războiului. 
Temerarii piloţi de vânătoare ai Royal Air Force 
(Forțele Aeriene Regale — RAF), majoritatea 
britanici, dar și australieni, americani, 
canadieni, neo-zeelandezi, polonezi și cehi, 
nu le-au dat ocazia germanilor de a cuceri 
supremaţia cerurilor de care aveau nevoie 
pentru a-și pune în aplicare planul de 
invadare a Insulelor Britanice. 

Incapabil să pună în practică Operația 
„Leul de mare” — invadarea Marii Britanii —, 
Hitler a început pregătirile pentru ceea ce el 
considera a fi premiul cel mare: Uniunea 
Sovietică. Înainte însă, armatele germane au 
ocupat Grecia și lugoslavia și s-au implicat și 
în luptele din nordul Africii, unde au 
susținut armata italiană. La 22 iunie 1941, 
armata lui Hitler se afla în răsărit, pentru a 
pune în aplicare Operația Barbarossa, atacul 
asupra Uniunii Sovietice, lărgind serios aria 
în care se desfășura războiului. La 12 iulie, 
Marea Britanie și Uniunea Sovietică au 
semnat un acord de asistență mutuală prin 
care se angajau să lupte împreună împotriva 
dușmanului lor comun. La 11 decembrie 
1941, după atacul neașteptat al japonezilor 
de la Pearl Harbor asupra flotei americane 
din Pacific, Germania a declarat război și 
Statelor Unite ale Americii, propagând astfel 
războiul încă și mai mult și, prin aceasta, 
märindu-si considerabil șansele unei victorii 
decisive. 

Germania lui Adolf Hitler începuse însă să 
se confrunte cu un număr neașteptat de 
adversari: Marea Britanie, cel mai mare 
imperiu din lume, Uniunea Sovietică, statul 
care avea cea mai mare armată, și Statele 
Unite ale Americii, tara cu cea mai dezvoltată 
economie și probabil cel mai mare potenţial 
latent. După câteva succese militare repurtate 
la început, ofensiva Germaniei asupra 
Uniunii Sovietice nu s-a soldat cu victoria 
rapidă și decisivă la care se aștepta Hitler. 

Cu siguranţă, eșecul acesteia de a scoate 
Uniunea Sovietică de pe harta războiului 
înainte ca Statele Unite ale Americii să-și facă 
intrarea a însemnat, realist vorbind, că 
Germania nu putea obţine la fel de mult pe 
cât isi dorea. În orice caz, ferocitatea cu care 
a luptat în război, mai ales în est, a 

demonstrat faptul că inamicii acesteia nu 
erau dispuși la nicio formă de compromis. În 
plus, în urma unei conferinţe ţinute la 
Casablanca la începutul anului 1943, aceștia 
au cerut în primul rând capitularea 
necondiționată a Germaniei. 

Odată ce frâiele au trecut la adversari, 
războiul a devenit unul de uzură și nu se mai 
întrevedea decât un singur rezultat logic, însă 
rezistența Germaniei a făcut să se ajungă la 
acel final cu preţul multor vieţi omenești și a 
unor pierderi materiale însemnate. De la 
începutul anului 1943, sovieticii au forțat 
armatele germane să se retragă și, în iunie 
1944, Aliații au invadat Franţa, aflată, la 
momentul respectiv, sub ocupaţie germană, 
și au început să-i îndepărteze pe germani și 
din acea zonă. Germanii, deși se aflau sub o 
presiune extrem de mare, fiind obligaţi să 
lupte pe două fronturi și bombardati fără 
milă pe calea aerului, au continuat să reziste 
până în mai 1945. Pe 8 mai 1945, noul 
cancelar german, amiralul Dönitz, a capitulat 
necondiţionat in fata Aliaților: Marea 
Britanie, SUA, URSS si Franta. 

În ruinele Germaniei lui Hitler — Reichul 
despre care acesta spunea că avea să dureze 
1 000 de ani —, armatele Statelor Unite ale 
Americii și ale Uniunii Sovietice au fost cele 
care, la modul simbolic, s-au întâlnit primele 
pe fluviul Elba. Aceste două tari din afara 
Europei aveau să fie noii factori determinanti 


ai ordinii mondiale în perioada postbelică, 
în timp ce Marea Britanie și Franţa, cele 
două state europene, au fost nevoite să-și 
revizuiască poziţia pe scena mondială din 
cauza extenuării la care fuseseră 

supuse în timpul celor două războaie 
succesive. 

În primii patru ani ai celui de-al Doilea 
Război Mondial, Germania a experimentat 
mărirea, dar și decăderea în Europa. Cartea 
analizează modul în care a izbucnit cel de-al 
Doilea Război Mondial, pornind de la 
moștenirea primei conflagrații mondiale și 
analizând, mai apoi, acţiunile întreprinse de 
Adolf Hitler, acțiuni care au dus la război. 
Volumul aduce în discuţie și influența 
ideologiei naziste asupra modului în care s-a 
luptat în acest război și prezintă, în ordine 
cronologică, campaniile militare majore 
desfășurate de-a lungul celor patru ani: 
invadarea Poloniei de către Germania, 
campania din Norvegia, capitularea Franţei, 
Belgiei și Olandei, „miracolul” de la 
Dunkerque și, mai apoi, Bătălia pentru 
Anglia. Cartea de fata arată și cum au 
încercat englezii să riposteze împotriva unei 
Europe ocupate de germani prin raidul 
dezastruos de la Dieppe și controversatele 
bombardamente aeriene. Sunt prezentate, de 
asemenea, și câteva întâmplări de viata din 
Germania ocupată și experienţe de război, 
atât ale unui civil, cât și ale unui soldat. 


Cronologie 


1938 12 martie Armata germană pătrunde 


în Austria. 

13 martie Austria este încorporată în 
Marele Reich german. 

28 martie Adolf Hitler încurajează 
minoritatea germană din Cehia să 
militeze pentru separarea statului. 

11 august La presiunea Marii Britanii 
și a Franţei, cehii încep negocierile cu 
germanii. 

12 august În Germania începe 
mobilizarea. 

4 septembrie Germanii din Sudeți 
resping propunerile de autonomie a 
regiunii Sudetilor. 

7 septembrie În Franţa începe 
mobilizarea. 

12 septembrie Hitler solicită Cehiei 
să accepte cererile germanilor cu 
privire la regiunea Sudetilor. 

15 septembrie Prim-ministrul 
britanic Chamberlain îl vizitează pe 
Hitler la reședința sa de la Berghof, 
lângă Berchtesgaden. Aici, Hitler îi 
prezintă hotărârea sa de a anexa 
regiunea Sudetilor. 

18 septembrie Marea Britanie și 
Franţa acceptă să-i convingă pe cehi 
să cedeze teritoriul ocupat de germani 
în proporţie de peste 50%. 

22 septembrie Chamberlain are o 
întrevedere cu Hitler la Godesberg. 
Fiihrerul pretinde ca germanii să 
ocupe imediat regiunea Sudetilor. 

29 septembrie În urma negocierilor, 
Chamberlain, Mussolini, Daladier și 
Hitler consimt transferarea regiunii 
Sudetilor Germaniei, garantand, in 
acelasi timp, granitele existente ale 
Cehoslovaciei. 

30 septembrie Hitler si Chamberlain 
semnează documentul de „pace 
pentru timpul nostru”. 


1939 


1 octombrie Germanii încep să 
ocupe regiunea Sudetilor. 

5 octombrie Beneš, premierul ceh, 
demisionează din funcţie. 


15 martie Trupele germane ocupă 
Praga. 

28 martie Hitler denunţă pactul de 
neagresiune cu Polonia. 

16 aprilie Uniunea Sovietică propune 
o alianță de apărare cu Franţa și 
Marea Britanie. Propunerea este 
respinsă. 

27 aprilie Marea Britanie introduce 
serviciul militar obligatoriu; Hitler 
renunţă la acordul naval anglo- 
german. 

22 mai Hitler și Mussolini semnează 
„Pactul de oţel” 

11 august Propuneri tardive anglo- 
franceze pentru Uniunea Sovietică. 
23 august Uniunea Sovietică și 
Germania emit un tratat de 
neagresiune, Pactul Ribbentrop- 
Molotov. Acesta conţine un protocol 
secret, referitor la Polonia, dar și la 
Basarabia. 

25 august Marea Britanie și Polonia 
semnează un pact mutual de 
asistență. 

28 august Polonezii nu acceptă 
începerea negocierilor cu germanii. 

1 septembrie Germanii invadează 
Polonia. 

2 septembrie Marea Britanie și Franţa 
dau Germaniei ultimatumuri în 
privinţa Poloniei. 

3 septembrie Marea Britanie și Franța 
declară război Germaniei. 

17 septembrie Uniunea Sovietică 
invadează estul Poloniei. 

30 septembrie Uniunea Sovietică și 
Germania împart Polonia; Corpul 


I2 Al doilea război mondial. Europa 1939-1943 


1940 


Expeditionar Britanic (British 
Expeditionary Force — BEF) ajunge în 
Franța. 


9 aprilie Germania invadează 
Norvegia. 

14 aprilie Armatele britanice ajung 
în Norvegia. 

2 mai Trupele britanice sunt evacuate 
din Norvegia. 

10 mai Chamberlain își dă demisia; 
postul de prim-ministru este preluat 


de Churchill; Germania invadează Franţa. 


28 mai Belgia capitulează. 

29 mai-3 iunie Operația Dynamo. 
22 iunie Franţa capituleazä. 
iunie-septembrie Bătălia pentru 
Anglia. 


1941 


1942 


1943 


22 iunie Începe Operația Barbarossa 
(invadarea URSS). 

decembrie Japonia bombardează 
Pearl Harbor; Germania declară război 
SUA. 


26 mai Tratatul anglo-sovietic de 
cooperare în războiul împotriva 
Germaniei. 

14 august Raidul asupra Dieppe 
eșuează. 


ianuarie Churchill și Roosevelt 
solicită „predarea necondiționată” a 
Germaniei naziste. 

februarie Ultimele trupe germane 
capitulează la Stalingrad. 

iulie Trupele aliate debarcă în Sicilia. 


Contextul istoric 


Nori de furtună 


Motivele care au dus la izbucnirea celui de-al 
Doilea Război Mondial sunt foarte multe, 
însă persoana care l-a făcut inevitabil a fost 
una singură: Adolf Hitler. După ce Fiihrerul a 
ajuns la conducerea Germaniei, războiul a 
început să se prefigureze. Circumstantele care 
au făcut ca un om precum Hitler să preia 
puterea, să o mențină un timp atât de 
îndelungat și să profite de ocaziile care i s-au 
ivit la nivel mondial au fost inevitabile și 
mult mai complicate. 

Ascensiunea la putere a lui Hitler a fost 
posibilă în condiţiile politice și economice 
din Germania interbelică. El a profitat de 
asemenea de sentimentele care predominau 
în rândurile armatei și ale elementelor de 
dreapta din societatea germană, și anume că 
înfrângerea Germaniei în Primul Război 
Mondial putea fi atribuită mai degrabă 
acțiunilor socialiștilor si comuniștilor de 
acasă decât unei înfrângeri decisive pe câmpul 
de luptă. Hitler a reușit să profite de aceste 
sentimente, insistând asupra prevederilor 
Tratatului de la Versailles. Pentru a-și atinge 
scopurile, Hitler a amintit în mod constant 


SH 

faptul că națiunea germană fusese umilită la 
Versailles. 

Fl s-a servit pentru a ajunge la putere de 
Partidul National-Socialist al Muncitorilor 
Germani (NSDAP sau Partidul Nazist), o 
formațiune politică mai degrabă lipsită de 
direcție căreia Hitler a reușit să-i insufle 
dinamismul personal și, prin aceasta, să-i 
inoculeze propriile idei. Mai presus de orice 
însă, Fiihrerul a impus o „politică naționalistă 
etnică agresivă” și convingerea că războiul 
era unealta prin care poporul său și-ar fi 
putut afirma poziția de conducător al unui 
imperiu global. Scopul suprem al lui Hitler 
viza estul mai precis un război de anihilare 
împotriva Uniunii Sovietice care, din punctul 
său de vedere, era întruparea răului. Acest 
conflict de proporţii imaginat de Hitler și 
care viza estul avea ca scop distrugerea 
conspirației „iudaico-bolsevice”, care, din 
punctul său de vedere, era susținută de 


Semnarea Tratatului de la Versailles de către statele 
Antantei şi Germania, 28 iunie 1918. (Galeria foto Ann 
Ronan) 

Moscova, și deplasarea populaţiei slavone, 
considerată de naziști Untermenschen 
(„subumană”). Teritoriul obținut astfel avea 
să fie colonizat de germani, lucru care, implicit, 
urma să ducă la mărirea suprafeţei celui de-al 
Treilea Reich și la supraviețuirea acestuia. 
Acest detaliu a făcut diferenţa între „războiul 
lui Hitler” și războaiele precedente și între 
Germania lui Hitler și Germania kaizerilor. 


O Germanie unită 


Germania unită a luat fiinţa abia în 1871. În 
1866, Prusia a învins în mod decisiv Austria 
în Războiul de șapte săptămâni și astfel și-a 
asigurat supremaţia asupra statelor germane 
din centrul și estul Europei. După victoria 
Prusiei împotriva Franţei din Războiul 
franco-prusac, la 18 ianuarie 1871, Wilhelm | 
este proclamat împărat al Germaniei unite în 
Sala Oglinzilor din Palatul de la Versailles, în 
apropierea Parisului. Prusia era cel mai mare 
și mai dezvoltat stat german din punct de 
vedere economic și militar. Berlin, capitala 
prusacă, a devenit și capitala acestei noi țări 
europene, iar regele prusac care era, la 
momentul respectiv, Wilhelm I, a devenit 
primul împărat (Kaizer) al Germaniei unite. 
În 1888, odată cu venirea la tronul 
Germaniei imperiale a kaizerului Wilhelm 


al II-lea, ambițiile noului stat au crescut 
considerabil. Politica externă a lui Wilhelm 
al II-lea era una agresivă — l-a înlăturat din 
funcție pe cancelarul său, Bismark, persoana 
care, prin manevrele sale politice, crease în 
mare parte Germania unită, și a determinat 
transformarea Germaniei într-o putere 
mondială, nu doar europeană. Dorinţa 
nesăbuită a lui Wilhelm de a obține noi 
colonii nu a avut prea mult succes înainte de 
1914, dar hotărârea sa de a forma o flotă care 
să rivalizeze cu flota engleză a dus la un 
conflict deschis cu Marea Britanie. 

Nepot al reginei Victoria, Wilhelm a 
încurajat ideea că Germania trebuia să 
reușească prin propriile puteri într-o lume 
competitivă. În 1914, Germaniei i s-a ivit 
ocazia de a-și dovedi forța în fata Franţei, cel 
mai apropiat rival continental. Când 
arhiducele Franz Ferdinand, moștenitorul 
tronului Austro-Ungariei, a fost asasinat, 
Germania a profitat de șansa care i se oferise. 
Rivalitatea dintre marile puteri, sistemele 
complicate de alianţe și diplomaţia care 
părea să stea pe un butoi cu pulbere au făcut 
ca războiul care începuse să nu se compare 
nici pe departe cu acele confruntări care 
avuseseră loc între mijlocul și finalul 


Bismark (în uniformă albă) în Sala Oglinzilor de la 
Versailles. (AKG Berlin) 


secolului al XIX-lea. Războiul care începuse 
era Primul Război Mondial, Marele Război. 


Înfrângerea militară 
și Republica de la Weimar 


După patru ani de masacre îngrozitoare, 
Germania a fost înfrântă decisiv în 1918. 
Kaizerul Wilhelm a abdicat cu doar câteva 
zile înainte de semnarea armistiţiului, iar 
conducerea ţării a fost preluată de un guvern 
de stânga, care a fost constrâns să semneze 
ceea ce germanii, cel puţin, considerau a fi 
un adevărat dictat sub forma unei convenții 
de pace. Tratatul de la Versailles care, în mod 
oficial, a pus capăt războiului a fost un 
document controversat — în primul rând, 
prin intermediul acestui document i-a fost 
imputată în mod direct Germaniei vina de a 
fi generat războiul, aceasta fiind obligată la 
plata unor reparaţii de război uriașe, și au 
fost confiscate zone întinse din teritoriul 
german în care au fost create noi state. 

Izbucnirea celui de-al Doilea Război 
Mondial a fost determinată de prevederile 
tratatului și de eșecul de a pune în practică 
aceste prevederi. O influenţă aparte au avut 
și acuzele aduse guvernului care a semnat 
umilitorul tratat chiar dacă, în realitate, 
acesta nu a avut de ales. Mulţi politicieni de 
dreapta și, în mod special, armata considerau 
că poporul german nu fusese înfrânt, ci, mai 
degrabă, „înjunghiat pe la spate” de guvern. 

În primii ani de după terminarea 
războiului, Germania a trecut, ca de altfel 
întreaga Europă, printr-o perioadă nefastă, în 
care extremismul politic se răspândea cu 
repeziciune. Noua republică germană a luat 
ființă în micul oraș Weimar, preferat 
Berlinului ca sediu al noului guvern din 
cauza asocierilor acestuia din urmă cu 
militarismul prusac și a faptului că nu era un 
oraș tocmai sigur. Astfel, acea perioadă din 
istoria Germaniei, prima perioadă de 
democraţie germană veritabilă, este 
cunoscută drept Republica de la Weimar. 

Guvernul de la Weimar a fost atacat din 
ambele părţi ale spectrului politic. Extremiștii 
isi arătau revolta in multe orașe mari ale 

Germaniei, în timp ce atât stânga, cât și 
dreapta încercau să dea jos guvernul de la 
putere; insurecția condusă de Wolfgang Kapp 
(„puciul lui Kapp”) a fost una dintre cele mai 
serioase tentative. Cât despre sistemul 
constituțional care susținea guvernul de la 
Weimar, acesta nu făcea decât să complice 
situația și mai mult. Fiind mult prea 
dependent de opinia politică, acesta nu 
reușea să formeze decât guverne minoritare 
sau coaliţii fragile care nu prea aveau ocazia 
să realizeze mare lucru. Și, în tot acest timp, 
tensiunile la nivel internaţional s-au 
intensificat în momentul în care Germania a 
refuzat să mai plătească reparaţiile de război. 
Ca o consecinţă a acestui fapt, francezii, 
dornici să stoarcă și ultimul pfenig, au 
ocupat regiunea Ruhr în 1923. Situaţia 
încordată înregistrată la nivel internaţional a 
fost exacerbată de inflația ridicată, o liră 
sterlină ajungând să valoreze 10 000 de 
milioane de mărci germane. 


Ascensiunea lui Hitler la putere 


În mijlocul tuturor tensiunilor sociale, 
economice și politice, începuse să-și facă 
simțită prezența Adolf Hitler, un austriac care 
luptase în armata germană în timpul Primului 
Război Mondial. În 1923, după ce a devenit 
liderul Partidului National-Socialist al 
Muncitorilor Germani (până atunci Deutsche 
Arbeiterpartei — Partidul Muncitoresc 
German) graţie dinamismului și talentului 
său oratoric, Hitler a avut prima tentativă 
stângace de prelua puterea. Puciul de la 
Minchen, de la 9 noiembrie 1923, s-a soldat 
cu un eșec, iar Hitler a fost condamnat la 
cinci ani de închisoare și încarcerat la 
Landsberg. 

În ciuda sentinţei pronunțate, Hitler a 
executat numai nouă luni în condiţii foarte 
decente. Reprezentanţii autorităţilor, dintre 
care multi rezonau cu situaţia lui Hitler, au 
fost convinși să-l elibereze înainte de termen, 
după ce acesta și-a dat temporar demisia de 
la conducerea Partidului Nazist și a fost de 
acord să nu mai țină discursuri pe teme 
politice în cadrul adunărilor publice. Hitler 

Freikorps (foto sus) au fost dizolvate în 1921 si multi 
dintre membrii acestora s-au înrolat ulterior î 
batalioanele de asalt (SA) create de Hitler. 


însă s-a sustras acelor restricţii organizând 
întâlniri private în casele susținătorilor săi. 

Cât timp a fost Hitler în închisoare, 
dictând Mein Kampf, situaţia din Germania 
s-a îmbunătăţit simţitor. A fost acceptată o 
nouă strategie de plată a datoriilor de război 
ale Germaniei numită Planul Dawes. Acesta 
reflecta mai exact capacitatea de plată a ţării 
și a permis Germaniei să facă împrumuturi 
substanțiale mai ales din SUA, fapt care a 
generat o perioadă scurtă de prosperitate 
economică. Ulterior, Germania a aprobat un 
alt plan, mult mai complex, de returnare a 
împrumuturilor, numit Planul Young, care a 
îmbunătăţit situația economică a ţării. 

Graţie eforturilor noului cancelar, Gustav 
Stresemann, Germania a reușit să devină 
membră a Ligii Naţiunilor în 1926 și a 
semnat Tratatul de la Locarno cu Marea 
Britanie și Franţa, care a dus la detensionarea 
relaţiilor internaţionale. Acest tratat confirma 
graniţele existente ale statelor din vestul 
Europei care îl semnaseră, iar sentimentul de 
reconciliere resimţit pretutindeni a părut să 
vestească o perioadă fructuoasă în relaţiile 
internaționale. Însă Tratatul de la Locarno nu 


a reușit să ofere nicio garanţie în privința 
frontierelor de est ale Germaniei, sugerând 
unora că statelor occidentale s-ar fi putut să 
nu le pese prea mult dacă ţara lor avea să-și 
revendice teritoriile pierdute în acea zonă. 

Poziția mai bună pe care o avea Germania 
în 1929 a fost complet distrusă de un 
eveniment neprevăzut ale cărui efecte aveau 
să fi resimtite la nivel mondial. La 29 
octombrie 1929, a avut loc crahul Bursei de 
pe Wall Street și toate împrumuturile oferite 
de SUA, care mentinuserä într-un mod 
artificial economia mondială pe linia de 
plutire, au fost suspendate. Germania, a cărei 
firavă redresare economică fusese alimentată 
de împrumuturile consistente din SUA, a 
primit o lovitură dură. Această nouă situaţie 
economică i-a dat lui Hitler încă o șansă de a 
strânge capital politic, șansă de care a 
profitat din plin. 

Violentele izbucnite din raţiuni politice pe 
străzile din Germania au caracterizat 
perioada 1929-1933. În tot acest timp, 
naziștii s-au opus comuniștilor, iar economia 
Germaniei a funcționat sub presiunea 
recesiunii mondiale și a reparațiilor de 
război. Hitler și naziștii au promis Germaniei 
un viitor strălucit și, la 23 ianuarie 1933, 
președintele Republicii de la Weimar, Paul 
von Beneckendorff und Hindenburg, l-a 

numit pe Hitler cancelar. În alegerile ce au 
avut loc în luna martie, Partidul Nazist a 
primit 44% din totalul voturilor. Chiar și în 
sistemul excesiv de reprezentativ din 
Republica de la Weimar, acel procent era 
suficient pentru a da naziștilor 288 din cele 
647 de locuri din Reichstag. Hitler s-a folosit 
de poziţia pe care o avea aprobând diferite 
„legi de împuternicire”, al căror unic scop 
era, în realitate, să-i permită lui să devină 
dictator legal. 

Odată ce Hitler a preluat puterea, a 
început imediat să distrugă vechile structuri 
ale societăţii și să le reconstruiască pe modelul 
national-socialismului. Toate partidele politice, 
cu excepţia NSDAP, au fost interzise. Încet, 
încet, evreii au fost excluși din societate și 
evitati public, măsură ce a culminat cu 
Kristallnacht, „Noaptea de cristal”, pogromul 
din 1938, în cursul căruia proprietăţile 
evreilor au fost vandalizate. Pentru persoanele 
„indezirabile” au fost înfiinţate lagăre de 
concentrare, unde se muncea din greu, deși 


Haos pe străzi după crahul Bursei de pe Wall Street, 
New York. (Topham Picturepoint) 


acestea încă nu erau lagăre de exterminare. 
Hitler a inițiat un program ambițios de 
lucrări publice, cea mai cunoscută fiind 
construcția de autostrăzi. 

Hitler era să stare să elimine pe oricine ar 
fi încercat să-i stea în cale. În „Noaptea 
cutitelor lungi” (29-30 iunie 1934) a ordonat 
asasinarea vechiului său camarad și susținător 
Ernest ROhm, conducătorul batalioanelor de 
asalt (Sturmabteilung — SA), și a altor câteva 
sute de membri ai acestei grupări 
paramilitare din care proveniseră multi 
susținători ai săi. Acești oameni erau un fel 
de armată privată a NSDAP: păstrau ordinea 
în adunările politice și nu ezitau să se 
încaiere cu principalii oponenți, comuniștii. 

Hitler spera ca, prin îndepărtarea acestor 
potențiali rivali ai armatei, să o atragă de 
partea sa și chiar i-a convins pe ofiţeri să facă 
un legământ de loialitate fata de el în calitate 

de „Fiihrer al Reichului și al poporului german 
și comandant suprem al forțelor armate”. În 
același timp, se bucura de sprijinul 
Schutzstaffel (escadroane de protecţie — SS), 
conduse de Heinrich Himmler. 

Hitler s-a hotărât să încalce prevederile 
Tratatului de la Versailles deoarece multe erau 
în detrimentul Germaniei. În primul rând, 
tara sa pierduse o optime din teritoriu și o 
zecime din populaţie: provinciile Alsacia și 
Lorena ocupate de Prusia în timpul războiului 
din 1870 fuseseră returnate Franţei; Eupen- 
Malmey fusese înapoiată Belgiei și Schleswig- 
Holstein Danemarcei. Cele mai mari pierderi 
teritoriale suferite au fost în est, unde Polonia 
a primit de la Germania o mare parte din 
Prusia Occidentală. Din cauza acestui fapt, 
Prusia Orientală a fost separată de Germania, 
singura cale de acces către aceasta fiind prin 
„Coridorul polonez”. Orașul care se afla la 
capătul acestui coridor, Danzig, avea să fie 
oraș liber sub protecţia Ligii Naţiunilor. 
Germania a mai pierdut din teritoriul său și în 
favoarea noului stat Cehoslovacia, creat pe 
ruinele Imperiului Austro-Ungar. 

Odată cu pierderile teritoriale din est nu 
s-a făcut și transferul locuitorilor vorbitori de 
limbă germană. La sfârșitul celui de-al Doilea 
Război Mondial, Aliaţii nu au mai făcut această 
greşeală și au expulzat milioane de germani 
pentru a preveni transformarea acestora în 
minorităţi protestatare care ar fi putut crea 
neplăceri. Conform prevederilor Tratatului de 
la Versailles, Germaniei îi era interzis să se 
unifice cu Austria, Renania avea să fie 
demilitarizată pentru totdeauna și toate coloniile 
Germaniei umau să fie predate Aliaților. În 
plus, efectivele militare ale ţării au fost reduse 
drastic; Germania nu mai avea dreptul să deţină 
flotă navală sau aeriană, iar armata nu 
trebuia să aibă mai mult de 100 000 de soldați. 
Germania a mai fost obligată și la plata unei 
despăgubiri colosale de 6 600 de milioane de 
lire sterline. Cea mai controversată prevedere 
a tratatului a fost însă Articolul 231, care se 
referea la așa-numita culpă de război: Germania 
imperială, și numai ea, era acuzată de a fi 
început războiul. 

S-a scris foarte mult despre rolul pe care 
l-a avut Tratatul de la Versailles în izbucnirea 

celui de-al Doilea Război Mondial. În ciuda 
previziunilor pline de acuratețe ale 
mareșalului Foch, care spunea că „acest 
[tratat] nu înseamnă o pace, ci un armistițiu 
pe 20 de ani”, nu tratatul în sine a provocat 
cel de-al Doilea Război Mondial. Este evident 
că nici nu a reușit să preîntâmpine începerea 
unui alt război, dar, în definitiv, nu a fost 
niciodată aplicat așa cum s-a dorit iniţial. În 
orice caz, Tratatul de la Versailles a fost 
pentru Adolf Hitler unealta prin care a incitat 
poporul german la ură. Nedreptatile făcute 
Germaniei prin intrarea în vigoare a acestui 
tratat, în mod special confiscarea unor zone 
care aparținuseră ţării de sute de ani, le 
aminteau zilnic germanilor că tara lor pierduse 
războiul. Deși nu prevederile în sine ale 
tratatului au fost cele care au determinat 
războiul, existenţa acestui tratat a servit 
enorm intereselor lui Hitler. 

Nu a durat foarte mult și Hitler a început 
să încalce unele dintre prevederile tratatului. 
În martie 1935, de exemplu, a reintrodus în 
Germania serviciul militar obligatoriu, a 
comunicat că armata pe timp de pace avea să 
fie mărită la 500 000 de oameni și a mai 
anunţat existenţa unei forte armate aeriene 
numită Luftwaffe. Deși toate aceste măsuri 
veneau în contradicţie cu prevederile 
tratatului, niciun aliat n-a părut dispus să 
reacționeze cu fermitate. În plus, Hitler a 
semnat un acord naval cu Marea Britanie, 
prin care noii marine militare a Germaniei i 
se permitea să atingă o parte din tonajul 
Royal Navy (Marina Regală britanică). 

În 1936, Hitler și-a forțat norocul si a 
ocupat Renania, zona demilitarizată. Franța 
s-a arătat îngrijorată de acest exces al 
Germaniei, dar nu a fost dispusă să ia măsuri 
fără susținerea fermă a Marii Britanii. Mulţi 
istorici au interpretat imprudenţa Aliaților de 
a nu fi reacționat împotriva lui Hitler de la 
bun început drept dezastruoasă, deoarece 
Hitler s-a simţit, în mod clar, încrezător în 
propriile forte în urma acestui succes, fiind 
convins că Marea Britanie și Franța erau prea 
slabe ca să-l poată opri. Într-adevăr, în timpul 
reocupării Renaniei, armatei germane i s-a 
ordonat să se retragă chiar și numai dacă 
francezii păreau că ar fi vrut să opună 

Trupele germane au pătruns din nou în Renania pe 
7 martie 1936. (AKG Berlin) 


rezistență. Pe 14 octombrie 1933, Germania 
s-a retras din Liga Naţiunilor. În 1936, a 
trimis soldaţi, avioane si nave militare care să 
lupte în Războiul Civil din Spania, dându-i 
astfel ocazia noii sale armate să-și testeze pe 
teren tactica și echipamentele de luptă. 


Reacţiile la acţiunile lui Hitler 


Sunt câteva motive pentru care s-au luat prea 
puţine măsuri pentru a-l opri din start pe 
Hitler. În primul rând, deși Fiihrerul era 


perceput drept un extremist, încă nu 
ajunsese dictatorul megaloman cunoscut în 
prezent. Chiar dacă multe dintre lucrurile 
care aveau să se întâmple fuseseră 
menţionate în Mein Kampf, puţine persoane 
din alte tari au reușit să citească acea carte 
lungă și plictisitoare. În mod paradoxal, 
multi au lăudat modul în care evoluat Hitler. 
Modul său energic de a conduce a adus 
Germaniei ordinea și stabilitatea de care avea 
atâta nevoie. David Lloyd George, prim-mi- 
nistrul britanic din timpul războiului, a 
vorbit despre succesul lui Hitler de a-i fi 
reintegrat în câmpul muncii pe șomeri și i-a 
făcut acestuia o vizită, iar Hitler l-a 
întâmpinat numindu-l „bărbatul care a 


câștigat războiul” Lloyd-George nu a fost 
nici primul, nici ultimul politician cu 
experienţă care a picat în mrejele lui Hitler. 

Noua Germaniei era considerată și un 
bastion puternic împotriva amenințărilor 
comuniste venite din est, astfel că regimul 
autoritar impus de Hitler părea un pret prea 
mic pentru siguranța conferită. Teama de 
comunism a fost o forță considerabilă în 
Europa interbelică și a împiedicat formarea 
oricărei alianţe între Aliaţii occidentali și 
Uniunea Sovietică până când Hitler și-a 
arătat adevărata fata. 

Existau multe persoane în tabăra Aliaților 
care considerau Tratatul de la Versailles o 
greșeală, privindu-l cu mai mult scepticism 
decât se anticipase. Eminentul economist 
englez John Maynard Keynes și-a dat demisia 
din funcția pe care o deţinea în cadrul 
echipei însărcinate cu negocierile tratatului 
în momentul în care au început discuţiile 
despre forma pe care avea s-o ia tratatul în 
final. Criticile lui Keynes au făcut obiectul 
cărții sale The Economic Consequences of Peace, 
volum care a determinat o schimbare subtilă 
de atitudine în Marea Britanie, cel putin în 
cercurile înalte. Astfel de păreri veneau să 
explice antipatia resimţită fata de aplicarea 
prevederilor tratatului. 

Au fost și alte voci care au militat pentru 
formarea unui front mai unitar împotriva 
amenințării din ce in ce mai mari a 
agresiunii naziste în Europa. Încă mai 
persistau amintirile terifiante din Primul 
Război Mondial. Generaţia de politicieni 
aflaţi în serviciu în anii 1930 luptaseră în 
tranșee și știau din experienţă care ar fi fost 
urmările unui asemenea război. Aceste 
sentimente au avut un mare impact în 
rândul lumii și multe activități ale unora 
dintre instituţiile de renume, cum ar fi 
Chestionarul pentru pace [Peace Ballot, in Ib. 
engleză in original — ntr.) al Ligii Naţiunilor 
sau faimoasa dezbatere a Oxford Union in 
cadrul căreia studenţii au discutat si înaintat 
moţiunea „Această Cameră nu va mai lupta 
pentru rege și tara”, militau pentru pacifism. 


JM. Keynes, celebrul economist englez. (Topham 
Picturepoint) 

Convingerea că Hitler era, cel mult, o 
personalitate ambiguă și respingerea 
categorică a ideii de a mai lupta într-un alt 
război au dus la o stare de profundă inerție 
și, probabil, la refuzul de a recunoaște o 
amenințare chiar și când aceasta a devenit 
evidentă. 

La nehotărârea clasei politice și 
sentimentul general al populaţiei s-a adăugat 
un motiv economice real pentru a evita un 
război costisitor. Crahul Bursei de pe Wall 
Street și Marea Criză au destabilizat 
considerabil majoritatea economiilor 
industrializate, așa încât resursele financiare 
necesare unui alt război erau inexistente 
între începutul și mijlocul anilor 1930. În 
mod ironic, deși Germania nazistă și America 
lui Roosevelt au introdus programe de 
stimulare a economiei (de exemplu, New 
Deal în SUA), activităţile de reînarmare au 
fost cele care au readus oamenii în câmpul 
muncii. 


Forțele beligerante 


Către război 


Cel de-al Doilea Război Mondial s-a dus 
efectiv între Marea Britanie, Franța, SUA, 
Polonia, Uniunea Sovietică și țări mai mici, 
pe de o parte, și Germania, Italia, Japonia, 
dar și Ungaria sau și România, de cealaltă 
parte. Lucrurile s-au complicat oarecum 
datorită faptului că URSS a fost aliată cu 
Germania din august 1939 până în iunie 
1941. În acest capitol vom analiza Germania, 
Franța, Marea Britanie si Polonia și vom face 
doar menţiuni succinte despre celelalte forțe 
beligerante. 


Germania 


Când a izbucnit războiul, armata germană 
erau probabil cea mai bine pregătită pentru a 
face fata conflictului. Germanii analizaseră 
metodele cele mai eficiente de a pune în 
practică noile dezvoltări tehnologice din 
industria armamentului și le-au adaptat 
tacticilor tradiționale, dar și unora mai noi. 

După sfârșitul Primului Război Mondial, 
militarii germani și-au analizat cu foarte mare 
precizie situația în care se aflau. În ciuda 
nenumăratelor idei care se vehiculau pe tema 
„înjunghierii pe la spate” a Germaniei, respectiv 
a faptului că aceasta pierduse războiul nu în 
urma unei înfrângeri militare, ci din cauza 
acţiunilor forţelor de stânga din tara, armata 
germană a fost înfrântă decisiv până în 1918. 
Ofițerii superiori germani cunoșteau bine 
situația și au încercat să o remedieze. 

Armata germană a reacţionat la înfrângere 
examinând motivele acesteia și a încercat să 


ofere soluţii militare la problemele respective. 


Germania a suferit pierderi teritoriale majore 
ca urmare a prevederilor Tratatului de la 
Versailles, dar și pierderi importante în ceea 
ce privește armamentului. În noiembrie 
1918, în momentul armistițiului, Germania 
imperială putea detașa în teritoriu în jur de 


4 milioane de cadre militare. După intrarea 
în vigoare a Tratatului de la Versailles însă, a 
fost restricționată la numai 100 000 de 
oameni, dintre care 4 000 erau ofițeri. Deși 
acest număr era simțitor mai mic, armata 
celor „100 000” de oameni era doar nucleul 
unei forțe considerabile, iar pregătirea 
intensă și competenţa acestora aveau să se 
dovedească inestimabile. 

Pe lângă restricţiile în privinţa numărului 
de efective militare, Germaniei i s-a interzis 
să deţină sau să producă tancuri, iar flota 
aeriană germană a fost complet desființată. 
Cât despre marina militară germană, ale cărei 
nave fuseseră trimise la Scapa Flow pentru a 
fi sabordate de englezi, aceasta a fost limitată 
la câteva cuirasate din epoca pre-Dreadnought 
şi i s-a interzis să dețină submarine. Aceste 
obstacole aparente au fost însă depășite. 

Sub conducerea fermă și iscusită a general-co- 
lonelului Hans von Seeckt, multe prevederi 
ale Tratatului de la Versailles au fost 
nesocotite sau chiar contestate. În primul 
rând, militarii germani au petrecut mult timp 
încercând să găsească o metodă prin care 
forţele lor ar fi putut face fata unei armate 
inamice mult mai mari. În același timp, s-a 
încercat identificarea motivelor care au dus la 
eșecul suferit între 1914 și 1918. 

Germanii au făcut tot posibilul pentru a se 
sustrage restricțiilor impuse detinerii de 
echipament militar. În 1922, s-a semnat un 
acord bilateral fictiv între Germania si Rusia 
bolșevică, cele două state-paria ale Europei, 
prin care acestea se angajau să coopereze pe 
probleme militare. Astfel, Germania a 
câștigat zone de antrenament militar departe 
de ochii vigilenti ai Aliaților, iar Uniunea 
Sovietică a primit susţinere tehnică. 
Antrenamentele piloților au fost făcute tot 
clandestin, multi dintre aceștia pregătindu-se 
în cluburile de planoriști care începuseră să 
apară între anii 1920 și 1930. Când Hitler a 

Hans von Seeckt (dreapta). (AKG Berlin) 

preluat puterea in 1933, a adus cu sine o 
soluţie și o ideologie prin care dorea să 
transforme din nou Germania într-o mare 
putere. Ascensiunea sa a însemnat și 
angajamentul acestuia de a consolida armata 
țării, dar și o promisiune fermă de a reabilita 
poziția Germaniei pe harta lumii. 

În timpul atacului împotriva Poloniei din 
1939 și, mai ales, împotriva trupelor anglo- 
franceze din 1940, armata germană a 
demonstrat o tehnică flexibilă de comandă 
care a făcut diferenţa dintre soldaţii germani 
și inamicii acestora. Germanii gândiseră 
această tactică de luptă în urma ofensivei din 
primăvara anului 1918, soldată doar parțial 
cu succes, o tactică exemplificând conceptul 
de Auftragstaktic, „tactică de comandă a 
misiunii”. Aceasta se concentra asupra ideii 
ca toți ofițerii și subofiterii să aibă putere de 
decizie pentru a putea îndeplini cu succes 
misiunea. Totodată, au fost încurajate 
inițiativa și libertatea de acțiune în teren, 
fără să mai fie nevoie de ordine de la 
comandamentele superioare. Acestora li s-a 
adăugat și dezvoltarea unei reţele de 
comunicaţii fără fir și faptul că tancurile 
germane erau echipate cu aparate de 
radioreceptie. 

Bechtolsheim, căpitan în armata germană, 
a ţinut în 1932 o prelegere despre principiile 
de război ale Germaniei în fata cadetilor Școlii 
de Artilerie din SUA. Iată ce idei a subliniat 
acesta: 


Armata germană are anumite principii despre 
măsurile care trebuie luate pe timp de război, dar 
se fereşte de regulile stereotipe despre cum trebuie 
aplicate aceste măsuri. Noi avem convingerea că 
mişcarea este un element esenţial într-un război 
şi numai într-un război mobil se pot obține 
rezultate decisive... să faci întotdeauna ceea ce 
inamicul se aşteaptă cel mai putin, să-ţi schimbi 
mereu [sic] atât mijloacele, cât şi metodele de 
luptă şi să faci cele mai improbabile lucruri 
oricând îţi permite situaţia înseamnă să nu fii 
sclavul regulilor şi al ideilor preconcepute. 
Suntem convinăi că niciun lider care are 
stereotipuri şi acţionează conform acestora nu 
poate atinge măreţia în luptă pentru că este orbit 
de aceste reguli. Războiul nu este un lucru firesc 


şi, în consecință, nu poate fi câştigat aplicând 
reguli valabile pe timp de pace. 


Aceste idei s-au materializat prin angajarea 
în luptă a tancurilor și a armelor de sprijin și 
au fost susținute de generalul Heinz Guderian, 
numit adesea „părintele tancurilor”. Tactica 
de comandă a misiunii și noile tehnologii 
s-au dovedit devastatoare în primii ani ai 
celui de-al Doilea Război Mondial și au 
introdus un cuvânt nou în lexiconul militar — 
Blitzkrieg. 


Marea Britanie 


La finele Primul Război Mondial, s-a 
constatat că armata britanică dusese cele mai 
multe lupte; se afla prin urmare pe primul 
loc în domeniu. Priceperea englezilor, care 
reușiseră să pună în practică un concept de 
combinare a tuturor armelor (artilerie, 
tancuri, infanterie și avioane de luptă), era 
cât se poate de evidentă la sfârșitul anului 
1918. Cu toate acestea, până în 1939, 
englezii și-au pierdut supremaţia, iar 
motivele pentru turnura pe care au luat-o 
lucrurile sunt diverse. 

Asemenea majorității combatantilor din 
Primul Război Mondial, și Marea Britanie era 
secătuită de puteri. La sfârșitul anilor 1920, 
au apărut mai multe cărți în care erau 
relatate pe larg experienţele soldaţilor 
britanici din timpul războiului. Aproape 
toate fuseseră scrise de ofiţeri și au jucat un 
rol semnificativ în definirea sau redefinirea 
perceptiilor englezilor despre conflict. Cărţile 
Memoirs of a Fox Hunting Man de Siegfried 
Sassoon, Undertone of War de Edmund 
Blunden si Goodby to All That de Robert 
Graves, asta ca să menţionăm doar câteva, 
erau de acord cu părerea generală că războiul 
fusese o tragedie și au eclipsat dacă nu chiar 
au înlocuit alte moduri de percepere a 
conflictului pentru că, în mod firesc, la 
vremea aceea au existat și câteva cărți care 
tratau războiul ca pe o victorie clară. Pe lângă 
ideile exprimate în aceste lucrări literare, a 
ieșit la iveală, în urma rezultatelor 
Chestionarului pentru pace, faptul că și 

Siegfiried Sassoon a fost unul dintre poeţii i scriitorii care 
au luat parte la Primul Război Mondial si ale căror 
experiențe au făcut subiectul unor cărţi scrise de aceştia. 
(Topham Picturepoint) 


poporului englez îi repugna ideea de război. 
Judecând așadar după această percepţie 
generală și după resursele financiare limitate, 
nu este de mirare că bugetele pentru apărare 
au fost tăiate. 

În plus fata de părerile total împotriva 
războiului, Marea Britanie avea și o situație 
economică precară. Deși în momentul 
izbucnirii războiului era principalul creditor 
al economiei globale, Marea Britanie a devenit 
unul dintre statele care avea cele mai mari 
datorii în momentul încetării conflictului. 
Costurile de război fuseseră foarte mari încât 
s-a ajuns până la cheltuirea rezervelor 
financiare și la pierderea unui număr 
însemnat de pieţe internationale pe care le 
deţinea, din cauza faptului că producţia de 
bunuri de larg consum a fost înlocuită cu 
producţia de armament. 

În perspectiva izbucnirii unui alt război, 
strategia de luptă a Marii Britanii s-a 
concentrat iniţial pe modul în care puteau fi 


combătute eventualele atacuri aeriene. Ideea 
că „un bombardier este mai presus de orice” a 
devenit un fel de laitmotiv al strategiilor de 
apărare ale Marii Britanii începând cu 1934. 
În acest sens, a devenit prioritară dezvoltarea 
RAF și consolidarea noului sistem de radar 
care avea să acopere zona de coastă a țării. 
Royal Navy, deși nu mai era stăpâna inegalabilă 
a mărilor, încă era o forță impresionantă. În 
1939, armata britanică era singura armată 
complet mobilă, iar Corpul Expeditionar 
Britanic (British Expeditionary Force — BEF), 
detașat în Franţa în 1939, era în continuare o 
formaţiune utilă, care însuma 160 000 de soldaţi. 
Dezbaterea interbelică despre utilitatea 
tancurilor în armata britanică fusese rezolvată 
în cea mai mare parte până în 1939. Soluţia 
găsită a fost pe placul celor care considerau 
că tancul ar trebui să fie elementul-cheie al 
oricărui dispozitiv militar, dar care să funcționeze 
ca o armă de luptă de sine stătătoare. 


În perioada interbelică, existenţa armatei 
franceze însăși a generat o serie de măsuri de 
securitate reale sau imaginare. În martie 
1933, la două luni după ce Adolf Hitler a 
devenit cancelar al Germaniei, Winston 
Churchill a făcut una dintre obișnuitele sale 
remarci, des citate, și anume: „Slavă 
Domnului că există armata franceză!” Pentru 
oameni ca Churchill, considerat o voce unică 
în jungla politică din 1933, armata franceză 
era un bastion important în calea unui 
eventual atac german. În Marea Britanie însă, 
multe persoane nu îi împărtășeau această 
părere deoarece vedeau în poziţia Franţei fata 
de Germania o adevărată ameninţare nu doar 
la adresa Germaniei în sine, ci și a întregii 
stabilitati europene. 

În multe privinţe, experiența acumulată 
de Franţa în timpul Primului Război Mondial 
a fost mult diferită de cea a Aliaților și a 
exercitat, în mod clar, o mai mare influență 
asupra organizării militare, a doctrinelor și 
tacticilor adoptate ulterior. În comparaţie cu 
armata engleză, care a luptat pe mai multe 
fronturi, a inițiat angajarea în luptă a 

tancurilor și a adoptat, spre sfârșitul 
războiului, cu mare succes, tehnicile de luptă 
cu arme combinate, armata franceză a rămas 
cantonată, între 1914 și 1918, în menţinerea 
liniei de defensivă. Acest tip static de 
abordare a luptei a fost exemplificat cel mai 
bine și a devenit un motiv de mândrie 
naţională în timpul bătăliei de la Verdun, 
unde armata franceză a reușit să se impună 
în fata inamicilor cu toate că a suferit 
numeroase pierderi de vieți omenești. În 
ciuda succesului înregistrat în timpul 
ofensivei și a experienţelor pozitive cu 
tehnicile de luptă cu arme combinate folosite 
spre sfârșitul celui de-la Doilea Război 
Mondial, pierderile suferite de francezi au 
fost atât de mari între 1914 și 1918 încât 


Linia Maginot, construită cu costuri uriașe, era 
considerată punctul forte al strategiei de apărare al 
francezilor. (Ann Ronan Picture Library) 


doar foarte puţini francezi se mai arătau 
dispuși să lupte într-un alt război. 

Ideea de apărare avea o însemnătate 
aparte pentru francezi fiindcă soldaţii care 
luptaseră în Primul Război Mondial își 
dăduseră viața pe pământ francez și pentru 
apărarea republicii. Nu este de mirare, așadar, 
că tehnicile de apărare ale francezilor gândite 
ulterior aveau să ia exemplul victoriilor 
repurtate și să fie dezvoltate în asemenea 
măsură încât să nu se mai repete niciodată 
dezastrul înregistrat între anii 1914 și 1918. 
Rezultatul a fost construirea uriasei și 
costisitoarei Linii Maginot, o reţea vastă de 
forturi care comunicau între ele prin căi 
ferate subterane, cuprinzând cazărmi, spitale, 
depozite de muniţie și sisteme de ventilaţie și 
de alimentare cu combustibil care aveau să 
asigure forturilor toate cele necesare pentru a 
funcționa — si a lupta — chiar si în cazul în 
care ar fi fost înconjurate de inamici. Costul 


final al construirii Liniei Maginot a fost de 
7 miliarde de franci francezi, o sumă cu mult 
mai mare decât cea estimată inițial. 
Costurile de construcţie și, ulterior, de 
mentenanţă a frontului au însemnat, 
inevitabil, o reducere considerabilă a 
bugetelor alocate altor divizii ale armatei 
franceze. În ciuda acestor consideraţii de 
ordin financiar, puțini francezi puneau la 
îndoială necesitatea Liniei Maginot. Vorbind 
despre încrederea francezilor în acest tip de 
apărare, mareșalul Pétain a spus că aceștia 
sunt „darnici când vine vorba de consumul de 
oţel, dar zgarciti în ceea ce privește vărsarea 
de sânge”. Judecând după ororile care se 
petrecuseră în tranșee, puţini l-au contrazis. 
Exista însă si un punct slab în tot acest 
plan, și anume faptul că linia nu se întindea 
și de-a lungul graniţei cu Belgia — o evidentă 
direcție de atac inamic —, ci doar între 
Strasbourg și Montmédy. Acest tip de 
amplasament fusese agreat din raţiuni 
economice si practice, dar și din reticenta 
Frantei in privinta unei posibile aliante cu 
Belgia. În cazul in care nu avea să fie 
cuprinsă în Linia Maginot, era foarte 
probabil ca Belgia să adopte din nou o 
poziţie de neutralitate — lucru care se 
întâmplase în 1914 — și, astfel, să le ofere 
practic germanilor posibilitatea să atace. 
Obligată să ia o decizie, Belgia a optat pentru 
neutralitate, refuzând astfel Franţei orice 
șansă de a pătrunde pe teritoriul său. Linia 
Maginot nu acoperea nici zona foarte 
împădurită și aflată în partea opusă a 
Ardenilor deoarece regiunea era considerată 
o zonă inaccesibilă trupelor armate moderne. 
Toate aceste considerente la un loc — 
încrederea nejustificată în rezistența Liniei 
Maginot, grijile legate de poziţia politică a 
Belgiei, problemele financiare și refuzul de a 
accepta și faptul că supremaţia într-un război 
putea fi obţinută prin ofensive și operaţii 
strategice — au dus la dezvoltarea a ceea ce 
avea să fie cunoscut drept „mentalitatea de 
tip Maginot”. Aceasta desemna, pe scurt, 
încrederea în superioritatea capacităţii de 
apărare a Liniei Maginot și incäpäfänarea de 
a înţelege sau de a admite că războiul 
însemna și altceva decât apărare. 

Linia Maginot era de mare interes și 
pentru germani. Deși nu aceasta a fost 
intenţia, frontul a devenit pentru francezi un 
fel de cămașă de forţă și erau puţine șanse ca 
Franţa să pornească un atac având o legătură 
atât de strânsă și de costisitoare cu această 
linie de apărare. În 1935, ministrul francez al 
apărării a declarat în cadrul unui discurs 
susținut în fața Adunării Naţionale: „Cum 
ne-am mai putea gândi la o ofensivă când 
am cheltuit mii de milioane pentru a ridica o 
barieră fortificată? Trebuie să fim nebuni de 
legat să ne aventurăm dincolo de aceasta!”. 

Pe lângă motivele ce ţineau de mentalitatea 
francezilor, care rămăseseră efectiv cantonati 
pe ideea de defensivă — generată și, mai apoi, 
alimentată de existenţa Liniei Maginot —, 
mai erau și alte câteva considerente de ordin 
practic. Linia Maginot era produsul unor 
investiții majore atât de capital, din bugetele 
de apărare, cât și de efective militare, fapt care 
a determinat reduceri drastice din bugetele 
celorlalte divizii ale armatei. Și dacă armata 
franceză n-ar fi fost atât de reticentă la ideea 
dezvoltării unor strategii de atac, nu ar fi 
existat resursele financiare necesare 
achiziţionării de noi echipamente de luptă. 
Garantia acestui fapt i-a fost de mare ajutor 
lui Hitler, care s-a asigurat astfel că, indiferent 
ce tip de operaţii militare ar fi întreprins în 
est, ar fi fost puţin probabil ca francezii să 
constituie o ameninţare reală pentru granița 
de vest a Reichului. 

În anii 1930, armata franceză avea un 
număr semnificativ de carente și multe 
dintre acestea se reflectau, în general, în 
viaţa de zi cu zi. Soldaţii francezi erau prost 
plătiţi și subapreciati, iar armata era serios 
afectată de divergentele politice si sociale 
din tara. Armata franceză comunica în 
continuare prin telefon și nu prin radio și, 
în plus, nu a știut să profite de potenţialul 
pe care îl prezenta angajarea în luptă a 
tancurilor. Armata franceză, așa cum se 
prezenta în 1918, nu a fost foarte 
convingătoare în încercările sale de a 
reactiva luptele cu arme combinate — în 
primul rând, a redus tancurile la simplul rol 
de vehicule de sprijin din cadrul unui atac 
de infanterie. Asta se întâmpla în ciuda 

faptului că, spre sfârșitul războiului, 
apăruseră unele vehicule performante. Din 
păcate, în loc să folosească în luptă blindate 
şi să motorizeze infanteria, francezii au 
preferat să menţină așa cum erau trupele de 
infanterie. În ciuda protestelor unor ofiţeri 
francezi din perioada interbelică, în mod 
special cele ale lui Charles de Gaulle, 
doctrina franceză s-a încăpățânat să rămână 
ancorată în trecut. 


Belgia 


În timpul Primul Război Mondial, mica 
armată belgiană a fost destul de activă și, 
după sfârșitul conflictului, a făcut eforturi 
considerabile pentru a-și asigura securitatea. 
Belgienii au semnat acorduri de apărare atât 
cu Marea Britanie, cât și cu Franţa și au 
încercat să recruteze cât mai multi soldați 
pentru a avea o armată solidă. Cu toate 
acestea, belgienii au renunţat în 1926 la acest 
angajament în favoarea susținerii armatelor 
britanică și franceză, hotărâre care a spus 
multe despre poziţia defensivă a Belgiei. În 
1933 însă, venirea la putere a lui Hitler a fost 
un imbold pentru belgieni de a-și reînnoi 
efectivele armate și, în momentul declaraţiei 
de război a Marii Britanii și Franţei, armata 
belgiană însuma 600 000 de soldaţi. În ciuda 


armelor moderne și eficiente de care 
dispunea, armata belgiană a ales poziția 
defensivă, iar Belgia a revenit la statutul de 
neutralitate după declaraţia de război 
adresată Germaniei de Marea Britanie și 
Franţa. 


Polonia 


Polonezilor le-a revenit ingrata postură de a 
fi primele victime de război ale lui Hitler. 
Performanţele armatei poloneze în primele 
bătălii din timpul celui de-al Doilea Război 
Mondial au atras atenţia chiar și numai 
pentru aparenta superficialitate demonstrată 
prin eforturile disperate făcute pentru a le 
tine piept invadatorilor germani. 

Istoria armatei poloneze este foarte 
interesantă. Polonia, ca entitate politică 
independentă, nu a apărut efectiv pe harta 
lumii timp de 123 de ani. impärtirile 
succesive ale Poloniei între Prusia, Imperiul 
Rus și Imperiul Austro-Ungar au luat însă 
sfârșit în 1918, când Polonia a fost reîntregită 
prin prevederile Tratatului de la Versailles, cu 
preţul unor pierderi teritoriale ale ţărilor mai 
sus menționate. 


Cavaleria poloneză. (Topham Picturepoint) 


Un număr considerabil de polonezi au 
luptat în Primul Război Mondial, în mod 
ironic, ca soldaţi ai armatelor Germaniei, 
Rusiei și Austro-Ungariei. Legiunile poloneze 
formate de austro-ungari au avut cel mai 
mare și mai disproporționat impact asupra 
noii armate a Poloniei independente. Sub 
conducerea lui Jozef Pilsudski, fostul 
comandant al Legiunilor poloneze din 
armata austriacă, a luat naștere demna 
armată poloneză. În ciuda originilor 
controversate ale acestei grupări disparate, 
deseori caracterizată drept o „scursură a 
societăţii”, armata poloneză avea să 
repurteze o victorie de luat în seamă. 
Polonezii au fost susținuți si de alte 
formaţiuni militare, respectiv de armata 
„Haller”, o grupare formată din 25 000 de 
voluntari. 

Tanchisti polonezi. (Steve Zaloga) 


În perioada de după terminarea Primului 
Război Mondial, când marile imperii din 
estul și centrul Europei s-au prăbușit, a avut 
loc o luptă generală între state, luptă a cărei 
principală miză era cucerirea unor teritorii si 
încorporarea populaţiei de aceeași etnie în 
graniţele noilor state care se formau. 
incurajati de cele câteva victorii repurtate 
împotriva noilor stăpâni ai Rusiei, bolșevicii, 
polonezii s-au aliat cu armatele naţionaliste 
ucrainene cu scopul de a invada Ucraina și 
de a lupta împotriva Armatei Roșii. Deși la 
începutul conflictului polonezii s-au bucurat 
de succes, Armata Roșie i-a împins până la 
porţile Varșoviei. Ulterior însă, Pilsudski a 
făcut ca norocul să le surâdă polonezilor și 
împreună au învins în mod decisiv Armata 

Roșie, obligându-i pe bolșevici să accepte 
semnarea unui umilitor acord de pace care 
urma să fie valabil între 1920 și 1930 și 
determinându-l pe Stalin, în 1939, să 
dorească să împartă ţara. Poziţia strategică a 
Poloniei era lipsită de perspective, aceasta 
fiind înghesuită între Uniunea Sovietică, la 
est, și Germania, la vest. Este lesne de înţeles, 
așadar, că pentru Polonia un război pe două 
fronturi era un adevărat coșmar. Această 
poziţie delicată era o sursă permanentă de 
îngrijorare pentru strategii polonezi care, în 
1921, au reușit să obțină o alianţă defensivă 
cu Franța. Prin acest acord, Franța se angaja 
să îi sprijine pe polonezi în eventualitatea în 
care Germania intervenea într-un conflict 
deja în desfășurare între Polonia și URSS. Pe 
scurt, Franța urma să atace Germania. 
Evident că semnarea acordului prezenta 
avantaje și de partea francezilor, ale căror 
manevre diplomatice din perioada interbelică 
erau îndreptate către controlarea și limitarea 
acţiunilor Germaniei. 

Polonezii au semnat un acord și cu 
România, care a promis să îi ajute în 
eventualitatea unui conflict cu URSS, nu cu 
Germania. 

Tratatul de la Locarno, semnat în 1925 de 
Marea Britanie, Franţa și Republica de la 
Weimar, a însemnat pentru Polonia sursa 


multor posibile probleme dat fiind că 
documentul garanta frontierele Europei de 
Vest. Problema evidentă era faptul că, odată 
ce frontierele de vest ale Germaniei fuseseră 
securizate împotriva atacurilor celor mai 
vehementi inamici ai săi, francezii, aceasta ar 
fi putut profita de ocazie pentru a-și recupera 
multe dintre teritoriile pierdute în est. În 
urma unei mișcări diplomatice puse în scenă 
cu mare măiestrie, Hitler a fost de acord cu 
un pact de neagresiune între Germania și 
Polonia. 

În ciuda consemnărilor istorice conform 
cărora armata poloneză a luptat împotriva 
unui inamic de ultimă generaţie, Germania, 
cu ajutorul unor mijloace de secol XIX, 
armata poloneză era foarte legată de o 
doctrină de manevră. Tacticile de luptă ale 
polonezilor fuseseră gândite în baza 
succeselor și a experienţelor din timpul 
războiului ruso-polonez, dar din păcate, deși 
ideile erau de ultimă generaţie, mijloacele cu 
care puteau fi puse în practică erau, în mod 
clar, dintr-o epocă trecută. În timp ce 
tehnicile de luptă ale germanilor includeau 
tancuri, infanterie motorizată și artilerie 
autopropulsată, polonezii încă își lăsau soarta 
pe mâinile cavaleriei și a infanteriei pedestre. 
Conflictul care a rezultat nu putea avea decât 
un singur învingător. 

„Am hotărât să 


Cel de-al Doilea Război Mondial a început 
practic odată cu pătrunderea germanilor în 
Polonia. Evenimentul în sine ar fi putut trece 
drept un incident local, dar ceea ce a 
determinat transformarea acestuia într-un 
război european și, ulterior, într-unul 
mondial a fost participarea Marii Britanii și 
Franţei care se angajaseră să susțină Polonia 
în cazul unui atac direct din partea 
Germaniei. Motivele pentru care Marea 
Britanie și Franţa au ajuns în această situație 
pot fi găsite în trecut, cu câţiva ani înainte 
de izbucnirea războiului. 


Pretentiile teritoriale 
ale Germaniei 


Intenţia lui Hitler era să reabiliteze imaginea 
și puterea Germaniei în Europa. Pentru 
aceasta, el a considerat că era necesar, în 
primul rând, să se asigure că Germaniei îi vor 
fi restituite teritoriile și, implicit, locuitorii 
acestora, la care fusese obligată să renunţe 
prin Tratatul de la Versailles din 1919. După 
ce toți germanii au fost integrați într-o 
Germanie care, acum, cuprindea toate 
teritoriile deținute în trecut, planurile lui 
Hitler au devenit încă și mai ambitioase. 
Führerul dorea ca Germania să domine 
Europa si a analizat această situație posibilă 
în termeni mai degrabă darwinieni. Germanii 
de rasă ariană aveau să-și demonstreze 
superioritatea fata de alte popoare, de 
exemplu, slavii din Europa de Est, prin 
intermediul războiului, în cadrul unei 
întreceri de tipul „doar cei mai puternici 
supraviețuiesc”. 

Hitler considera că un popor nu putea 
decât fie să se dezvolte, fie să moară, iar zona 
de expansiune a marelui stat german avea să 
fie în est. Populaţia slavonă din Europa de Est 
urma să fie transformată într-o rasă de sclavi 

care avea să trăiască doar pentru a fi mereu la 
dispoziția stăpânilor germani. Zonele cucerite 
în est aveau să fie colonizate de germani și să 
ofere suficient „spaţiu vital” (Lebensraum), 
inexistent in Germania. Anumiți oameni, 
evreii și țiganii, de exemplu, nu erau 
considerați demni nici măcar să devină sclavii 
germanilor și urmau să fie exterminați. lată ce 
scria Hitler în Mein Kampf: 


Politica externă a unui stat trebuie să asigure 
existența unei rase pe acest pământ... şi pentru 
aceasta, este nevoie de crearea unui echilibru 
sănătos, natural şi dătător de viaţă între 
numărul actual şi viitor de oameni [Volk], pe de 
o parte, şi cantitatea şi calitatea teritoriului său, 
pe de altă parte. 


Odată cu reocuparea Renaniei din 1939, a 
devenit evidentă intenţia lui Hitler de a 
revendica toate teritoriile care aparținuseră 
Germaniei. Hitler a ordonat armatei să 
înainteze spre Renania în ciuda opoziţiei 
generalilor săi, iar succesul repurtat l-a convins 
de propria infailibilitate în astfel de chestiuni, 
dar și de slăbiciunea și indiferența posibililor 
săi inamici, Marea Britanie și Franţa. 


Anschluss 


Un alt pas important pentru Hitler era o 
uniune cu Austria. O astfel de uniune era 
însă interzisă de prevederile Tratatului de la 
Versailles și venea în contradicţie cu ideile 
despre autodeterminare pe care se insistase în 
tratat, dat fiind că multi germani care trăiau 
in Austria nu doreau să fie integrați in 
Germania. Hitler însă dorea cu înverșunare 
să-i aducă pe germanii din Austria în marele 
său Reich nu doar din motive rasiale, ci și 
pentru că Austria era patria în care se 
născuse. 

În Reichstag este anunţată anexarea Austriei (Anschluss). 
(Topham Picturepoint) 


În 1934, Partidul Nazist din Austria a fost 
scos în afara legii de cancelarul austriac de la 
vremea aceea, Dollfuss. Ceva mai târziu, 
naziștii austrieci au încercat o lovitură de 


stat, dar, în urma amenințărilor lui Mussolini 
că avea să intervină în numele lui Dollfuss, 
Hitler a fost convins să nu intervină. 

Patru ani mai târziu, după îmbunătăţirea 
relațiilor italo-germane, odată cu anunţarea 
Axei Roma-Berlin si a formalului Pact 
Anti-Comitern, naziștii austrieci au început 


să se agite din nou. Dată fiind situaţia, 
cancelarul austriac a promis să organizeze un 
plebiscit referitor la viitorul Austriei. Cum 
Hitler nu avea garanţia că austriecii urmau să 
voteze uniunea cu Germania, i-a forțat mâna 
şi a ameninţat că va invada Austria, moment 
în care guvernul austriac a capitulat. În 

februarie 1938, cancelarul austriac, 
Schuschnigg, și-a dat demisia și a fost înlocuit 
cu nazistul Seyss-Inquart, care a poftit practic 
trupele germane în tara. Pe 13 martie, acesta 
a decretat oficial desființarea statului austriac 
si, în acest fel, Hitler a devenit cancelar al 
Marii Germanii. 

Pentru mulţi din ţările vecine, separarea 
forțată a germanilor și austriecilor care erau, 
practic, foarte asemănători din punct de 
vedere etnic a fost o manevră artificială și 
inadecvată. Când a avut anexarea Austriei de 
către Germania (Anschluss), multi observatori 
au ales să ignore agresiunea lui Hitler în 
aceste zone. Dacă au și crezut că acest succes 
avea să-i potolească și nu să-i alimenteze 
ambițiile, în mod sigur au făcut o gravă 
eroare. 


Regiunea Sudetilor 


Următoarea grijă a lui Hitler a fost viitorul 
numărului considerabil de germani din 
Cehoslovacia; spre deosebire de austrieci, cei 
mai mulți dintre aceștia doreau să fie 
integrați în Germania. Artificialul stat 
cehoslovac fusese fondat după dezmembrarea 
fostului Imperiu Austro-Ungar și avea o 
populaţie de trei milioane de etnici germani 
care trăiau în regiunea Sudetilor, zonă din 
Cehoslovacia. 

Începând cu 1933, minoritatea germană 
din Cehoslovacia, condusă de un simpatizant 
al nazismului, Konrad Henlein, a început să 
se agite în vederea obţinerii autonomiei din 
partea ţării-mamă, Cehoslovacia. Existau și 
persoane care rezonau la cerințele germanilor 
din Sudeți: în definitiv, li se conferise dreptul 
la autodeterminare prin prevederile 
Tratatului de la Versailles. În cadrul adunării 
NSDAP de la Niirnberg din 1938, Hitler a 
făcut următorul anunţ, făcându-și publice, 
astfel, intenţiile fata de germanii din Sudeți: 


Am convingerea că voi servi păcii cel mai 
bine dacă nu las acest aspect nelămurit. Nu am 
cerut ca Germania să obidească trei milioane şi 
jumătate de francezi şi nici nu am avut pretenţia 
ca trei milioane şi jumătate de englezi să ne fie 

Afiş care anunţa plebiscitul din regiunea Sudetilor. (AKG 
Berlin) 

dati nouă ca să-i asuprim; ceea ce doresc eu este 
ca opresiunea celor trei milioane şi jumătate de 
germani din Cehoslovacia să înceteze şi ca 
această opresiune sd fie înlocuită cu dreptul la 
autodeterminare. Ne-ar părea rdu ca prin aceasta 
să stricăm relaţiile cu toate celelalte state 
europene sau ca acestea să aibă de suferit. Dacă 
totuşi se va întâmpla aşa, vina nu va fi a 
noastră. 


Chiar dacă premierul britanic, Neville 
Chamberlain, părea să creadă în sinceritatea 
lui Hitler, adevărul este că englezii și francezii 
nu erau deloc pregătiţi să intre în război. 
Când Hitler a deplasat trupele germane la 
granița cu Cehoslovacia la începutul lui 
septembrie, existau deja toate premisele unei 
invazii germane. Cu toate acestea, Hitler era 
îndeajuns de rezonabil să creadă că putea 
obţine prin diplomaţie ceea ce-și propusese și 
că Marea Britanie și Franţa nu erau dispuse să 
lupte pentru Cehoslovacia. 

Aceste două state aveau foarte multe 
obiecţii vizavi de ajutorul pe care l-ar fi putut 
da Cehoslovaciei. Cehii, de exemplu, nu erau 

îndeajuns de puternici pentru a rezista 
germanilor în eventualitatea unui război, iar 
cel mai sigur susținător al lor, Uniunea 
Sovietică, nu putea trimite ajutor decât 
traversând teritoriul Poloniei și României, un 
lucru pe care era puţin probabil ca polonezii 
si românii să-l accepte. În plus, britanicii si 
francezii nu prea erau de acord cu ideea unei 
intervenții sovietice în Cehoslovacia. Desi 
Franţa și Cehoslovacia semnaseră un acord 
de defensivă, nu exista disponibilitatea de a 
lupta și, chiar dacă aceasta ar fi existat, 
Marea Britanie și Franţa erau prea slabe din 
punct de vedere militar ca să intre într-un 
conflict. În consecinţă, cele două tari l-au 
sfătuit pe liderul ceh, Beneš, să accepte 
termenii impuși de Hitler și să cedeze 
regiunea Sudetilor, chiar dacă asta ar fi 
însemnat să piardă zona cea mai importantă 
din punct de vedere strategic a ţării și toate 
fortificațiile vitale de pe linia de frontieră, 
prin aceasta lăsându-le germanilor cale liberă 
să pătrundă în ţară. 

La întâlnirea din 15 septembrie dintre 
Chamberlain și Hitler, la Berghof, reședința 
Fiihrerului de lângă Berchtesgaden, Hitler și-a 
prezentat intenţiile de a anexa regiunea 

Sudetilor pe principiul autodeterminării. 
După câteva zile, în care tensiunea a atins 
cote maxime și în care Royal Navy s-a 
pregătit de război, iar Franţa a început, de 
asemenea, să se mobilizeze, s-a stabilit o 
întâlnire la Miinchen pe 29 septembrie. Cu 
două zile mai înainte, Chamberlain a făcut 
faimosul său comentariu: 


Ce oribil, fantastic şi incredibil este să fim 
nevoiţi sd să pdm tranșee şi să purtăm măşti 
de gaze din cauza unei dispute dintr-o tard 
îndepărtată între nişte oameni despre care nu 
ştim nimic. Pare şi mai imposibil ca o dispută 
care, în principiu, a fost deja rezolvată să devină 
motiv de război. 


În mod surprinzător, la conferința de la 
Miinchen, unde Marea Britanie, Franţa, Italia 
şi Germania au decis viitorul Cehoslovaciei, 
nu a participat niciun reprezentant ceh. 
Hitler a semnat un acord prin care se angaja 
să respecte integritatea frontierelor Cehiei 


Conferinţa de la München. De la stânga la dreapta: 
Neville Chamberlain, Edouard Daladier, Adolf Hitler, 
Benito Mussolini, contele Galeazzo Ciano. (Ann Ronan 
Picture Library) 


36 Al Doilea Război Mondial. Europa 1939-1943 


Chamberlain pe aeroportul Croydon după conferința de 
la München. (Topham Picturepoint) 


după ce regiunea Sudetilor avea să intre in 
posesia ţării sale. După acest eveniment, 
Chamberlain s-a întors în Marea Britanie; pe 
aeroportul Croydon, a fluturat faimoasa 
hârtie semnată de Hitler, care, susținea 
Chamberlain, garanta „pacea în vremurile 
noastre”. Pe 15 martie 1939, armatele 
germane au intrat în capitala Cehiei, Praga, și 
au ocupat provinciile Boemia și Moravia. 
Conferinţa de la Miinchen din septembrie 
1939 a devenit sinonimă cu slăbiciunea în 
fata agresiunii și cu termenul de 
„împăciuitorism”. Este adevărat că acesta este 
un termen des folosit, dar, în cazul de fata, a 
fost instrumentul cu ajutorul căruia britanicii 
și francezii au căutat să-l calmeze pe Hitler, 
acceptându-i cât mai multe dintre doleante 
doar pentru a-i tine în frâu ambițiile si 
pentru a evita un război. De fapt, conferința 
de la Miinchen a marcat sfârșitul politicii 
împăciuitoriste și atât Chamberlain, cât și 
prim-ministrul francez, Edouard Daladier, 
erau conștienți că reînarmarea trebuia să 
continue într-un ritm lent pentru că Hitler nu 
era decât parțial mulțumit de ceea ce obținuse. 


Polonia 


Picătura care a umplut paharul și care a 
transformat niște dispute locale într-un război 
european de proporții și, în final, într-unul 
mondial a fost invadarea Poloniei de către 
Germania. După acțiunea militară a lui Hitler 
împotriva a ceea mai rămăsese din 
Cehoslovacia, guvernul britanic a oferit 
garanţii militare Poloniei cu intenţia de a-i 
demonstra lui Hitler că situația de la 
Minchen nu avea să se mai repete. Era 
totodată și o confirmare a mobilizării generale 
din Marea Britanie, unde fusese introdus deja 
serviciul militar obligatoriu. Această tara a dat 
garanţii similare și României și Greciei, 
renunțând astfel la declaraţiile făcute cu mult 
timp în urmă de fostele guverne, anume de a 
nu mai implica Marea Britanie într-un nou 
angajament continental. 

În viziunea lui Hitler, primul pas spre 
expansiunea în est ar fi fost o intervenţie în 
Polonia, iar pretextul folosit era cât se putea 

de evident: Germania propriu-zisă era separată 
de cea mai estică provincie a sa, Prusia 
Orientală, printr-o fâșie din teritoriul polonez. 
Nu era dificil pentru germani, așadar, să-i 
acuze pe polonezi de îngrădire a accesului 
spre Prusia Orientală. În același mod, în orașul 
Danzig, naziștii au început să facă și să se 
comporte cum știau mai bine, anume să 
creeze necazuri și să solicite ca orașul să fie 
încorporat în Reich. Așa Hitler ar fi avut un 
pretext serios pentru a pune presiune pe 
guvernul polonez și a-l convinge să cedeze 
Germaniei teritoriul, exact în aceeași manieră 
în care procedaseră în cazul cehilor. 

Această poziţie strategică s-a modificat 
radical în august, odată cu surprinzătorul Pact 
Ribbentrop- Molotov dintre Germania si 
Uniunea Sovietică. Această alianță avantajoasă 
a apropiat două ţări care, în câţiva ani, aveau 
să devină dușmani de moarte. Stalin și-a dat 
seama de acest lucru și a încercat să amâne cât 
mai mult atacul Germaniei asupra țării sale. 
În plus, și-a dat seama că o graniță lărgită cu 
Germania ar fi fost în avantajul sovieticilor și 
astfel a fost de acord să ajute Germania în 
ofensiva împotriva Poloniei, cu singura 
menţiune ca jumătate din teritoriul polonez 
să revină URSS. Această înțelegere i-a sporit lui 
Hitler încrederea că putea risca un război, 
având astfel siguranţa că Uniunea Sovietică 
nu avea să atace, chiar dacă Marea Britanie și 
Franţa ar fi făcut-o. Marea Britanie, de altfel, 
își exprimase foarte clar intenţia de a 
interveni în sprijinul Poloniei dacă situaţia ar 
fi cerut-o. Cu toate acestea, hotărârea lui 
Hitler de a ataca era deja luată. 

În ciuda amenințărilor Marii Britanii și 
Franţei, Adolf Hitler a ordonat armatelor sale 
să invadeze Polonia. În Directiva nr. 1 a 
Înaltului Comandament al Wehrmachtului 
(OKW) emisă de Hitler în ultima zi a lui 
august 1939, acesta a declarat următoarele: 
„Dat fiind că am epuizat toate variantele prin 
care am fi putut remedia soluţia 
inacceptabilă de la frontiera de est a 
Germaniei prin mijloace pașnice, am hotărât 
să rezolv problema cu forța”. 

Evenimentul de care era nevoie pentru ca 
această acțiune să se transforme într-un 
conflict european major a avut loc la ora 

Comandantul suprem al armatei 


OKW/Wfa Nr. 170/39g. K. Ch. Li 
STRICT SECRET 


Numai pentru comandanții superiori 
Înmânat personal de un ofițer 


Berlin 
31 august 1939 


Directiva nr. 1 referitoare la război 


1. Având în vedere că am epuizat toate 
variantele politice de rezolvare pe căi 
paşnice a situaţiei de la graniţa de 


est, care, pentru tara noastră, este de 
netolerat, am hotărât să recurgem la 
forță. 


2. Atacul asupra Poloniei se va desfăşura 
în conformitate cu prevederile „Planului 
Alb”, cu modificările ulterioare, rezul- 
tate, în cazul armatei, din faptul că 
aceasta şi-a îndeplinit, între timp, 
toate dispoziţiile. Repartizarea sar- 
cinilor şi ţintele operaționale rămân 
neschimbate. Data atacului — 1 septembrie 


1939. Ora atacului - 04:45 [informatie 
introdusă cu cerneală rosie]. Aceste 
coordonate sunt valabile şi pentru 


Gdynia, golful Danzig şi podul Dirschau. 
3. Este important ca responsabilitatea 
pentru începerea ostilităților să revină 
exclusiv Angliei şi Franţei. Cazurile 
neînsemnate de violare a frontierei vor 
fi soluționate la fata locului, la mo- 
mentul oportun. Neutralitatea Olandei, 
Belgiei, Luxemburgului şi Elveţiei, la 
care ne-am angajat, va fi un obiectiv 
urmărit îndeaproape. Frontiera de vest 
nu va fi trecută fără ordine stricte. 
Aceleaşi reguli se aplică oricărei acţiuni 
militare pe mare. Măsurile defensive ale 
Luftwaffe se vor limita la combaterea 
oricărui atac aerian in interiorul 
granițelor Reichului. Trebuie să luăm 
măsuri pentru asigurarea frontierelor 
țărilor neutre. Aviația militară va avea 
permisiunea de a contraataca deasupra 
teritoriului neutru numai în cazul în 
care teritoriul german este ameninţat de 
un număr considerabil de bombardiere en- 
gleze şi franceze. Este vital ca OKW 
[Oberkommando der Wehrmacht] să fie infor- 
mat despre orice violare a teritoriilor 
neutre de către inamicii occidentali. 

4. În cazul în care Anglia şi Franţa vor 
porni ostilitățile împotriva Germaniei, 
este de datoria forțelor armate care 
operează în vest să intervină pentru a 

EXEMPLARUL nr.... 
asigura succesul ofensivei împotriva 
Poloniei, conservându-şi în acelaşi 


timp energiile. Ordinul de începere a 
ofensivei îmi revine exclusiv mie. 


Armata va apăra zidul de vest şi va lua 
măsuri pentru a elimina riscul de a fi 
atacat de țările vestice pe la nord, prin 
violarea frontierelor cu Belgia si 
Olanda. În cazul în care Franţa invadează 
Luxemburgul, armata are undă verde să 
arunce în aer podurile de la frontieră. 


Marina militară va ataca navele comer- 
ciale, în special pe cele englezeşti. 
Anumite zone pot fi declarate zone de 
risc pentru a spori eficiența opera- 
tiilor. OKM [Oberkommando der Marine] va 
intocmi rapoarte despre aceste zone si 
va face declaratii publice referitoare la 
acest aspect, care vor fi concepute in co- 
laborare cu Ministerul de Externe si care 
imi vor fi date spre aprobare prin inter- 
mediul OKW. Marea Baltică va fi securiza- 
tă împotriva atacurilor inamice. În acest 
sens, OKW va decide dacă este necesar să 
fie aruncate în aer căile de acces către 
această zonă. 


Aviația are misiunea clară de a împiedi- 
ca orice atac împotriva armatei germane 
sau a teritoriului german. În ofensiva 
împotriva Angliei, cade în sarcina 
Luftwaffe să se ocupe de comerțul aces- 
teia pe mare, industria de armament şi 
transportul trupelor în Franţa. Trebuie 
să profităm de orice ocazie pentu a ataca 
navele inamice, în special cele de răz- 
boi şi portavioanele. Decizia de a ataca 
Londra im. revine exclusiv mie. Vom 
pregăti atacurile împotriva Angliei ti- 
nând seama de faptul că trebuie să evităm 
pe cât posibil un succes partial 
obținut cu forte armate insuficiente. 


semnat: ADOLF HITLER 


(tradus din original, Partea a Il-a a documentelor de la Nürnberg) 


Directiva nr. | pentru purtarea războiului, reprodusă din volumul 
The Fall of France de G. Fortey si John Duncan. (Tiunbridge Wells, 


1990) 


11:15, pe 3 septembrie 1939. Cu doar trei ore 
mai înainte, premierul britanic a trimis 
Germaniei un ultimatum prin care îi comunica 
următoarele: dacă nu avea să-și retragă trupele 
din Polonia până în ora 11:00, între Marea 
Britanie si Germania urma să fie declarată 
starea de război. La 11:15, Neville Chamberlain 
a ţinut un discurs care avea să intre în istorie 
și prin care îi informa pe englezi că „nu s-a 
primit niciun răspuns, drept pentru care 
această ţară este oficial în război cu Germania”. 
Aliatul Marii Britanii, Franța, a emis la rândul 
său un ultimatul asemănător în după-amiaza 
zilei de 3 septembrie. La ora 17:00, când s-a 
împlinit termenul până la care Germania ar 
fi trebuit să dea un răspuns și nu a venit 
nicio reacţie din partea acesteia, și Franţa a 
intrat din nou în război cu Germania. 

lată ce a avut de spus jurnalistul american 
William Shirer, care a trimis în mod constant 
reportaje din Germania în primii ani ai celui 
de-al Doilea Război Mondial, despre reacţia 
poporului german la anunţul că ţara lui 

era acum în război cu Marea Britanie și 
Franța: 


În 1914, dacă nu mă insel, emoția a atins 
cote maxime la Berlin, în prima zi a războiului 
mondial. Astăzi însă nu se întâmplă nimic: nu 
emoție, nici urale, nici strigăte de încurajare, 
nicio floare aruncată în aer, fără febră sau isterie 
de război. Nu se simte nici măcar ură împotriva 
englezilor şi francezilor, în ciuda numeroaselor 
discursuri ale lui Hitler ţinute în faţa poporului, 
a partidului, a armatei din est sau a celei din 
vest, prin care îi acuza pe „englezii instigatori şi 
pe evreii capitalişti” că au început acest război. 
În această după-amiază, în timp ce treceam pe 
lângă ambasadele Marii Britanii şi Franţei, am 
observat că trotuarele din faţa ambelor clădiri 
erau pustii. Doar un polifai singuratic mergea 
nervos în sus şi în jos de-a lungul trotuarului din 
fața celor două clădiri. 


Orice ar fi simţit însă germanul de rând 
fata de război, zarurile fuseseră deja aruncate. 


Luptele 


Hitler atacă 


Invadarea Poloniei 


Invadarea Poloniei a fost prima lovitură 
dintr-un război total. Noua armată a lui 
Hitler urma acum să fie testată pe câmpul de 
luptă, în cadrul unei ofensive împotriva 
forțelor armate ale Poloniei, mult mai 
numeroase și mai bine pregătite, aceleași care 
reușiseră să oprească Armata Roșie în 1920, 
înainte de a pătrunde în Varșovia. Cu toate 
acestea, după cum avea să se vadă ulterior, 
imaginea tulburătoare și tragică a cavaleriei 
poloneze luptând și fiind învinsă de tancurile 
germane avea să devină una dintre cele mai 
semnificative și definitorii imagini de război. 
Anii de antrenamente și exerciţii militare 
începute de Germania încă din 1919 urmau 


Armata germană trece granita si pătrunde în Polonia. 
(Ann Ronan Picture Library) 


să își arate roadele, iar efectele aveau să fie 
devastatoare. 

În ciuda ambițiilor și a încrederii lui 
Hitler, germanii au pus în scenă o șaradă 
elaborată pentru a convinge omenirea că 
Germania fusese provocată. Câteva persoane 
din Sicherheitsdienst (SD) sau serviciul de 
securitate al SS au organizat, sub conducerea 
lui Reinhard Heydrich, o operaţie prin care 
se urmărea precipitarea războiului dorit de 
Hitler. Această operaţie, care a primit numele 
de cod „Hindenburg”, prevedea trei raiduri 
simultane: unul asupra staţiei radio de la 
Gleiwitz, cel de-al doilea asupra micilor 
puncte vamale de la Hochlinden și cel de-al 
treilea asupra unui canton izolat dintr-o 
rezervație din Pitschen. Raidurile aveau să fie 
conduse de bărbați îmbrăcați în uniforme 
militare ale armatei poloneze și, pentru ca 
impactul să fie decisiv, atacul de la Gleiwitz, 

Reinhard Heydrich (1904-1942), Obergruppenftihrer SS si iniţiatorul 
„Solutiei finale” (Topham Picturepoint) 

Campania poloneză, septembrie-octombrie 1939 


I. Linie poloneză la începutul campaniei. 

2. Dispozitivele poloneze încercuite. 

3. Rămășițe ale Brigăzii Carpaţi de vânători de 
munte s-au salvat trecând Munţii Carpaţi. 

Armata Roşie deplasează în teren 25 de divizii 

de infanterie și 16 de cavalerie. 


¢ n 
Barr Os 


[von noc) A- 
\Gr, Arm. Nord ay 
XXX 1 


10 


von REICHENAU 


XXXXX En 


O [von runosteor] 


Gr. Arm. Sud aes 


* 
— Linia de demarcație ruso-germană. 


CoO M 
0 200 kilometri 


respectiv vocile atacatorilor care vorbeau în 
poloneză și atacau cu vehementa Germania 
aveau să fie difuzate în direct la radio. 

După mai multe starturi nereușite și în 
ciuda unei proaste organizări a celor trei 
raiduri, atacurile propriu-zise au avut până la 
urmă loc. Patru deţinuţi din lagărul de 
concentrare Sachsenhausen și un german 
(simpatizant al polonezilor) au fost uciși 
pentru a demonstra implicarea polonezilor. 
Cadavrele celor patru au fost îmbrăcate în 
uniforme militare poloneze și fotografiate 
pentru a face demonstraţia cât mai credibilă. 
În ciuda planului pus la punct, atacul nu a 
mai fost difuzat la radio din cauza puterii de 

emisie deficitare a transmitatorului. Chiar si 
in condiţiile date însă, Hitler a putut anunța 
Reichstagul pe 1 septembrie că „trupele 
poloneze au tras focuri de armă pe teritoriul 
nostru în timpul nopţii [de 31 august spre 

1 septembrie). Începând cu ora 05:45, tragem 
şi noi”. Cel de-al Doilea Război Mondial 
începuse în forță. 

Atacul german împotriva Poloniei a 
început pe 1 septembrie. Germanii erau 
avantajati și de succesul repurtat de Hitler in 
„anexarea” Cehoslovaciei pentru că, în 
condiţiile date, Polonia avea o poziționare 
deloc confortabilă, între două fâșii care făceau 
parte din teritoriul deţinut de germani. La est, 


Armata Roșie a lui Stalin a rămas în așteptare 
până pe 17 septembrie, când a acţionat în 
conformitate cu prevederile secrete ale 
Pactului Ribbentrop-Molotov și a atacat 
Polonia. Prinși între armatele Germaniei 
naziste și Uniunii Sovietice, polonezii nu au 
reușit să rezite foarte mult timp. 

Planul german de invadare a Poloniei a fost 
denumit Fall Weiss sau „Planul Alb” și 
prevedea înfrângerea armatei poloneze prin 
încercuirea și distrugerea dispozitivelor sale 
militare. Pentru aceasta, germanii gândiseră 
două strategii, una tactică, cealaltă strategică, și 
vizau în mod direct capitala poloneză, 
Varșovia. În timp ce polonezii erau deficitari 
atât la capitolul tancuri moderne, cât și la cel al 
tacticilor de luptă, germanii au mobilizat 
pentru această campanie militară 50 de divizii, 
plus șase divizii de Panzere, patru divizii 
motorizate și trei divizii de vânători de munte. 
Aceste forțe considerabile reprezentau cea mai 
mare parte a dispozitivelor de care dispunea 
armata germană și, astfel, în vest nu au fost 
deplasate decât 11 divizii, în condiţiile în care 
armata franceză deţinea în această zonă de zece 
ori mai multe efective. 

Germanii și-au desfășurat trupele blindate 
de așa natură încât să maximizeze eficiența 
diviziilor de Panzere. În acest fel, trupele 
poloneze au fost încercuite din cauza faptului 
că nu s-au mișcat îndeajuns de repede, iar 
germanii și-au creat condiţiile propice pentru 
Kesseschlachten sau „bătălia prin încercuire”, la 
care erau atât de dornici să ajungă. Tehnica 
acestui tip de asalt presupunea penetrarea 
rapidă a liniilor de apărare inamice prin 

punctele cele mai slabe și încercuirea 
inamicilor care, în situaţia respectivă, erau 
forţaţi fie să rămână pe loc și să facă fata 
bombardamentelor aeriene și de artilerie, fie 
să încerce să scape. În această din urmă 
variantă însă, ar fi fost obligaţi să renunţe la 
avantajul conferit de poziţiile defensive atent 
alese. 

Germanii au înaintat progresiv pe 
pământul ars de soarele verii lungi și fierbinţi 
a anului 1939, ajutaţi și de Luftwaffe, care a 
reușit să câștige supremaţia aeriană în 
primele trei zile de la declanșarea 
conflictului. Graţie unei tehnici care avea să 
devină dureros de familiară în anii următori, 
avioanele de luptă germane au atacat flota 
aeriană poloneză aflată la sol, eliminând-o 
practic din ecuaţie. Avioanele au zburat de 
sute de ori în sprijinul trupelor germane de 
la sol, funcţionând, în principiu, ca o 
dimensiune aeriană a armatei germane. Deși 
polonezii erau conștienți de probabilitatea 
unor atacuri ale armatei germane și de 
numărul din ce în ce mai mare de trupe 
germane de pe teritoriul țării lor, au fost luaţi 
prin surprindere când atacurile au avut loc 
efectiv. Astfel, germanii au preluat controlul 
și l-au menţinut pe toată durata a ceea ce s-a 
dovedit a fi o campanie extrem de scurtă. 

Grupul de Armate Nord, format din 
Armata a 4-a, condusă de Kluge, și din Armata 
a S-a, condusă de Ktichler, a dat prima 
lovitură din campanie. Dispozitivele militare 


Soldaţi ai cavaleriei germane incolonati pe două rânduri, 
posibil membri ai Diviziei | Cavalerie. (IVM RML225) 

ale celor două armate din Prusia Orientală și 
Pomerania au invadat repede Coridorul 
polonez și orașul liber Danzig. Ceva mai la 
sud, Grupul de Armate Sud, aflat sub 
comanda lui von Rundstedt și format din trei 
armate, respectiv Armata a 8-a (Blaskowitz), 
Armata a 10-a (Reichenau) și Armata a 14-a 
(List), a înaintat spre vest, direct spre centrul 
Poloniei. Polonezii s-au grupat repede în jurul 
orașului Poznan și au reușit să-i țină pe 
germani la distanță, dar nu au câștigat decât 
un scurt răgaz până să fie înfrânți. După ce 
i-au înconjurat pe polonezi de două ori (a 
doua oră din cauza faptului că aceștia din 
urmă au bătut în retragere mai repede decât se 
anticipase), germanii au reușit, până pe 

16 septembrie, să încercuiască practic cea mai 
mare parte a trupelor poloneze din vestul 
Poloniei și să prindă ca într-un clește inamicul. 

Până pe 16 septembrie, armatele germane 
au încercuit și capitala poloneză, Varșovia, și 
au început s-o bombardeze atât pe cale 
aeriană, cât și terestră. Pe 27 septembrie, cu 
aproximativ 40 000 de victime înregistrate în 
rândul civililor, Varșovia a capitulat. Lovitura 
decisivă a avut însă loc cu zece zile înainte, în 
momentul în care sovieticii au invadat 
Polonia. Așa cum era de așteptat, polonezii nu 
au opus rezistență aproape deloc din cauza 
faptului că au fost luaţi prin surprindere, dar 
și pentru că erau angajaţi în totalitate în 
luptele împotriva germanilor care se duceau 
în estul țării. În plus, generalii polonezi din 
statul-major nu aveau niciun plan de luptă pe 
ambele fronturi, de est și de vest, simultan. De 
fapt, polonezii considerau imposibil să ducă 
un război în acest fel. 

Momentul atacului sovietic a fost o 
surpriză chiar și pentru Germania. Hitler 
încerca de ceva vreme să-l convingă pe Stalin 
să intre în război și să lupte împotriva 
Poloniei motivând că era putin probabil ca 
statele occidentale să intervină (respectiv să 
declare război Germaniei) și amenințând, în 
același timp, că, în caz contrar, avea să 
declare război și URSS. După cum se poate 
bănui, Stalin avea însă propriile planuri 
legate de vitregitul stat polonez, așa că forţele 
armate poloneze au refuzat să intre în lupta 
împotriva Poloniei, timp în care Armata 


Roșie s-a reorganizat și și-a îmbunătățit 
efectivele armate. 

Pretextul neconvingător folosit de Armata 
Roșie în momentul în care a trecut, în sfârșit, 
granița, a fost reacţia fata de o așa-zisă 
violare a liniei de frontieră, sovieticii 
declarând că scopul intervenţiei era strict 
„protecţia ucrainenilor și bielorușilor, fără a 
renunța însă la poziţia de neutralitate a ţării 
lor în conflictul respectiv”. În plus, Stalin a 
declarat că, dat fiind că Polonia nu avea un 
guvern în exerciţiu, „guvernul sovietic nu 
mai este constrâns de prevederile tratatului 
de neagresiune sovieto-polonez” și astfel 
URSS era liberă să intre în război cu fostul 
său aliat. În acest demers militar, sovieticii au 
întâmpinat puţină rezistență din partea 
polonezilor, dar au avut câteva altercatii cu 
trupele germane în timpul operaţiei. A durat 
ceva până când au fost stabilite poziţiile de 
luptă ale celor două armate în conformitate 
cu linia de frontieră existentă, care se 
întindea de-a lungul Bugului, unde cele două 
forțe conveniseră să împartă Polonia. 

Pe 19 septembrie, membrii guvernului 
polonez au părăsit Varșovia și au plecat în 
exil, stabilindu-se ulterior în Londra sub 
conducerea lui Wladyslaw Sikorski, după 
capitularea Franţei. În afară de liderii 
polonezi, au fugit din tara și foarte multi 
soldaţi, dintre care în jur de 90 000 au plecat 
spre Franţa și Marea Britanie. 

Motivele care au determinat capitularea 
rapidă a Poloniei au fost multe. În primul rând, 
de vină a fost situaţia strategică deficitară a 
țării: în urma Pactului Ribbentrop-Molotov 
din 23 august 1939, Polonia a fost practic 
înconjurată. Trecerea Uniunii Sovietice de 
partea Germaniei a influenţat pretenţiile 
teritoriale intervenite odată cu dezmembrarea 
încununată de succes a Cehoslovaciei. La 
aceasta s-au adăugat și noile arme cu efecte 
devastatoare folosite de Wehrmacht. Polonezii 
au fost nevoiţi să facă eforturi supraomenești 
pentru a le putea tine piept germanilor, dar si 
atacului Uniunii Sovietice in est. Astfel, orice 
șansă a polonezilor de a continua lupta s-a 
epuizat. Cu toate acestea, polonezii au reușit, 
cu un ultim efort, să facă semnificative 
victime în rândul germanilor. Au distrus 200 


de tancuri din dotarea acestora, respectiv 10% 
din numărul total de tancuri germane 
deplasate în zonă, au ucis 13 000 de soldați 
germani și au rănit alti 30 000. 


„Războiul ciudat” 


În timp ce în est Polonia se chinuia efectiv să 
supravieţuiască, în vest, cei doi aliaţi, Marea 
Britanie și Franța, nu făceau nimic pentru a 
sări în ajutorul acesteia, fapt care venea 
oarecum în contradicție cu angajamentul de 
asigura independenţa Poloniei, luat în 
momentul în care cele două tari au declarat 
război Germaniei când aceasta a atacat 
Polonia. Nici măcar după 30 septembrie, 
când Marea Britanie a detașat 140 000 de 
militari ai BEF în Franţa, nu s-a luat nicio 
măsură concretă de ofensivă. 

Înainte de aceasta, pe 7 septembrie, 
câteva detașamente ale armatelor franceze a 
7-a și a 8-a au ajuns în Germania, în 
vecinătatea orașului Saarbrucken, dar nu au 
reușit să înainteze mai mult de 8 km din cei 
26 km ai frontului, iar diviziile germane din 
zonă s-au retras în spatele Liniei Seigfried. 
La acel moment, cea mai mare parte a 
armatei germane era încă în Polonia, iar un 
titlu al Daily Mail anunţa: „Armata franceză 
a năvălit în Germania”. Armata franceză nu 
a mai înaintat însă și, după capitularea 
Poloniei, s-a și retras de pe teritoriul 
german. 

„A fost vorba doar de o demonstraţie — 
noi nu am dorit să ne luptăm cu germanii, 
după cum nu ne-am dorit nici acest război”, 
ar fi declarat ulterior un ofițer superior. În 
orice caz, pentru germani totul a decurs cum 
nu s-a putut mai bine, aceștia fiind uimiti de 
faptul că Aliaţii occidentali nu au profitat din 
plin de șansa strategică pe care au avut-o. 
După război, mareșalul german Keitel a 
declarat: „Nu ne-a venit să credem că între 
cele două linii, Siegfried și Maginot, nu au 
avut loc decât incidente minore. Nu am 
înţeles de ce Franța nu a profitat de șansa pe 
care a avut-o. Ceea ce s-a întâmplat ne-a 
confirmat faptul că statele occidentale nu 
doresc un război cu noi”. 

Perioada dintre declaraţia de război 
anglo-franceză și capitularea Franţei este 
cunoscută sub numele de „războiul ciudat” 
din cauza lipsei de inițiativă a ambelor tabere. 
Germanii se pregăteau pentru asaltul Aliaților 
pe Frontul de Vest, iar Aliaţii, la rândul lor, 
erau foarte preocupaţi de organizarea 
contraatacului. Trupele BEF au săpat tranșeele 
numite Linia „Gort” (după numele vicontelui 
Gort, generalul comandant al BEF), iar în 
Marea Britanie, civilii au săpat, la rândul lor, 
tranșee antiaeriene, pregătindu-se în acest fel 
de războiul aerian care cel mai probabil avea 
să urmeze. 


Războiul sovieto-finlandez 


În același timp, dar în altă parte a Europei, a 
izbucnit un conflict mult mai violent — 
Războiului ruso-finlandez. Cu toate acestea, 
nu a primit atenţia meritată din cauza 
faptului că a fost privit ca un eveniment izolat 
în contextul mai larg al celui de-al Doilea 
Război Mondial. Războiul sovieto-finlandez a 
însemnat însă o lecţie din care multi au avut 
de învăţat. Cunoscut mai degrabă drept 
„Războiul de iarnă”, conflictul s-a desfășurat 
între 30 noiembrie 1939 și 13 martie 1940. În 
tot acest timp, sfaturile nepotrivite primite de 
Stalin cu privire la incursiunea în teritoriul 
vecin au însemnat mari pierderi pentru 
trupele sale militare. 

În noiembrie 1939, Armata Roșie era 
departe de forța militară puternică și bine 
organizată care, în final, a învins Germania 
lui Hitler. Dimpotrivă, în Războiul de iarnă, 
soldaţii sovietici s-au dovedit chiar 
inimaginabil de prost pregătiţi. Modul în care 
au reacționat aceștia in fata obstacolelor 
întâmpinate în lupta împotriva finlandezilor, 
la care s-au adăugat și pierderile suferite în 
anii 1930, l-au convins pe Hitler că era putin 
probabil ca Armata Roșie să devină un oponent 
invincibil al Germaniei pe viitor. Germanii 
însă, în momentul în care au invadat Uniunea 
Sovietică în iunie 1941, au subestimat clar 
curajul și tenacitatea soldaţilor sovietici. 

În octombrie 1939, impulsionat de 
succesul repurtat în scurta campanie din 

Scenă din Războiul sovieto-fnlandez. (Topham Picturepoint) 


Polonia, Stalin a dat un ultimatum 
guvernului finlandez prin care solicita 
retragerea graniței sovieto-finlandeze la 
nord de Leningrad, în Peninsula Karelia. 
Finlandezii, care abia își câștigaseră 
independenţa fata de dominaţia rușilor in 
1917, au respins solicitarea lui Stalin și 
astfel a izbucnit un război violent. Deși 
inferiori sovieticilor ca număr de efective 
militare, soldaţii finlandezi au luptat mai 
bine decât inamicii lor, atacând și, mai apoi, 
retrăgându-se imediat și folosindu-se de 
avantajele oferite de teren și de climă 
pentru a-i îndepărta pe sovietici. În ianuarie 
1940 însă, atacurile acestora începuseră deja 
să capete consistenţă, iar Armata Roșie lupta 
într-un mod mult mai eficient decât o 
făcuse până atunci. 


În final, finlandezii au cerut pacea în 
martie 1940 și au fost obligaţi să accepte 
solicitările de natură teritorială care fuseseră 
emise în octombrie 1939. Pierderile acestora 
au fost de 25 000 de morţi, dar Armata Roșie 
a înregistrat un număr mai mare — pe tot 
teritoriul Finlandei au pierit în jur de 
200 000 de soldaţi ai Armatei Roșii, Războiul 
de iarnă fiind astfel o lecţie din care sovieticii 
au avut multe de învățat. 

Ostilitățile dintre finlandezi și URSS au 
fost reluate între 1941 și 1944, perioadă care 
avea să devină cunoscută ca „Războiul de 
continuare” și în care finlandezii s-au aliat 
cu germanii. Când înfrângerea a devenit 
evidentă, liderul finlandez, Mannerheim, 
S-a detașat cu multă abilitate de germani. 
Deși printre condiţiile impuse pentru 
stabilirea păcii cu Uniunea Sovietică pe 
care a trebuit să le accepte s-a aflat și 
problema graniţei din 1940, acțiunile 

Campania din Norvegia, aprilie-mai 1940 


|. 16-17 aprilie, debarcarea Aliaților în zona Namsos. 
2. IBaprilie—l mai, debarcarea Aliaților la Andalsnes. 
3. 2-3 mai, evacuarea Aliaților din Namsos. 

4. 28 mai, Aliaţii iau cu asalt Narvik; 8 iunie, se retrag. 

intreprinse de Mannerheim au asigurat Campania din Norvegia 

totuși independenţa țării sale fata de 

Uniunea Sovietică, lucru pe care nu multe În timp ce Aliaţii occidentali nu 

tari au reușit să-l obțină la finalul întreprindeau niciun fel de acțiune militară 


războiului. în Franţa, în Norvegia au pornit ofensiva. 

Soldaţi germani la cercul polar, în Norvegia (AKG Berlin). 


Campania Aliaților din Norvegia avea să se 
dovedească o fascinantă combinaţie de 
absurditate strategică și eroism extraordinar. 
Economia Germaniei se baza pe cele zece 
milioane de tone de fier care erau importate 
anual din Suedia, iar ruta acestui minereu 
vital era pe uscat în Suedia și Norvegia și, 
apoi, din portul norvegian Narvik spre 
Germania. Dacă Aliaţii ar fi putut scurtcircuita 
acest traseu, ar fi afectat în mod considerabil 
eforturile de război ale Germaniei. În plus, se 
purtau discuţii în vederea unui ajutor oferit 
finlandezilor în lupta împotriva Uniunii 
Sovietice și cea mai ușoară rută către aceștia 
ar fi fost prin Norvegia. 

Germanii au conștientizat existența 
acestui punct vulnerabil și au hotărât să 
atace Norvegia, ofensivă în urma căreia ar fi 
obținut și câteva baze pentru navele de 
război și pentru submarine. Mai întâi însă, 
armatele germane au atacat Danemarca. Dar 


soldaţii danezi nu erau deloc pregătiţi să 
lupte într-un război împotriva puternicei ţări 
vecine, astfel că guvernul danez a decis că nu 
trebuia opusă rezistenţă invadatorilor 
germani. Danezii, așadar, au capitulat în 
aceeași zi în care a avut loc invazia germană, 
9 aprilie 1940. 

Spre deosebire de danezi, norvegienii erau 
hotărâți să lupte împotriva invadatorilor 
germani. Acestora li s-au alăturat 12 000 de 
soldaţi englezi și francezi desemnați inițial să 
îi ajute pe finlandezi în războiul împotriva 
URSS. Dat fiind însă că finlandezii au 
capitulat, Aliaţii puteau încerca să lupte 
împotriva germanilor în Norvegia. Germania 
a reacționat rapid — forțele sale de 
intervenţie au fost primele care au debarcat 
la Oslo, Bergen, Stavanger și Kristiansand. 
Extraordinara rezistenţă a norvegienilor le-a 
dat Aliaților timpul necesar pentru a debarca 
o armată în vecinătatea orașului Trondheim, 
de unde au atacat armatele germane care se 
îndreptau spre nordul orașului Oslo. În ciuda 


succesului repurtat de Royal Navy împotriva 
marinei germane, planurile de luptă deficitare 
și confuzia au compromis întreaga operaţie. 
După șase săptămâni de lupte, armatele aliate 
au fost înfrânte și forțate să părăsească tara 
pe 8 iunie. Guvernul norvegian a fugit în 
Marea Britanie, iar germanii au numit un 
guvern interimar condus de norvegianul 
Vidkun Quisling. 


Franța, Olanda si Belgia 


După ce a invadat Polonia și a securizat 
graniţele din est în eventualitatea unui atac 
al Uniunii-Sovietice prin prevederile Pactului 
Ribbentrop-Molotov, Hitler avea în sfârșit 
şansa de a ataca Franţa. Ceea ce a urmat avea 
să uimească lumea întreagă și să schimbe 
total concepțiile tradiționale legate de 
strategie și tactică. Pentru a înţelege mai 
exact ce au reușit să facă forțele armate 
germane în timpul invadării Franţei și 
Olandei, este necesar să aducem în discuție 
ceea ce s-a întâmplat în timpul Primul Război 
Mondial. Între 1914 și 1918, forţele armate 
ale Germaniei imperiale au făcut eforturi 
susținute pentru a învinge armatele Marii 
Britanii și Franţei. Patru ani consecutiv, timp 
în care germanii au suferit pierderi de două 
milioane de vieți omenești și în care, din 
cauza revoluției căreia au fost nevoiţi să-i 
facă fata, și-au pierdut și kaizerul și ceea ce 
mai rămăsese din imperiul de peste ocean pe 
care acesta se străduise din greu să-l 
construiască, germanii nu au reușit să atingă 
acel tel. În primăvara anului 1940 însă, noua 
Germanie a lui Adolf Hitler avea să le dea 
Aliaților occidentali o lovitură fulgerătoare si 
să obțină în cinci săptămâni, dar și cu 
pierderea a 13 000 de vieţi omenești, ceea ce 
kaizerul nu reușise să obțină în patru ani. 
Germanii au ajuns la planul final de atac 
în urma unor interminabile discuții si 
analize, la care și destinul a avut ceva de 
spus. Planul initial de atac al germanilor a 
fost o repetiţie neinspirată a incursiunii din 
august 1914 și a prevăzut invadarea Belgiei. 
Această operaţie, care a fost, în esenţă, o 
copie a Planului Schlieffen, a fost cunoscută 

drept „Planul Galben” sau Fall Gelb și 
reflecta, în parte, îngrijorările multor ofițeri 
germani legate de potenţialul latent al 
armatei franceze. Planul Galben prevedea un 
asalt frontal al armatelor germane asupra 
poziţiilor Aliaților din Belgia și Olanda și o 
incursiune diversionistă a acestora prin 
regiunea intens împădurită a Ardenilor, care, 
cel putin aparent, părea impenetrabilă. 
Reacţia Aliaților la această posibilă incursiune 
a fost Planul Dyle, ce urma să fie pus în 
practică de cele mai bune unităţi ale armatei 
franceze și ale BEF. Acestea aveau să înainteze 
în Belgia și Olanda, evitând astfel să se 
angajeze în vreo luptă în nordul Franţei sau 
să se intersecteze cu trupele germane. 

Acest plan nu avea să rămână prea mult 
principalul mijloc al înaintării germane. 
Hitler nu era foarte convins de acest plan 
deoarece credea că posibilitatea ca armatele 
germane să piardă din viteza cu care înaintau 
și, după aceea, să se împotmolească era foarte 
mare. Lipsa de încredere a lui Hitler în acest 
plan a fost influenţată și de prăbușirea pe 9 
ianuarie, lângă Mechelen, în Belgia, a unui 
avion al Luftwaffe în care se afla un ofițer 
german. Acesta avea o copie a Planului 
Galben și se îndrepta de la baza sa din 
Münster către Köln, unde urma să aibă loc o 
conferință. Deși s-au făcut eforturi mari 
pentru distrugerea documentelor, au rămas 
îndeajuns de multe probe care dovedeau 
planurile germanilor de a invada Franţa, din 
nou, prin Belgia. 

Odată ce li s-au confirmat planurile 
germanilor, Aliaţii au făcut o modificare în 
Planul Dyle, care a primit numele „varianta 
Breda” și care prevedea înaintarea de-a 
lungul râului Dyle și angajarea în luptă 
inclusiv a rezervelor. Cu toate acestea, 
capturarea planurilor germane nu a făcut 
nimic altceva decât să le confirme generalilor 
armatelor aliate și, în special, comandantului 
suprem, generalul Maurice Gamelin, că 
presupunerile lor legate de abordarea 
germanilor fuseseră corecte. 

La fel de interesantă a fost și reacția 
germanilor la aflarea veștii capturării 
Planului Galben. După cum am precizat, 
Hitler nu credea foarte mult în acest plan și 

Planul german de invadare a Franţei 


si versiunea revizuită a acestuia 

avea propriile idei despre cum ar fi trebuit să deplasarea pe potecile înguste a unei armate 
procedeze. În același timp și în mod de dimensiunea celei prevăzute de Manstein 
independent, generalul Enich von Manstein în planul său avea să fie o acțiune extrem de 
lucra la îmbunătăţirea „Planului Galben”. riscantă și necesita un plan de diversiune 
Noua variantă a acestuia, denumită „Planul foarte sofisticat. În plus, pentru a se asigura 
Manstein”, prevedea un efort suplimentar că trecerea armatelor prin regiunea Ardeni 
al forțelor armate pentru o incursiune nu avea să fie nici descoperită, nici interzisă, 
diversionistă în Ardeni ca principal punct ar fi fost nevoie și de susținere aeriană. 
de atac. Planul Manstein prevedea ca Grupul de 
Deși această zonă era considerată de foarte Armate A să traverseze regiunea Ardeni, 
multi, inclusiv de către Aliați, „de netrecut”, respectiv fluviul Meuse, și să ajungă în 
realitatea nu era deloc așa. Este adevărat că câmpie. Grupul de Armate B, căruia i-a 
regiunea Ardeni nu avea drumuri de acces și revenit răspunderea principalului atac, urma 
era intens împădurită și străbătută de pâraie acum să atace Olanda. Grupul de Armate B 
și râuri, dar putea fi străbătută, chiar dacă avea să învingă trupele olandeze și belgiene, 


lent și cu dificultate. Cu toate acestea, asigurându-se, în același timp, de faptul că 

numărul mare de soldaţi foarte bine pregătiţi 
ai armatelor engleză și franceză era blocat 
astfel încât să nu poată lua nicio măsură 
împotriva germanilor. Avioanele germane 
primiseră și ele misiunea de a se asigura că 
Aliaţii nu aveau să apară în regiunea Ardeni. 
Rolul Grupului de Armate B în nord era 
crucial, asemenea muletei (capei) 
toreadorului care, în cazul de fata, ar fi 
trebuit să reprezinte o țintă îndeajuns de 
tentantă pentru a atrage taurul Aliaților să 
intre în arenă. Grupul de Armate C, care se 
afla ceva mai la sud, fusese desemnat să ducă 
la îndeplinire o diversiune dincolo de Linia 
Maginot pentru a crea și mai multă confuzie. 
În martie 1940, Hitler a aprobat acest 
plan, îmbunătățit de generalul Franz Halder. 
Rolul Grupului de Armate B, de diversiune, 
nu a primit atenţia cuvenită, acțiunile sale 
fiind eclipsate de cele dinamice și îndrăzneţe 


Panzerkampfwagen Ill Ausf. F., aici în lugoslavia în 1941. 
(Arhivele Naţionale ale Statelor Unite ale Americii) 


ale celorlalte unități ale armatei germane. În 
orice caz, germanii puneau mare pret pe 
planurile de diversiune din nord concepute 
nu neapărat pentru a demonstra unde aveau 
loc, de fapt, cele mai complicate intervenții 
militare, ci mai degrabă pentru a combate 
concluziile complet eronate trase de ofițerii 
superiori ai Aliaților. 

Francezii doreau, de fapt, să recreeze 
scenele luptelor de uzură din Marele Război, 
dar, în același timp, doreau și să inverseze 
rolurile. În mintea acestora, germanii erau cei 
care lansau atacuri inutile și costisitoare 
asupra poziţiilor lor foarte bine apărate. 
Francezii aveau mare încredere în 
fortificațiile impresionante ale Liniei 
Maginot, al cărei nume venea de la 
inițiatorul proiectului, ministrul francez al 
apărării, André Maginot. Linia de fortificaţii 
interconectate se întindea de-a lungul 
graniţei dintre Franţa și Germania și era 
aproape impenetrabilă, astfel că francezii 
nu-i credeau în stare pe germani să încerce să 

le străpungă. În schimb, valoarea Liniei 
Maginot consta în faptul că îi obliga pe 
germani să treacă prin Belgia, cel mai 
probabil ca o repetare a Planului Stilton din 
1914. Astfel puteau fi făcute planuri de 
defensivă pentru a putea face fata 
amenințării reprezentate de această direcţie 
de avans previzibilă. 

Strategia Aliaților era, în esenţă, una pe 
termen lung: să-i atragă pe germani în tipul 
de luptă care se dovedise atât de eficientă 
între 1914 și 1918 și care implica poziţii fixe 
și punea accent pe uzură, sperând să-i aducă 
repede pe germani la epuizare, exact cum se 
întâmplase în timpul Primului Război 
Mondial. Germanii erau conștienți de tactica 
francezilor și erau hotărâți să nu lase asa ceva 
să se mai întâmple. Cât despre Hitler, acesta 
cunoștea foarte bine tranșeele din timpul 
Primul Război Mondial și dorea cu orice pret 
să evite o eventuală repetare a situaţiei. Ca 
urmare, a pornit o campanie rapidă cu 


Tancul englez Vickers Mark VI folosit de unitățile de 
cavalerie uşoară a fost considerat inferior din punct de 
vedere al blindajului și al dotării cu arme în comparatie 
cu tancurile germane. (Muzeul Tancurilor, Bovington) 


intenţia de a pune punct războiului cât mai 
repede înainte ca efectele acestuia să se 
răsfrângă asupra economiei ţării sale. Însă 
tehnica de luptă a germanilor nu era lipsită 
de slăbiciuni. 

La 10 mai 1940, armatele germane au 
atacat Olanda, Belgia și Luxemburg. În 
aceeași zi, prim-ministrul britanic, 
Chamberlain, și-a dat demisia și a fost 
înlocuit de Winston Churchill, a cărui 
ascensiune la putere nu a putut opri totuși 
cursul evenimentelor. Pentru a-și atinge 
scopurile strategice într-un timp scurt — 
distrugerea Franţei și izolarea Marii Britanii —, 
germanii s-au folosit de experienţa acumulată 
în tipul campaniei din Polonia, iar efectele 
au fost încă si mai devastatoare. 

Abia după campania din Franţa, tacticile 
distrugătoare de luptă ale Germaniei au 
început să fie asociate în mod clar cu ideea 
de Blitzkrieg, un cuvânt greșit interpretat 
ulterior de zeci de istorici și generali ca 
simbol al unui război al blindatelor, 
desfășurat cu rapiditate. De fapt, termenul 
Blitzkrieg a fost cel care a derutat foarte mult 
efectivele militare germane — ofițeri și 
soldaţi deopotrivă — înainte de 1940. Acesta 

Tancul francez Char BI era un vehicul de dimensiuni 
impresionante, dar eficiența sa a fost atenuată de modul 
deficitar în care a fost angajat în luptă. 


nu poate fi găsit în niciun manual german de 
luptă sau în corespondentele de pe front care 
descriu desfășurarea operaţiilor. Dimpotrivă, 
termenul a fost menţionat pentru prima dată 
de un jurnalist italian, care l-a folosit pentru 
a descrie modul de luptă al germanilor pe 
care îl văzuse în Franța și Olanda. 

Blitzkrieg este clar un termen descriptiv mai 
degrabă decât unul normativ și a fost folosit 
pentru a descrie efectele provocate de tacticile 
de luptă utilizate de germani și nu modul în 
care au fost aplicate acestea. Motivele acestui 
tip de abordare sunt nenumărate. Nici măcar 
germanii nu erau conștienți de faptul că era 
un lucru nou ceea ce făceau ei. De fapt, într-o 
mare măsură, tacticile rapide de atac, 
încercuirea adversarilor și, ulterior, anihilarea 
acestora începuseră să fie folosite cu mulţi ani 
mai înainte, de multe armate, printre care și 
cele germane și prusace. 

Noutatea tehnicilor de luptă folosite în 
1940 a fost modul în care germanii realizau 
atacul rapid pentru a-și încercui adversarii. În 
timp ce, în 1870, prusacii au folosit cavaleria 


în lupta împotriva francezilor, acum 
Wehrmachtul a angajat în luptă tancuri. 
Bineînţeles că Germania nu era singurul stat 
care deţinea tancuri. Spre deosebire de 
campania din Polonia, în timpul căreia 
cavaleria poloneză a luptat eroic împotriva 
tancurilor germane, dar a făcut și câteva 
greșeli vitale, englezii și francezii dețineau 
efective mari de tancuri. De asemenea, 
contrar percepţiei generale asupra etapei 
respective a războiului, tancurile englezilor și 
francezilor erau de o calitate mai bună decât 
cele germane și, cu siguranță, nu erau 
inferioare acestora. 

În orice caz, desi Marea Britanie deținuse 
supremaţia în ceea ce privește proiectarea și 
construirea de tancuri în timpul Primului 
Război Mondial, vehicule pe care le angajase 
în luptele Marelui Război în cel mai eficient 
și inovator mod cu putinţă, această mare 
putere își pierduse supremaţia în perioada 
interbelică. În ciuda interdictiilor impuse de 
Tratatul de la Versailles, Germania a dezvoltat 
aplicaţii militare cu machete de tancuri, 
convinsă fiind că acestea aveau să fie un 
element major pe câmpul de luptă. 

Din punct de vedere al efectivelor de 
tancuri, armata franceză deținea mult mai 

Bătălia Franţei: începutul 

multe decat ar fi putut deplasa Germania in 
teren. În plus, în momentul în care efectivelor 
franceze deja existente li s-au adăugat si 
tancurile deplasate în teren de BEF, Aliaţii 
occidentali deveniseră deja superiori 
germanilor: aveau în teren 3 383 de tancuri, 
în comparaţie cu 2 445 ale Germaniei. Cifrele 
nu sunt însă un factor decisiv pe câmpul de 
luptă, deoarece calitatea echipamentului are 
de asemenea o semnificaţie vitală. Nici aici 
armatele engleze și franceze nu stăteau foarte 
rău. Francezii, de exemplu, dețineau o 
varietate de tancuri, dintre care cele mai bune 
erau prototipurile Somua S35 si Char B, care 
egalau Panzerele germane, modelele II si III, 
cu care erau dotate majoritatea diviziilor de 
Panzere ale armatei germane. Acestea erau 
echipate cu 1 400 de tancuri model I si II, 349 
tancuri model III, cu tun de 37 mm, si numai 
278 de tancuri mai mari, de 24 de tone, 
model IV, dotate cu tun de 75 mm. Germanii 
mai aveau și câteva tancuri de proveniență 


“~N, Strasbourg 


cehă, în posesia cărora intraseră în urma 
cuceririi Cehoslovaciei. 

Și în alte zone, superioritatea francezilor 
era evidentă. Armata franceză, de exemplu, 
deținea mai multe arme de artilerie decât 
germanii, deplasând în teren 11 000 de piese 
comparativ cu 8 000, cât aveau germanii. 
Aceștia din urmă, deși deficitari din punct de 
vedere numeric, aveau și arme mobile, 
respectiv artilerie autopropulsată, cu care 
erau echipate unităţile militare detașate în 
teren odată cu diviziile de Panzere. Acest 
lucru le-a permis germanilor să lupte într-un 
mod mult mai dinamic și mai eficient decât 
francezii care s-au menținut la un stil de 
luptă ceva mai static. 

Germanii au făcut mari eforturi pentru a-i 
convinge pe Aliați că atacul major va fi dat 
în nord. Diviziile de luptă aeropurtate au 
atacat podurile peste râurile Mass, Waal și 
Lek și au separat Olanda în două. În plus, 
parașutiștii au luat cu asalt impresionantul 

Soldaţi germani trec fluviul Meuse în bărci pneumatice. 
(lan Baxter) 


fort belgian de la Eben Emael, punctul forte 
al defensivei belgiene. Într-un genial 
moment de îndrăzneală, trupele germane au 
demonstrat că Eben Emanel nu era deloc 
infailibil. Fortul era practic impenetrabil de 
la sol din cauza pereţilor extrem de groși. Cu 
toate acestea, germanii au demonstrat 
contrariul când planoriștii lor au aterizat pe 
acoperișul fortului fără să facă niciun 
zgomot, răpindu-le astfel șansa apărătorilor 
de a reacționa mai repede. Astfel, soldaţii 
germani au năvălit în forță în interiorul 
fortului și au preluat controlul acestuia. 

În timp ce Grupul de Armate B și-a 
continuat operaţiile, ceva mai la sud, Grupul 
de Armate A a pătruns în regiunea Ardeni. 
Avioanele Luftwaffe au zburat de nenumărate 
ori în primele zile ale misiunii pentru a 
proteja convoaiele de Panzere care se deplasau 
cu dificultate, fiind extrem de vulnerabile pe 


drumurile greu accesibile din Ardeni. Aceasta 
era singura șansă a Aliaților: dacă înaintarea 
Grupului de Armate A ar fi fost reperată la 
timp și ar fi fost trimise trupe care să îi țină 
calea, rezultatul campaniei ar fi fost complet 
diferit. Singurul pericol prezent erau însă 
atacurile aeriene ușoare ale Aliaților. 

Germanii nu au întâmpinat rezistenţă la 
sol decât din partea unor unităţi de militari 
în rezervă, care însă nu au fost îndeajuns de 
puternice pentru a opri înaintarea celor șapte 
divizii de Panzere care, până în seara zilei de 
12 mai, au ajuns pe malul estic al fluviului 
Meuse. Armatele germane au demonstrat 
astfel că dețineau o mulțime de avantaje. 

Pe 13 mai, germanii au traversat cu succes 
fluviul Meuse și au ajuns la Dinant, graţie 
unui stăvilar lăsat intact de francezi. Ceva 
mai la sud, în orașul Sedan, infanteria germană 
și geniștii au trecut fluviul cu o viteză 
ameţitoare, fiind acoperiţi de focul de baraj 
al artileriei și avioanelor. Infanteria germană 
și-a stabilit un avanpost pe malul de vest și, 

Pod peste fluviul Meuse aruncat în aer. (Ann Ronan Picture Library) 


în decurs de câteva ore, au fost construite 
câteva pontoane cu ajutorul cărora au putut 
trece apa și Panzerele. Tehnica de combinare 
a tuturor armelor a funcţionat perfect, toate 
unităţile participante fiind extrem de 
conștiente de scopul misiunii și lucrând 
împreună pentru a-l atinge. 

Până în dimineaţa zilei de 16 mai, peste 
2 000 de tancuri și 150 000 de soldaţi 
germani au trecut fluviul Meuse de-a lungul 
a 80 km. Această breșă creată în linia de 
defensivă a Aliaților a decis practic soarta 
armatelor Aliaților din nord-estul Franţei, 
Olanda și Belgia și a marcat succesul decisiv 
și strategic al asaltului german. Unităţile 
militare germane, aflate acum în câmp 
deschis, și-au început marșul spre Canalul 
Mânecii în arc, pe direcția nord-vest, chiar in 
spatele zonelor în care se aflau unităţile 
militare engleze și franceze din Belgia. 

Cu toate acestea, șansele Aliaților de a opri 
înaintarea trupelor germane erau considerabile. 
De nevoie, liniile de comunicaţie germane 
fuseseră extinse până la fluviul Meuse și 
dincolo de el, aceasta fiind una dintre 
caracteristicile Blitzkrieg-ului german, dar și 
un punct nevralgic al metodelor de luptă ale 
Germaniei. Englezii și francezii ar fi avut 
şansa de a trece dincolo de „coridorul 
Panzer” și de a prelua iniţiativa. 

Dat fiind că, aparent, nu exista niciun fel 
de discrepanţă între pregătirea militară a 
germanilor și cea a anglo-francezilor și nici 
vreo diferență numerică între germani și 
Aliaţii occidentali, cum se explică succesul 
aparent fulminant al germanilor? În esenţă, 
totul pare să se fi redus la modul în care au 
fost angajate în luptă diviziile blindate ale 
celor două tabere. Aliaţii şi-au folosit 
tancurile în formaţiuni de mici dimensiuni, 
mai degrabă ca arme de sprijin pentru 
infanterie decât ca arme cu un potenţial 
intrinsec, dinamic. BEF era singura armată 
mobilă aproape în totalitate, dar cu toate 
acestea englezii nu au reușit să-i valorifice 
potenţialul la maximum. 

Au mai fost și alte aspecte care au făcut 
diferenţa între Panzere și tancurile Aliaților. 
Deși ambele tipuri de mașinării de război 
erau caracterizate de un blindaj solid, de 

eficiența armelor sau de viteză, cele germane 
au avut un atribut crucial. Majoritatea erau 
echipate cu aparate de emisie-receptie, in 
timp ce în tabăra Aliaților doar 20% din 
tancuri aveau un astfel de echipament. S-a 
spus la un moment dat că aspectul tehnic 
care a marcat evoluţia Blitzkrieg-ului nu a 
avut de-a face nici cu tancurile, nici cu 
avioanele de luptă — în 1930, ambele tipuri 
de aparate militare aveau gradul de 
Siguranţă, raza de bătaie a tunului și viteza 
de care era nevoie în cadrul operaţiilor de 
sträpungere a liniilor inamice — dar cu 
miniaturizarea aparatelor de emisie-receptie. 
Generalul Guderian a câștigat experienţă pe 
câmpul de luptă ca ofiţer într-o unitate de 
transmisiuni, iar părerea sa legată de 
necesitatea unui flux continuu de 
comunicaţii era vital. Micile staţii radio au 
făcut ca potenţialul tancurilor să fie 
valorificat la maximum și au facilitat 
interacțiunea dintre unităţile blindate şi alte 
divizii ale armatei germane. 

În Franța, germanii și-au pus cel mai mult 
în practică ideile despre tactica de comandă a 
misiunii și au fost foarte mult ajutaţi în acest 
demers militar de numărul mare de stații de 
emisie-receptie din dotare. Englezii și, in 
special, francezii nu se ridicau nici pe departe 
la nivelul germanilor și erau mai degrabă 
suspicioși în privinţa acestui tip de aparate 
din cauza vulnerabilitatii lor în ceea ce privea 
probabilitatea de a fi interceptati. lată cum a 
rezumat importanţa acestei tactici militare 
comandantul Armatei a 4-a, germanul von 
Kluge: 


Punctul forte al tacticii de război germane a 
rămas comanda militară prin care personalul 
militar de rang inferior are libertatea deplină de 
a acţiona pentru a-şi duce la bun sfârşit 
misiunea. Acea libertate de acţiune ne-a conferit 
superioritate față de abordarea schematică, din 
manuale, a francezilor şi englezilor. 


În următorul citat, care face parte dintr-un 
raport al Diviziei 3 Panzere emis în 1940, se 
subliniază tipul de ofițer pe care căuta să-l 
recruteze armata germană. Fragmentul 
conține o comparaţie interesantă cu 


58 Al Doilea Război Mondial. Europa 1939-1943 


| FRANȚA 


1. 19 mai, atacurile DeGaulle 
2. 21 mai, atacurile BEF 


gem Linile Aliaților 


25 kilometri 


prelegerea căpitanului Bechtolsheim, 
menţionată mai sus: 


Un lucru este cert — tipul pedant, care caută 
formula după care poate conduce unităţile mobile, 
ar trebui sd renunţe la uniforma neagră (a 
unităţilor de Panzere). Nu înţelege semnificația 
acesteia. 


În afară de numărul de tancuri deținut 
cele două tabere (cea britanică, franceză, 
olandeză și belgiană, pe de o parte, și cea 
germană, de cealaltă parte), acestea erau 
egale din punct de vedere al efectivelor și 
arsenalelor militare. Cu toate acestea, se 
spunea că Aliaţii fuseseră surclasati de 
germani din punct de vedere al numărului de 


Bătălia Franţei: cursa către mare 

soldaţi — în definitiv, în 1940, populaţia 
Germaniei era de două ori mai mare decât 
cea a Franţei. În realitate însă, Aliaţii 
deplasaseră în teren 144 de divizii, iar 
germanii 141 de divizii. La fel, statele 
occidentale dețineau 13 974 de piese de 
artilerie, în timp de germanii nu aveau mai 
mult de 7 378. 

În ceea ce privește flota aeriană, Aliaţii 
aveau mai multe avioane de luptă decât 
germanii, dar modelele acestora din urmă, 
deși mai puţine, erau mai moderne. Germanii 
deţineau, de exemplu, un excelent avion de 
luptă, Messerschmitt 109, care surclasa 
majoritatea avioanelor de luptă ale Aliaților. 
Englezii nu au trimis către Franţa, în războiul 
aerian, avioane de luptă Spitfire, ci doar 

Bătălia Franţei: invazia Panzerelor 

cateva avioane Hurricane. Un alt aparat 
eficient al Aliatilor a fost avionul francez 
Dewoitine, dar francezii nu deţineau decât în 
jur de 100 de exemplare. Efectele atacului cu 
bombardierul Stuka al germanilor asupra 
polonezilor au fost devastatoare, iar Luftwaffe 
deţinea câteva sute de astfel de aparate pe care 
le folosea în misiunile de sprijin. 

După ce primele formaţiuni militare 
germane au trecut fluviul Meuse, depășind 
cu mult unitățile de infanterie care le 
sprijineau și aprovizionau cu logistică, Aliaţii 
occidentali au avut șansa de a prelua 
inițiativa. Germanilor le lipsea un plan 
operațional bine structurat; după ce au trecut 
fluviul Meuse, nu s-au putut hotări în ce 
direcţie s-o apuce, spre Paris sau spre Linia 
Maginot, pe care intenționau să o cucerească 
din spate. În final, aceștia au decis să meargă 
spre țărm, iar Aliaţii au profitat, în sfârșit, de 
şansa ivită. Contraatacul BEF de la Arras, din 
nord, și cel al francezilor din sud au fost 


două momente de maximă importanţă ale 
întregii campanii. Armatele anglo-franceze 
nu au operat în tandem și, în ciuda 
succesului repurtat la începutul misiunii, au 
fost învinse de germani în final. Cursul pe 
care l-au luat evenimentele l-a convins pe 
Hitler să renunţe la Panzere și, prin aceasta, 
englezii și francezii au câștigat timp prețios 
pentru a organiza evacuarea armatelor lor 
din Dunkerque. 

Lui Hitler și câtorva dintre ofițerii săi 
superiori nu le-a venit să creadă câte reușise 
armata lor să obțină, dar, cu toate acestea, 
erau convinși că Aliaţii ar fi putut ataca din 
nou. Greșeau însă: gradul de rezistenţă al 
Aliaților era aproape de zero. După 5 iunie, 
germanii au pus în aplicare „Planul Roșu”, 
etapa finală a invadării Franţei, și au ocupat 
restul țării. În mod ironic, unele componente 
ale Liniei Maginot nu au fost înfrânte, ci li s-a 
ordonat să renunţe la luptă după capitularea 
generală, care a avut loc pe 22 iunie. 

Soldaţi care așteaptă să se îmbarce la Dunkerque în 
timpul Operatiei Dynamo, 20 mai-2 iunie 1940 (Ann 
Ronan Picture Library). 


Operația Dynamo 


Asaltul a început, oficial, pe 26 mai 1940. 
Până pe 4 iunie, au fost evacuaţi de pe plajele 
de la Dunkerque 366 162 de soldaţi ai Aliaților; 
dintre aceștia, 53 000 erau francezi. Urmările 
evacuării de la Dunkerque au fost însemnate. 
RAF a pierdut 177 de avioane, iar Royal Navy 
10 nave de escortă. Chiar și după ce îmbarcarea 
de la Dunkerque s-a terminat, evacuarea 
soldaţilor armatelor aliate a continuat în alte 
zone din Franţa, cum ar fi țărmul Mării 
Mediterane, și, până la încetarea operaţiilor, 
pe 14 august, au fost salvaţi încă 191 870 de 
soldați. Între 20 mai si 14 august au fost 
evacuați, în total, 558 032 de soldaţi ai Aliaților. 
Operația Dynamo fost prezentată in 
istoriografia engleză drept un triumf. În 
multe privinţe, așa a și fost; cifrele prezentate 
mai sus sunt o mărturie vie a realizării 
extraordinare reprezentată de salvarea atâtor 
soldaţi de la captivitate sau de la moarte. La 
puţin peste o lună de la evacuarea din 
Dunkerque, trei jurnaliști englezi, Peter 
Sunday de la Sunday Express, Frank Owen de 
la Evening Standard și Michael Foot de la 
Standard, au criticat vehement acel fiasco de 


Soldati din Regimentul de infanterie Ulster Rifles la Bray 
Dunes, 29 ma-3 iunie 1940. (Topham Picturepoint) 


la Dunkerque și evenimentele care l-au provocat. 
Articolul intitulat „Vinovatii” și semnat de 
autori sub pseudonimul „Cato” a avut un 
impact considerabil asupra cititorilor. 

Cato le imputa dezastrul lui Ramsay 
MacDonald, Stanley Baldwin și, în special, 
lui Neville Chamberlain, idee care le-a fost 
inoculată repede, în perioada postbelică, 
englezilor. Faptul că această ideea simplistă a 
coincis cu ceea ce avea să scrie Churchill 
după război a transformat-o în modul în care 
oamenii aveau să-și amintească perioada de 
dinaintea conflictului. 

Steag cu zvastică fluturând deasupra Parisului. (Ann 
Ronan Picture Library) 


Prăbușirea Franţei urma să aibă un final 
tragic și controversat. Implicarea 
formidabilei marine franceze de oricare 
parte a forțelor beligerante avea să fie un 
moment plin de însemnătate. Flota engleză 
din Mediterana era de același nivel cu flota 
italiană, astfel că implicarea Franţei ar fi 
înclinat balanţa decisiv. După capitularea 
Franţei, flota franceză, sub conducerea 
amiralului Darlan, a ignorat prevederile 
armistiţiului franco-german prin care flota 
franceză ar fi trebuit dezarmată sub 
supravegherea Axei. În schimb, multe vase 
ale acesteia au navigat spre porturile 
algeriene Oran și Mers el-kebir, unde au 
ajuns la 29 iunie. 


Englezii erau îngrijoraţi de soarta navelor 
franceze și au luat în calcul mai multe 
variante. Aceștia doreau ca flota franceză să se 
alăture organizaţiei Franţa Liberă și să lupte 
împreună cu ei, să navigheze spre porturi 
neutre sau să-și facă pierdute navele pentru a 
nu putea fi folosite de puterile Axei. O ultimă 
variantă descrisă de Churchill drept „socantä” 
a fost ca Royal Navy „să folosească orice 
metodă s-ar fi impus” pentru a împiedica 
aceste nave să fie folosite împotriva Marii 
Britanii. Mai existau îngrijorări și fata de 
reacţia Germaniei, respectiv de presiunile pe 
care ar fi putut să le facă asupra amiralului 
Darlan pentru a-l determina să cedeze. 

În ciuda unor discuţii între englezi și 
comandantul francez, nu s-a ajuns la nicio 
înţelegere. Temându-se că vor apărea și alte 
nave franceze, englezii au deschis focul pe 3 iulie 

omorând 1 200 de marinari francezi. Ofiţerul 
englez responsabil de eșecul negocierilor i-a 
scris soţiei sale: „A fost oribil să-i omorâm pe 
acei francezi... toți ne simţim îngrozitor de 
vinovați si rusinati”. 


Bătălia pentru Anglia 


După înfrângerea rapidă a Franţei, Belgiei si 
Olandei și evacuarea BEF din Dunkerque, 
puţini erau aceia care mai credeau că Marea 
Britanie i-ar fi putut rezista lui Hitler. 
Ambasadorul american la Court of St. James, 
Joseph Kennedy — tatăl viitorului președinte 
J.F. Kennedy —, era convins că soarta Marii 
Britanii era pecetluită și a raportat întocmai 
la Washington. 

Confruntat cu refuzul englezilor de a 
încheia pace, Hitler a plănuit invadarea 
Insulelor Britanice, operaţie care a primit 
numele de cod „Leul de mare”. Din cauza 
capitulării Franţei și a evacuării trupelor 
anglo-franceze din Dunkerque, Marea 
Britanie trebuia practic să se confrunte cu 
Hitler de una singură. Pe 18 iunie, Churchill 
a transmis Camerei Comunelor: „Bătălia 
pentru Franţa a luat sfârșit și cred că Bătălia 
pentru Anglia este pe care să înceapă”. 

Următorul pas logic făcut de Hitler a fost 
să elimine Marea Britanie din ecuaţie, fapt 
care i-ar fi dat libertatea de a se îndrepta spre 
est, unde avea să-și îndeplinească scopul 
principal: distrugerea și subjugarea Uniunii 
Sovietice și înfiinţarea coloniilor germane în 
acest nou Lebensraum. Cum avea să ducă acel 
plan la îndeplinire a fost o dilemă pentru 
Hitler cel puţin la început. Acesta nu era un 
ferm inamic al englezilor în parte din motive 
de rasă și chiar admira Imperiul Britanic. 
Care erau, așadar, șansele de pace între Marea 
Britanie și Germania? 

Aparenta deschidere a englezilor spre 
negocierea unei înţelegeri era lipsită de 
substanţă și se baza pe convingerile false că se 
putea ajunge, în cele din urmă, la pace și pe 
ipoteza că acordul englezilor avea să 
impulsioneze SUA să rămână neutră și 
Uniunea Sovietică să colaboreze cu Hitler. 
Führerul își exprimase clar deschiderea spre o 


negociere cu englezii în cadrul unui discurs 
ţinut pe 19 iulie, dar cum din partea 
englezilor nu a venit un răspuns pozitiv, a fost 
clar că Operația „Leul de mare”, respectiv 
invadarea Marii Britanii, putea începe. 

Oricum, pentru a debarca în Marea Britanie, 
era nevoie ca Germania să deţină superioritatea 
aeriană și, pentru a obține asta, avioanele 
RAF trebuiau distruse, un lucru deloc ușor. În 
timp ce BEF era considerată o armată de mici 
dimensiuni, RAF și, într-o măsură mai mică, 
Royal Navy erau cele care primiseră cele mai 
mari sume din bugetul de apărare la începutul 
conflictului. Acești bani fuseseră cheltuiţi 
eficient, pentru achiziționarea de avioane de 
luptă noi și eficiente model Hurricane și 
Spitfire care erau un etalon al performanţei. 
RAF însă nu a angajat în conflictul din 
Franța niciun avion Spitfire si a preferat să le 
ţină de rezervă pentru eventualele lupte. 

Abilitatea germanilor de a obţine 
superioritatea aeriană a fost astfel pusă la 
încercare în parte si din cauza rolului deţinut 
de Luftwaffe în acest conflict, anume acela 
de susţinere a trupelor de la sol. Acest lucru a 
însemnat că, în 1940, Germania nu deţinea 
niciun bombardier cu rază lungă de acţiune 
și niciun avion de luptă care să ducă la bun 
sfârșit un bombardament. Această situație s-a 
menținut de-a lungul războiului, deși 
Germania a construit avioane mari cum ar fi 
Condor, un aparat de zbor cu patru motoare, 
folosit în misiunile de recunoaștere. 

Bătălia pentru Anglia a primit un loc de 
frunte atât în cultura, cât și în istoria Marii 
Britanii. Mentionati și elogiati în câteva 
discursuri marcante, cei „cätiva” din RAF 
(cărora li s-au alăturat un contingent de cehi 
și polonezi) au detronat cu succes Luftwaffe, 
obligându-i astfel pe germani să amâne data 
de începere a Operatiei „Leul de mare” și, 
ulterior, s-o anuleze. Bătălia pentru Anglia a 
avut practic două faze: prima între 10 iulie și 
13 august 1940 și cea de-a doua între 13 
august si 17 septembrie, data la care Operația 
„Leul de mare” a fost amânată pe termen 
nelimitat. Invadarea a fost anulată definitiv 
pe 12 octombrie 1940. 

Pe 19 iulie 1940, Hitler a ţinut un discurs 
ciudat în Reichstag, la care a participat și 

Principalele baze RAF si Luftwaffe 

jurnalistul american William Shrier. Acesta a cand mă gândesc la sacrificiile umane pe care 
notat: 


le va implica. Mi-ar plăcea ca poporul meu să 


nu sufere. 
În acest moment, conştiinţa îmi spune că 


trebuie să mai fac o dată apel la rațiune şi la Shirer a recunoscut că s-a gândit care avea 
bun-simt. Nu văd niciun motiv pentru care acest să fie reacția englezilor la această pledoarie 
război ar trebui să continue. Mă doare numai stângace. Nu după mult timp, englezii și-au 


64 Al Doilea Război Mondial. Europa 1939-1943 


făcut cunoscut punctul de vedere. Shirer l-a 
auzit pe crainicul german al BBC replicând, 
neoficial, „Putin ne pasă de Herr Führer si 
Reichskanzler și de respiraţia lui urât 
mirositoare” Reacţia generală, chiar dacă nu 
la fel de plastică, nu a fost cu mult diferită. 
Prima fază a asaltului aerian german, 
numită și Kanalkampf, a avut ca scop 
asigurarea superiorității aeriene a Germaniei 
asupra Canalului Mânecii, respectiv a 
porturilor aflate de-a lungul coastei de sud a 


Marii Britanii. Cea de-a doua fază, cunoscută 
sub numele de Adlerangriff (Atacul Vulturului), 
a început pe 13 august. În această zi, numită 
și Adlertag (Ziua Vulturului), avioanele RAF au 
fost alungate de pe cer. Ulterior, bombardierele 
germane au atacat aerodroamele RAF, au distrus 
avioane și au omorât piloţi mai repede decât 
puteau englezii să-i înlocuiască, amenințând 


Civili care încearcă să doarmă intro staţie de metrou în 
timpul Blitzkrieg-ului. (Topham Picturepoint) 


să afecteze grav rezistența Comandamentului 
de vânătoare (Fighter Command) al RAF 

În ciuda faptului că balanța victoriei 
înclina în favoarea Germaniei, un incident 
bizar a schimbat cursul bătăliei și direcția 
strategică a războiului. Bombardarea 
accidentală a Londrei de către un avion 
german a avut ca efect atacarea Berlinului de 
către englezi. În urma acestui eveniment, 
Hitler a rostit o propoziţie care avea să intre 
în istorie: „Din moment ce ei ne 
bombardează orașele, le vom rade și noi pe 
ale lor din temelii”. În acest fel, misiunile 
avioanelor de luptă germane s-au concentrat 
mai mult pe distrugerea orașelor engleze și 
mai putin pe bazele RAF care le apărau. Pe 
7 septembrie 1940, Hermann Göring, 
mareșal al Reichului, le-a spus ofiţerilor 
superiori din Luftwaffe: 


Profit de această ocazie pentru a vă spune că 
trăim un moment istoric. Ca o consecință a 
recentelor ofensive aeriene britanice asupra 
Berlinului, Fiihrerul a decis să le dăm şi noi 
englezilor o lovitură de proporții, respectiv să le 
atacăm capitala. Mi-am asumat 
responsabilitatea conducerii acestei misiuni şi vă 
pot spune că, în această dimineaţă, am auzit 
vuietul escadrilelor germane care, în momentul 
de faţă, acompaniate de avioane de luptă, sunt 
în drum spre inamicii britanici... Este un 
moment istoric — Luftwaffe va lovi pentru 
prima oară exact în inima acestora. 


Această schimbare de tactică a fost de bun 
augur pentru RAF, care a câștigat astfel timp 
prețios pentru a se regrupa și a reîncepe 
lupta. Acum miza bătăliei era împiedicarea 
avioanelor germane să ajungă în spaţiul 
aerian britanic. 

Chiar dacă ţinta atacurilor germane se 
schimbase, ferocitatea luptelor aeriene 
rămăsese neschimbată, la fel și pierderile. În 
timpul primei săptămâni din septembrie, RAF a 
pierdut 185 de avioane, iar Luftwaffe în jur de 
200. Punctul culminant al bătăliei a avut loc pe 
15 septembrie, când bombardierele germane, 
acompaniate de avioane de luptă, au zburat 
spre Londra, punând la grea încercare RAF, care 
însă le-a ţinut piept. Victoria a revenit 

Comandamentului de vânătoare și, prin 
urmare, Luftwaffe si Adolf Hitler au fost nevoiți 
să înțeleagă că nu aveau să câștige 
superioritatea aeriană prea curând. Ziua de 

15 septembrie, celebrată ulterior ca ziua Bătăliei 
pentru Anglia, a marcat momentul în care 
germanii au renunţat să mai încerce o 
eventuală invazie. 

Succesul Comandamentului de vânătoare, 
care a pus capăt amenințării iminente a invaziei 
germane, nu a oprit însă și bombardamentele 
împotriva orașelor britanice. De fapt, așa-nu- 
mitul Blitzkrieg abia începuse. Germanii au 
atacat zona de coastă a orașului Coventry pe 
14 noiembrie, după care au executat nenumărate 
raiduri deasupra orașelor Birmingham, Bristol, 
Manchester și Liverpool. Londra, considerată 
un simbol al dispretului englezilor, dar și 
centrul vital al țării, era si ea o țintă 
importantă. Bombardamentele germanilor au 
continuat și anul următor, ultimele raiduri ale 
Blitzkrieg-ului având loc în luna mai 1941, și 
au fost reluate după câtva timp, de această 
dată cu rachete V1 si V2. Aceste arme nu au 
produs pagube însemnate, dar efectele lor au 
fost îndeajuns de puternice pentru a crea 
panică în rândul civililor. 


Dieppe 


După succesul din 1940, când au eliminat 
orice ameninţare a germanilor de invadare a 
țării lor, englezii au început să se gândească 
la o ofensivă împotriva acestora. 

O posibilitate, detaliată în rândurile de mai 
jos, ar fi fost o serie de bombardamente. Deși 
Marea Britanie repurtase succese însemnate 
mai ales pentru moralul armatelor sale, cum 
ar fi scufundarea cuirasatului Bismarck în 
1942, sentimentul general era că ar fi trebuit 
făcut mai mult pentru a lovi Europa, 
„fortäreafa” lui Hitler. 

După capitularea Franţei, Churchill a 
aprobat pregătirea și angajarea în luptă a unor 
unități de comando care aveau să atace țintele 
inamice din Europa aflată sub ocupaţie. În 
plus, acesta a creat Direcţia Operații Speciale 
(Special Operations Executive — SOE) pentru „a 
pune Europa pe jar”. Trupele de comando s-au 

dovedit o mare bătaie de cap pentru 
Germania, fapt care a ajutat enorm moralul 
soldaţilor, dar după succesele de la St. Nazaire 
şi Bruneval, Aliaţii au considerat că era 
momentul să pătrundă și mai mult în Europa. 

Deși scopul raidului de la Dieppe din 
august 1942 nu a fost foarte clar exprimat, 
acesta le-a dat șansa Aliaților de a identifica 
problemele care ar fi putut apărea în timpul 
debarcării într-un teritoriu deținut de inamici. 
Operația Jubilee, cum a fost numit planul 
Aliatilor, prevedea debarcarea de trupe si 
vehicule blindate pe țărmul mării, luarea cu 
asalt a portului și menţinere stării de asediu 
12 ore. După ce cucereau orașul, armatele 
Aliaților aveau să se deplaseze pe continent și 
să atace un cartier general german, să ia 
prizonieri pentru a fi interogati și să confiste 
documente. La final, urmau să se retragă spre 
Canalul Mânecii. Aliaţii sperau să provoace 
îndeajuns de multe distrugeri și să le creeze 
îndeajuns de multe probleme germanilor 
pentru a determina Înaltul Comandament 
german să-și retragă trupele de pe Frontul de 
Est și, astfel, să mai detensioneze presiunea la 
care era supusă Armata Roșie. Acest ultim 
scop era destul de ambițios. 

Operația în sine a fost un dezastru. 
Armata aliată a fost descoperită de navele 
germane undeva la jumătatea Canalului 
Mânecii și nu a reușit să pună mâna pe cele 
două promotorii de la Dieppe. În ciuda 
acestui eșec, principalul corp al armatei a 
reușit să ajungă pe țărm, unde a trebuit să 
facă fata unui atac armat al soldaților 
germani, instalaţi în cazematele aflate pe 
țărm si pe cele două promotorii. Ulterior, 

27 de tancuri Churchill au ajuns în siguranță 
pe plajă, însă numai 15 au reușit să înainteze 
până la esplanadă, dar nu mai departe. 

Când a devenit evident pentru toată lumea 
că nu se făcea niciun progres, soldaţii 
americani, englezi și canadieni s-au retras. Ca 
un semn a ceea ce avea să se întâmple peste 
doi ani, în timpul debarcării din Normandia, 
prima armată mixtă a Aliaților a suferit 1 027 
de pierderi de vieți omenești; 2 340 de soldaţi 
au fost capturați. Cu toate acestea, experiența 
câștigată în urma atacului s-a dovedit 
inestimabilă și l-a determinat pe amiralul lord 


Mountbatten să declare că „pentru fiecare 
soldat care a murit la Dieppe, zece au fost 
salvaţi în Ziua Z”. Chiar dacă vorbele lui 
Mountbatten s-au adeverit, să nu uităm că el a 
fost persoana căreia i s-a încredințat misiunea. 


Bătălia Atlanticului 
Bătălia Atlanticului a fost una dintre cele mai 
importante lupte duse în timpul celui de-al 
Doilea Război Mondial. Supravietuirea Marii 
Britanii și succesul acesteia în lupta împotriva 
Germaniei naziste depindeau de modul în care 
avea să-și apere populaţia și de mașina sa de 
război. Industria britanică se baza, pentru o 
funcționare optimă, pe materia primă de 
import care nu puteau fi transportată decât pe 
Oceanul Atlantic. Fără aceste produse vitale, 
capacitatea Marii Britanii de a tine piept 
statelor Axei ar fi fost puternic afectată și, în 
final, ar fi fost nevoită să capituleze. 

Materia primă era transportată cu ajutorul 
unor convoaie de vase comerciale însoţite de 
nave de luptă care aveau misiunea de a 
contracara atacul submarinelor germane 
(U-boot). Pe măsură ce tacticile de atac ale 
acestora din urmă au devenit tot mai 
sofisticate — de exemplu, dat fiind că 
submarinele lor deveniseră din ce în ce mai 
mari și mai fiabile, germanii atacau acum în 
grup — și armele și tacticile de luptă ale 
Aliaților au fost îmbunătățite. Printre acestea 
trebuie menționate sonarul care detecta undele 
ultrascurte (asdic), grenadele antisubmarine și 
navele comerciale transformate în portavioane. 
Dezvoltarea radarului de suprafaţă a dat 
posibilitatea navelor de război să detecteze din 
timp submarinele vulnerabile la ieșirea din 
adâncuri. În acest fel, submarinele aflate la 
suprafață puteau fi detectate inclusiv pe 
întuneric, riscul de a fi atacate de flota de 
submarine germane fiind considerabil redus. 
Majoritatea comandanților acestor nave de luptă 
preferau să atace noaptea și la suprafața apei. 

Pe lângă convoaiele care au adus materie 
primă în Marea Britanie între 1939 și 1943, 
englezii au făcut eforturi susținute pentru a 
trimite provizii si în Uniunea Sovietică, tara 
care se pregătea de atacul Germaniei din iunie 

1941. Deși autoritățile sovietice au minimalizat germani, din cele 1 162 de submarine ale 
ajutorul primit de la englezi și americani, acestora, 784 au fost distruse și, din cei 40 000 
acesta nu a fost deloc de neglijat. Rutele de soldaţi, 26 000 au fost omorâţi si 5 000 au 
convoaielor din Marea Britanie spre URSS fost luaţi prizonieri. Flota de submarine 

care, în majoritate, treceau prin portul germane aproape a reușit să suprime efortul 
Murmansk, se aflau într-un pericol permanent de război al Aliaților, dar prețul plătit pentru 
din cauza atacurilor submarinelor germane, a această realizare a fost prea mare. 


temperaturilor sub zero grade Celsius și a 
apelor pline de stânci. 

În războiul din Atlantic, și-au pierdut viața Bombardamentele strategice 
mii de marinari din ambele tabere beligerante, 
dar, în 1943, Aliaţii au fost cei care au suferit Una dintre cele mai controversate ofensive 
cele mai mari pierderi. Submarinele conduse din al Doilea Război Mondial a fost 
de amiralul german Dönitz au scufundat bombardamentul strategic al orașelor 
2 600 de nave comerciale și 174 de vase de inamice din Europa ocupată de Germania, 
război ale Aliaților, care au pierdut în timpul fenomen care nu era de dată recentă. În 
înfruntărilor 30 000 de soldaţi. Cât despre timpul Primului Război Mondial, germanii 

au organizat o campanie împotriva Marii 
Britanii în timpul căreia au atacat cu 
zeppeline și avioane de luptă Gotha. Înainte 
de acest episod, bombardamentele nu aveau 
decât un rol tactic din cauza limitelor impuse 
de tehnologia disponibilă la acel moment. 

În perioada interbelică, supremaţia aeriană 
a fost un subiect de intense dezbateri, fiind 
considerată o potenţială armă decisivă în caz 
de război. Dezvoltarea ingineriei aeronautice 
a transformat avioanele existente între 1914 
şi 1918, care aveau o rază limitată de acțiune 
și o capacitate utilă mică, în arme de luptă 
mai eficiente. Teoreticienii acestui domeniu — 
italianul Guilo Douhet, americanul William 
Mitchell și englezul Sir Hugh Dowding — au 


anticipat că bombardierul avea să schimbe 
cursul războaielor. În Marea Britanie, de 
exemplu, ideea că „bombardierele sunt mai 
presus de orice” i-a obsedat pe strategii 
militari în perioada interbelică, aceștia fiind 
conștienți de faptul că Marea Britanie nu se 
mai putea baza doar pe flotă. Acest lucru 
avea să se dovedească adevărat în timpul 
luptelor pe mare, când navele de război HMS 
Repulse și HMS Prince of Wales au fost 
scufundate în urma atacurilor aeriene 
japoneze din Malaysia, în decembrie 1941. În 
orice caz, rolul bombardierelor nu a fost atât 


Arthur Travis Harris, poreclit „Bombardierul” Harris (Ann 
Ronan Picture Library). 


de decisiv cum anticipaseră susținătorii ideii 
de putere aeriană. 

Pe 3 septembrie 1940, la un an după ce 
Marea Britanie declarase război Germaniei, 
Winston Churchill a spus: „Trebuie să facem 
un efort supraomenesc pentru a câștiga 
supremaţia aeriană. Avioanele de luptă sunt 
salvarea noastră, dar bombardierele sunt 
arma cu care putem câștiga războiul”. 
Această părere ferm susținută de Churchill a 
avut o mare însemnătate și a fost influențată 
și de rangul său de Prim Lord al Amiralității. 
În această calitate, a ordonat bombardarea 
bazelor zeppelinelor germane. Cu toate 
acestea, Churchill nu gândea la fel in 1917, 
când a declarat: „nimic din ce am obținut nu 
ne dă dreptul să supunem civilii germani la 
teroarea bombardamentele pe scară largă”. 

La 22 februarie 1942, Arthur Travers Harris 
a fost numit la conducerea Comandamentului 
de bombardament (Bomber Command) al RAF. 
Acesta considera că atacurile cu bombă, 
strategice sau aplicate, aveau să le aducă 
englezilor victoria. În plus, susținea că prin 
destabilizarea industriei Germaniei și 
distrugerea orașelor acesteia, avea să-i 
determine pe germani să cedeze. Această 
ofensivă nu era doar o răzbunare a englezilor 
împotriva raidurilor germane asupra orașelor 
engleze — Comandamentul de bombardament 
al RAF a atacat Germania neîncetat vreme de 
trei ani, culminând cu distrugerea orașului 
Dresda. În vara anului 1942, bombardierelor 


Bombardierul Avro Lancaster a fost dat în folosință î 
1942 si a devenit principala armă a campaniei strategice 
de bombardamente a britanicilor. (Topham Picturepoint) 

englezilor li s-a alăturat USAAF (forțele 
aeriene ale armatei SUA), ale cărei „fortărețe 
zburătoare” B-17, mult mai bine echipate, 
atacau ziua. Ulterior, Aliații au atacat 24 de 
ore din 24, campanie denumită de germani 
„bombardamentul terorii”. La scurt timp, 
Harris a început să fie numit „Bombardierul” 
Harris printre civili și „Mäcelarul” Harris 
printre oamenii săi. 

În timpul războiului, tacticile de 
bombardament s-au schimbat considerabil. 
Misiunile de recunoaştere erau conduse de 
avioane mai mici, cu două motoare, de tipul 
Vickers Wellington. Cantitatea de armament 
cu care erau echipate aceste avioane era mică 
în comparaţie cu bombardierele care aveau să 
fie date în folosință odată cu numirea lui 
Harris. Folosirea modelelor Short Stirling și, 
mai târziu, a modelului Avro Lancaster a 
revoluţionat distanța pe care puteau zbura 
bombardierele și, implicit, numărul țintelor 
care puteau fi atacate și numărul bombelor 
care putea fi încărcate la bord. 

Într-un raport confidential întocmit în 
1941, au fost enumerate câteva aspecte 
negative ale campaniei de bombardamente, 
menite să combată opiniile celor care 
susțineau că bombardierele ar fi putut aduce 
victoria. Conform informaţiilor din raport, 
susținute de fotografii aeriene ale țintelor, un 
singur avion din trei putea ajunge la mai 
puţin de 8 km de ţinta sa. Cu alte cuvinte, 
acurateţea cu care acționau avioanele era 
limitată. Doar 20% din totalul avioanelor 
puteau ajunge la 194 km? de ţintă. 

Aceste informaţii au dus la crearea și 
adoptarea unei noi tactici — bombardamentul 

zonal. În locul raidurilor cu ţintă fixă folosite 
până în acel moment, au fost agreate 
bombardamentele pe zone, de exemplu, 
distrugerea unor fabrici, dar și a orașelor din 
jur și, implicit, a locuitorilor acestora. 
Această politică — care i-a fost atribuită pe 
nedrept lui Harris — a fost rezultatul deciziei 
de a nu pune în practică tehnici de teroare, 
ci de a ameliora punctele nevralgice ale 
bombardamentelor. Se dorea ca acest tip de 
distrugere să aibă efect direct asupra 
moralului populaţiei civile. Un alt rezultat 
ambițios, dar putin probabil, era să convingă 
populaţia extenuată de efectele războiului 
să-l alunge de la putere pe Adolf Hitler. 

Reacţia germanilor la bombardamentele 
Aliaților a fost o apărare de proporţii, 
sofisticată, pe măsura formațiunilor de 
bombardiere cu care trebuiau să se lupte. 
Generalul Josef Kammhuber, din Luftwaffe, a 
fost numit să preia conducerea apărării 
antiaeriene și, la început, a repurtat un mare 
succes. Acesta a împărţit spaţiul aerian în 
careuri de câte 52 km? fiecare, delimitate de 
linii electrice aflate la sol. Fiecăruia dintre 
aceste careuri i-a alocat un avion de luptă 
ghidat de la sol de controlorii de trafic aerian 
si direcționat cu ajutorul radarului către orice 
bombardier care ar fi violat spaţiul aerian 
care îi fusese alocat. 

La început, tacticile de bombardament ale 
englezilor presupuneau trimiterea câte unui 
singur bombardier către Europa, la intervale 
diferite de timp. În condiţiile date, grație 
sistemului conceput de Kammhuber, 
germanilor le era foarte ușor să le oprească. 
Mai târziu, după ce au intrat în posesia mai 
multor avioane, englezii au stricat planurile 
de apărare ale germanilor. De fapt, valoarea 
strategică a campaniei de bombardamente 
a englezilor fost reprezentată de capacitatea 
de a îndepărta cât mai multe efective 
militare si armate din zonele liniilor de 
front. Intensitatea bombardamentelor i-a 
obligat pe germani să păstreze în Germania 
piese de artilerie precum tunurile antiaeriene 


care, altminteri, ar fi putut fi folosite 
împotriva sovieticilor pe Frontul de Est. 

În timp ce bombardierele acționau 
împreună, lucru care le-a sporit șansele de a 
rezista în lupta aeriană contra Germaniei, 
bombardamentele au luat din nou un alt 
curs din cauza unei alte initiative a Aliaților — 
angajarea în luptă a escortelor de avioane de 
luptă pe toată perioada bombardamentelor. 
Acest lucru a fost posibil cu ajutorul noilor 
rezervoare de combustibil cu rază lungă de 
acțiune, o caracteristică necesară avioanelor 
care erau angajate în misiuni pe distanţe 
foarte lungi, dar care nu a fost considerată 
practică în misiunile de luptă. Angajarea în 
luptă a modelului anglo-american Mustang 
P51 a avut rezultate imediate. 

Această campanie strategică de 
bombardamente a născut multe controverse 
după sfârșitul celui de-al Doilea Război 
Mondial. Anumite aspecte, in special Operația 
Gomora (avalanșa de raiduri asupra 
Hamburgului) și distrugerea orașului Dresda, 
sunt date ca exemplu despre cât de departe 
poate fi forțată o democraţie să meargă într-un 
„Tăzboi total”. Pe lângă numeroasele acuze 
despre măcelărirea fără sens a civililor, 
adresate Comandamentului de bombardament 
şi comandantului-șef al acestuia, Arthur 
Harris, mai există și altele, care se referă la 
faptul că această campanie a fost o pierdere 
criminală de arme și oameni care mai bine ar 
fi fost detasati în alte parti, cu alte rezultate. 
S-a discutat intens pe seama faptului că nici 
măcar efectul asupra capacității de luptă a 
Germaniei nu a fost la fel de mare pe cât se 
aştepta. lată ce afirmă Richard Overy: 


Întotdeauna am simţit că era ceva 
neplauzibil în discuţiile celor care au criticat 
bombardamentele şi care au spus că nici 
lansarea a 2,5 milioane de tone de bombe 
asupra unor zone industriale şi a unor civili 
extenuati în urma războiului nu îi va afecta prea 
mult. Germania... nu era un caz special în ceea 
ce priveşte rezistenţa... 


Portretul unui soldat 


Donald Edgar 


În 1940, Donald Edgar s-a înrolat în Territorial 
Army (armata teritorială), o unitate militară 
de rezervă a armatei britanice. Era soldat în 
Regimentul East Surrey și nu avea prea multă 
pregătire militară, așa că a fost trimis în 
Franţa cu tot ceea ce mai rămăsese din BEF. 
Spre deosebire de ceea ce se întâmplase cu 20 
de ani în urmă, BEF din 1940 nu avea să ii 
oprească pe germani. Edgar a fost capturat de 
aceștia și și-a petrecut următorii cinci ani ca 
prizonier de război. 

Donald Edgar și multe mii de tineri ca el 
au răspuns unui apel lansat în martie 1939 
prin care guvernul solicita înrolarea în 
Territorial Army. Adolf Hitler ocupase deja 
Cehoslovacia, iar războiul era foarte probabil, 
dacă nu chiar inevitabil să înceapă. În multe 
privinţe, Edgar era un recrut atipic: urmase 
cursurile Școlii Dulwich, unde servise în 


Officer Training Corps, și, ulterior, 
Universitatea Oxford. După absolvire, s-a 
angajat ca agent de bursă în City, Londra. 
lată ce povestește Edgar despre înrolarea sa: 
„Eu am fost mereu un patriot și prin oraș se 
simțea nevoia ca tinerii «să ia atitudine»” 
Lui Edgar îi plăcea mai mult ideea de a se 
înrola de bunăvoie în armată decât să fie 
chemat la arme: „Nimeni din familia mea nu 
a fost niciodată recrutat. Întotdeauna s-au 
înrolat în armată de bunăvoie”. 

Unitatea militară a lui Edgar făcea parte 
din Divizia a 12-a britanică, una dintre cele 
trei formațiuni de luptă căreia, după cum 
povestea Edgar, nu i se dăduseră „nici arme, 
nici echipament” și fusese obligată să 


Soldati britanici în tranșee, în iarna 1939-1940 în Franta. 


(WM) 

îndeplinească „sarcini josnice, banale, din 
cauza cărora nu era niciodată timp pentru 
instrctie”. Edgar înţelegea că Departamentul 
de Război considera aceste unități nimic mai 
mult decât „o bătaie de cap nenorocită”. 
Donald Edgar blama această nedreptate 
pentru că, așa cum a declarat: „aceste 
batalioane conțineau un număr mare de 
patrioţi care au răspuns chemării la arme a 
guvernului din primăvară. Ei sunt adevărații 
voluntari de război”. 

Edgar a fost chemat la arme în august 
1939 și s-a prezentat la unitatea sa din 
Richmond Drill Hall. A fost norocos și a 
primit multe garanții în bani de la 
angajatorul său din City, care, așa cum a 
consemnat Edgar ulterior, i-a dat și un 
„cadou frumos” care să-l ajute pe drumul 
pe care o apucase, asta după „un pahar sau 
două de șampanie la întâlnirea de 
rămas-bun”. Această despărţire amicală 
avea să contrasteze enorm cu realitatea 
vieții de militar. 

Unitatea lui Edgar s-a deplasat într-o 
tabără de lângă docurile din Chatham, în 
sudul Marii Britanii, unde fiecare soldat a tras 
câte cinci focuri de armă, după care li s-a 
spus: „Trebuie să vă paziti spatele, 
pricepeti?!”. Poveștile lui Edgar despre armată 
nu sunt pozitive: condiţiile din tabăra în care 
au ajuns inițial și modul în care au fost 
întâmpinați de doi subofiteri au fost descrise 
de acesta ca fiind de o ,,ineficienta lenesä” și 
„primul dintre nenumăratele exemple ale 
stării de înfiorătoare letargie a armatei pe 
care aveam să le aflăm”. 

Pe 3 septembrie, ora 11:00, Edgar și 
camarazii săi au ascultat discursul prim-mi- 
nistrului Neville Chamberlain în care anunța 
că Marea Britanie declarase război Germaniei. 
După cum a relatat tânărul, Chamberlain 
vorbea de parcă „ar fi discutat la radio despre 
bugetele de care răspundea pe vremea când 
era ministru de finanţe”. 

După o lună și ceva la Chatham, unitatea 
lui Edgar s-a întors la Richmond, unde a 
primit misiunea de a supraveghea câteva 
„puncte vulnerabile” — dintre acestea, 
podul de cale ferată peste Tamisa a revenit 
în sarcina lui Edgar. Și-a amintit atmosfera 


din tara, din timpul „războiului ciudat”, 
drept o atmosferă care denota că Marea 
Britanie făcea tot ceea ce putea pentru a-și 
tine promisiunea făcută Poloniei, chiar dacă 
aceasta fusese fragmentată de Germania și 
Uniunea Sovietică. Edgar s-a gândit că 
englezii „s-au autoconvins că în războiul 
împotriva Germaniei era nevoie doar de 
mobilizarea flotei și trimiterea câtorva 
unități în Franța”. 

În ciuda nemulțumirilor lui Edgar legate 
de eforturile de război ale Marii Britanii, a 
fost promovat caporal II, caporal și apoi 
sergent II și a fost detașat în departamentul 
de spionaj al unităţii sale, care a petrecut o 
iarnă lungă și grea în Marea Britanie, la 
Richmond Park. 

În martie 1940, unitatea lui Edgar a fost 
instiinfatä că va pleca în Franţa, unde urma 
„să facă instrucţie asiduu și să primească, în 
sfârșit, echipament din resursele existente 
deja la fata locului”. Unitatea a debarcat la 
Le Havre și s-a deplasat apoi spre un château 
din Normandia. Pentru că Edgar vorbea 
două limbi străine, acesta a fost numit 
translator și a participat la câteva întâlniri 
dintre comandantul batalionului său și 
autoritățile militare franceze din zonă. Edgar 
a catalogat aceste întâlniri drept „previzibil 
de inconfortabile”, dar „nu mai mult decât 
cele petrecute la nivel înalt, între generalii 
francezi și englezi”. Judecând după lipsa de 
coordonare dintre armatele franceză și 
engleză, părerile soldaţilor sunt interesante. 

Edgar a fost însărcinat cu traducerea unor 
documente întocmite de francezi. Acestea 
conţineau planurile Franţei de a apăra 
docurile portului Le Havre și urmau să aibă 
o mare însemnătate în luptele viitoare, 
aspecte care il îngrijorau pe Edgar: „Când 
am ajuns să traduc documentele francezilor, 
parcă m-am deșteptat brusc. Informaţiile de 
aici se referă la posibilitatea unei breșe în 
liniile armatei germane până la ariergarda 
acesteia”. Așa cum vom vedea mai departe, 
concluziile trase de Edgar în urma traducerii 
documentelor aveau să se dovedească foarte 
corecte. Tânărul a mai notat și că ofițerii 
care comandau batalionul său, dar și restul 
batalioanelor franceze și engleze, făcuseră 


serviciul militar pe Frontul de Vest între anii 
1914 și 1918 si nu păreau pregătiţi să lupte 
în genul de război care se prefigura. 

Donald Edgar avea numeroase 
nemulțumiri la adresa armatei engleze. Cu 
toate că multe pot fi interpretate ca simple 
bombăneli ale oricărui soldat, unele au o 
bază solidă. Edgar povestește că multe unităţi 
nu aveau mitraliere și nici arme antitanc, 
efectivele avute în dotare fiind cu mult mai 
puţine decât spuneau cifrele oficiale. Cea 
mai mare problemă a englezilor erau 
comunicațiile, un domeniu in care germanii 
erau net superiori și a cărui importanţă o 
înțelegeau pe deplin. În timp ce unitățile BEF 
erau echipate cu sisteme de comunicaţie prin 
telefon sau fără fir, soldaţii din batalioane nu 
aveau nimic din acestea și își făceau treaba 
„pe orbecăite”. Nu era o situaţie de dorit, mai 
ales că germanii utilizau tehnologii noi și 
tactici originale în detrimentul taberei 
Aliaților. 

În ciuda problemelor identificate de 
Donald Edgar, însemnările sale din ajunul 
bătăliei nu denotă faptul că era total pesimist 
în privinţa viitorului. Acesta considera că „în 
ciuda a ceea ce se întâmplă, oamenii sunt 
încă optimişti” Chiar dacă amintirile 
consemnate de Edgar sunt mai degrabă 
sentimentale, acesta povestește totuși că „pe 
fețele soldaţilor din batalioanele care au 
plecat la luptă în mai 1940 puteai vedea un 
zâmbet amar, care s-a transformat într-un 
rânjet aspru în timp ce cântau un cântec 
absurd, «Roll out the barrel»”. 

Consemnările lui Edgar despre luptele la 
care a asistat sunt extrem de interesante: 


Divizia de servicii secrete a călătorit în trei 
camioane care erau disponibile în momentul 
plecării. Erau arhipline. Aveam foarte multă 
muniţie pentru puşti şi rezerve de motorină... Eu 
m-am asigurat că ne luasem cantităţi rezonabile 
de țigări şi sticle de whisky şi de brandy. 


Edgar considera că aceste pregătiri aveau: 
să fie vitale în zilele următoare. Ne-au dat 


încredere in noi. Un strop de băutură şi o ţigară 
ne-au ridicat moralul. Alte unităţi din zonă 

au fost nevoite să cerşească mâncare şi 
băutură. 


În timp ce Edgar aștepta noi ordine, a 
observat „o siluetă îmbrăcată în kaki care 
stătea pe o movilă de pământ... Purta un 
palton elegant, lung până la călcâie, din 
acelea preferate de ofiţerii superiori. M-am 
uitat mai atent și am văzut că avea butoniere 
roșii, deci era, probabil, comandant sau 
general de brigadă”. Edgar a mai observat, 
șocat, că „nu era ras și că avea părul răvășit. 
Eu sunt ras. La fel și camarazii mei. Asta 
înseamnă disciplină militară. Generalii nu ar 
trebui să apară niciodată nerași sau 
nearanjati. Ei trebuie să fie mereu ca scoși 
din cutie. Face parte din conduita militară!”. 

După toate probabilitățile, armatele 
franceze și engleze aveau nevoie de ceva mai 
mult decât conduita militară pentru a face 
față conflictului din mai 1940. În timp ce 
aștepta noi ordine, Edgar a întâlnit un 
convoi de refugiaţi printre care erau și foarte 
multi soldaţi englezi care luptaseră pe front 
între 1914 și 1918, dar care acum erau trecuţi 
în rezervă. Un bărbat trecut de 40 de ani 
întâlnise o frantuzoaica și acum se întorcea 
după ea ca să se căsătorească și să-și deschidă 
o afacere cu căsuțe de vacanţă. Bărbatul i-a 
cerut detalii lui Edgar despre cursul 
evenimentelor și când Edgar i-a spus că se 
așteptau ca germanii să contraatace, 
bărbatului nu i-a venit să creadă. 

Informaţiile lui Edgar s-au adeverit. La un 
moment dat, Edgar și oamenii lui s-au trezit 
înconjurați de armata germană. După ce s-au 
retras către micul port din Veules, Edgar a 
primit instrucțiuni să ducă un mesaj la St. 
Valery ofițerului aflat la comanda batalionului 
din care făcea și el parte. Când a subliniat că 
nu avea să fie o misiune ușoară dat fiind că 
„germanii au blocat accesul pe toate 
drumurile”, i s-a spus că „mesajul trebuie să 
ajungă cu orice preţ”. Edgar și doi dintre 
oamenii săi au plecat spre St. Valery și, în 
acest timp, ofițerul care îi ordonase să trimită 
mesajul a comandat evacuarea soldaților. 

Edgar a reușit să ajungă din nou la 
unitatea sa și, împreună cu soldaţii din alte 
unități, au pornit spre mare. Când au ajuns 

la St. Valery, li s-a transmis că „evacuarea este 
acum imposibilă” din cauza faptului că 
lucrurile degeneraseră. Planul era acum să 
încerce să străpungă liniile inamice în 
grupuri mici. Nici aceste planuri nu au avut 
o finalitate, dat fiind că pe 12 iunie s-a 


anunţat încetarea focului. Edgar și 8 000 de 
soldaţi ai BEF au devenit prizonieri. Edgar a 
rezistat cinci ani într-un lagăr german de 
prizonieri de război, dar nu a tras nici măcar 
un singur foc de armă în timpul Bătăliei 
pentru Franța. 


Atitudinea statelor lumii fata de război 


Frontul de acasă 


Chiar dacă războiul a avut un impact direct în 
special asupra cadrelor militare implicate 
efectiv în lupte, din multe puncte de vedere, 
conflictul a afectat considerabil întreaga lume. 
Putin câte putin, în război au fost implicate 
inclusiv societăţile țărilor beligerante, iar 
diferenţa dintre cei care luptau efectiv și 
„civili” a devenit din ce in ce mai greu de 
sesizat. Muncitorii din fabricile de armament, 
de exemplu, au fost consideraţi o parte la fel 
de importantă a succesului repurtat în timpul 
războiului precum soldaţii care luptau cu 
armele confecționate de aceștia. Efectele 
multor schimbări generate de război aveau să 
se menţină până spre finalul conflictului, 
acestea devenind parte integrantă a structurii 
societăţii. Din acest punct de vedere, dar și 
sub aspect politic și militar, impactul 
războiului a fost imens. 


Marea Britanie 


Pe frontul din interior, cel puţin în Marea 
Britanie, războiul și-a pus amprenta pe toate 
aspectele vieţii de zi cu zi. Guvernul britanic 
a început tranziţia către o economie de 
război, gândită și directionata spre desfășurarea 
luptelor, numai odată cu începerea 
ostilităţilor, în septembrie 1939. Ulterior 
însă, gradul de angajare a tuturor resurselor 
naţionale economice, militare, sociale și 
politice a Marii Britanii a fost uluitor. Până în 
1945, această tara și-a mobilizat și utilizat 
întregul potenţial latent mai mult ca oricare 
dintre forțele beligerante principale. 

Acest nivel de implicare guvernamentală 
și succesul repurtat de conducerea statului au 
dus la o majoritate zdrobitoare de voturi 
obținută de Partidul Laburist al lui Clement 
Attlee în alegerile generale din 1945. 
Milioane de britanici s-au convins între 1939 
și 1945 că guvernul putea imprima cu succes 


o direcție economiei. Evidenta demonstraţie 
de eficienţă a guvernului în purtarea și 
câștigarea războiului a fost folosită de 
guvernele postbelice ca o rețetă pentru 
prosperitate națională, pentru a asigura 
„eroilor o patrie”, un lucru greu de înfăptuit 
în anii post-1918. 

În 1942, William Beveridge a publicat un 
raport despre Marea Britanie postbelică, în care 
intenționa să desființeze cele „cinci obstacole 
din calea spre redresare”: lipsa, boala, ignoranta, 
sărăcia și lenea. Pentru a-și atinge scopul, 
Beveridge a gândit un sistem comprehensiv de 
bunăstare care avea să se identifice, de fapt, cu 
statul în sine. Au fost făcute eforturi susținute 
pentru publicarea raportului și a concluziilor 
sale și, la o lună după ce a fost făcut public, se 
vânduseră deja peste 100 000 de exemplare — 
o cifră uimitoare pentru un document 
guvernamental. Conform datelor unui sondaj 
Gallup, până în 1943, 19 din 20 de oameni 
auziseră de raport. Englezii, așadar, știau acum 
foarte bine pentru ce trebuiau să lupte ca să 
obțină renașterea țării lor. 

Metodele de implementare a sistemului 
Beveridge țineau de capacitatea guvernului 
de a controla toate aspectele vieţii, aşa cum 
s-a întâmplat și în timpul războiului, când 
resursele naţionale fuseseră folosite foarte 
eficient. O mare parte din responsabilitatea 
producţiei economice a trecut în seama 
femeilor, căci bărbaţii au plecat pe front. În 
jur de 80 000 de femei s-au înrolat în 
Women's Land Army și au început să facă 
agricultură, asigurându-se că nici măcar un 
metru din terenul fertil al Marii Britanii nu 
rămânea necultivat. În același scop, celor 
care aveau grădini proprii sau parcele de 
pământ li s-a solicitat să „sape pentru 
victorie” pentru a crește nivelul producţiei de 
alimente. 

Englezii au contribuit și altfel la efortul de 
război al țării lor. Fiecare bucată de metal a 

fost colectată și utilizată în construcția 
navelor de război și a tancurilor — nu a fost 
vorba doar de fier vechi, ci și de balustrade 
decorative, de exemplu. Efectele acestei 
mobilizări în masă au fost semnificative: 
producţia de tancuri, de exemplu, a crescut de 
la 969 în 1939 la 8 611 în 1942. Tentativele 
de a utiliza oalele și tigăile de aluminiu la 
construcția de aparate de zbor erau însoțite de 
mesaje de genul „Nu prăjitului, da zborului”. 
Acest tip de reclamă, inspirată, evident, de 
conștiința sacrificiilor implicate, a avut un 
succes enorm. Altruismul și sacrificiul de sine 
păreau să fi devenit sentimente naționale: 
acuzaţiile de crimă, de exemplu, au scăzut de 
la 787 000 în 1939 la 467 000 în 1945. 

Pentru civilii englezi, nu bombardamentele 
sau conștiința faptului că toți cei dragi aflaţi 
în serviciul militar s-ar fi putut afla în pericol 
au fost cele mai traumatizante aspecte ale 
războiului, ci evacuarea unui număr 
considerabil de copii din zonele urbane, care 
a provocat adevărate controverse. În plus, a 


Punct de recrutare al RAF. (Topham Picturepoint) 


provocat tristețe în rândul părinţilor ai căror 
copii au fost trimiși de acasă în diverse locuri 
din Insulele Britanice. Pentru mulți dintre 
aceștia, imperiul a fost destinaţia finală; au 
fost trimiși departe, în Canada sau Australia, 
și nu s-au mai întors nici după încetarea 
ostilităților în 1945. 


SUA 


În Marea Britanie mobilizarea s-a făcut în 
termeni relativi, iar în SUA în termeni 
absoluti. Aproximativ 16 milioane de 
americani s-au înrolat în armată și în jur de 
zece milioane de femei au preluat posturile 
lăsate vacante de aceștia. Schimbarea totală a 
vastului potenţial al economiei americane de 
la producţia de bunuri pentru populaţie la cea 
de materiale de război este evidenţiată de o 
serie de statistici. În 1941, industria americană 
de automobile și cei trei mari producători, 
Ford, General Motors și Chrysler, au fabricat 
un excedent de 3,5 milioane de vehicule, un 
record pentru industria auto. Anul următor, 


Muncitoare americană într-o fabrică de 
armament. (AKG Berlin) 


primul an calendaristic de la intrarea SUA în 
război, producția de mașini a scăzut la doar 
139 de exemplare, echipamentele de război 
fiind acum prioritare. Cu această vastă putere 
economică trebuiau să se confrunte statele 
Axei. Numărul mare de militari a avut, de 
asemenea, un impact major. Soldaţii 
americani nu erau consideraţi foarte eficienţi 

pe plan local, în ciuda faptului că aceștia 
contribuiau considerabil la efortul de război 
al Aliaților. 

Sloganul „over-paid, over-sexed, and over here” 
[în Ib. română, literal, „prea bine plătit, prea 
satisfăcut, chiar aici” — n.tr.] era considerat de 
majoritatea englezilor cât se poate de potrivit. 
Cele 50 000 de tinere care au trecut Oceanul 
Atlantic la sfârșitul războiului și s-au căsătorit 
demonstrează că acest slogan era, cel puţin în 
parte, adevărat. 

Afis propagandistic cu Winston Churchill. (Topham 
Picturepoint) 


Germania 


Întocmai ca în restul Europei, și în 
Germania războiul a schimbat viata de zi cu 
zi a oamenilor. Acest lucru nu s-a întâmplat 
însă la fel de violent si de rapid cum s-a 
întâmplat in alte tari. O explicaţie ar fi 


faptul că, în timp ce englezii și americanii 
angajaseră femeile pe posturi și în domenii 
ale industriei destinate, în principal, 
bărbaţilor, Germania nu s-a grăbit să 
procedeze astfel. Ideologia nazistă considera 
că femeia trebuia să fie mamă și casnică. 
Așadar, nevoia ca femeile să ocupe posturile 
lăsate vacante de bărbaţi venea în 
contradicţie cu percepția tradițională a 
rolului femeii în societate. 


Până în septembrie, | 500 000 de copii au fost evacuaţi din 
zonele urbane. Ulterior, multi au plecat în Canada sau 
Australia și nu s-au mai întors niciodată. (Topham Picturepoint) 


Aceste considerente au încetinit, așadar, 
ritmul cu care Germania s-a adaptat la 
condiţiile unui război total. Succesele 
repurtate de Hitler la începutul războiului 
s-au bazat pe campanii nu foarte elaborate, 
fapt care nu necesita o implicare a economiei 
în efortul de război. Abia în 1943, economia 
germană a fost canalizată pe producția de 
război. Pe 18 februarie au fost făcute publice 
și primele hotărâri legate de măsurile ce 
aveau să fie luate, de către ministrul 
propagandei naziste, Josef Goebbels. Toți 
bărbaţii între 16 si 65 de ani aveau să fie 
înregistraţi și chemaţi, la nevoie, în serviciul 
statului. Astfel, 100 000 de femei au fost 
chemate să ambaleze baterii antiaeriene și 
lanterne de semnalizare. Chiar dacă aceste 
inițiative și cifre par mari, sunt, de fapt, mult 
mai târzii si mai mici decât ale britanicilor, 
de exemplu. 

Chiar dacă economia germană s-a adaptat 
cu greu necesităţilor războiului total, germanii 
au reacționat în momentul izbucnirii 

COME INTO 
THE FACTORIES 


Afiş destinat femeilor britanice. (Topham Picturepoint) 


războiului la fel ca restul combatantilor. 
Întreruperea curentului electric în zonele 
urbane și rațiile de combustibil și alimente 
au fost introduse la sfârșitul lui septembrie 
1939. Raţia săptămânală de carne pe cap de 
locuitor a fost stabilită la 450 g și, în paralel, 
au fost rationalizate și hainele pe care și le 
puteau procura oamenii: fiecărei persoane i 
se alocau, în medie, câte 150 de puncte pe 
an, în condiţiile în care o pereche de ciorapi 
de damă ajungea la 4 puncte, iar un costum 
bărbătesc la 60. 

Deși aceste restricţii nu erau agreate de 
nimeni, nu erau nici de nesuportat. După 
cum aveau să declare mulți, generaţiilor care 
au trăit între 1920 si 1930 aceste rationalizari 
nu li s-au părut inumane. În orice caz, răul 
avea să urmeze. Luptele s-au întețit în iarna 
1941-1942, când lipsa de fermieri care să 
strângă recoltele, în special cartofii care încă 
nu fuseseră rationalizati, a început să se 
simtă. În iunie 1941, rațiile de pâine și carne 
au fost reduse încă și mai mult; aproape un 

an mai târziu, a fost rationalizat si uleiul si, 
în final, și banalii cartofi. 

Efectele acestor nesfârșite tăieri din rațiile 
produselor de bază s-au răsfrânt direct asupra 
civililor care, în ultima fază a războiului, erau 
bombardati aproape nonstop de RAF pe 


timpul nopţii si de USAAF pe timpul zilei. 
Peste toate acestea, plana sentimentul 


Afsele propagandistice au fost folosite de ambele tabere 
în timpul războiului. In imagine sunt reprezentate tările 
care luptau împotriva lui Hitler. (Topham Picturepo int) 


we are stront 
„We are str 


ITED wewill win 

Afiş propagandistic britanic ce înfăţişează un peisaj rural 
idilic. (Topham Picturepoint) 


chinuitor, susținut de numărul mare de 
refugiaţi si de soldaţi răniți care se întorceau 
în țară, că războiul nu putea fi, de fapt, 
câștigat. Acest sentiment a fost exacerbat 
după capitularea Stalingradului în ianuarie 
1943. Din acel moment, mulți civili au 
început să se îndoiască din ce în ce mai tare 
de faptul că tara lor avea să câștige victoria, 
deși serviciile de securitate ale statului, care 
reactionau rapid și brutal fata de disidenti, 
readuceau la tăcere acele câteva persoane 
îndeajuns de curajoase sau de nebune ca să-și 
exprime public opiniile. 

În tot acest timp, în Germania avea loc 
Holocaustul. Felul în care erau trataţi evreii 
germani s-a înrăutățit progresiv. Chiar din 
primele zile ale guvernării Partidului Nazist, 
s-au semnalat cazuri de abuzare a acestora. 
Intrarea în vigoare a „Legilor de la 
Nürnberg”, care le negau efectiv evreilor 
orice drept în Germania nazistă, nu a fost 
decât începutul unui coșmar. Pe măsură ce 
mașina de război germană a început să se 
deplaseze spre est, invadând teritorii și 
populaţii, a dat peste milioane de polonezi și 


evrei în drumul său. Unii au fost executaţi în 
masă, alții au fost izolaţi la periferiile marilor 
orașe, în perimetre îngrădite, denumite 
ghetouri. „Problema evreiască” începea să-i 
obsedeze din ce în ce mai mult pe naziști. 

La începutul anului 1942, câţiva înalți 
funcționari, printre care se aflau Reinhard 
Heydrich, Adolf Eichmann și Heinrich 
Miller, supranumit Gestapo Miller, s-au 
întâlnit într-o vilă din Wannsee, la sud de 
Berlin. Aici au ajuns împreună la „soluţia 
finală” în privinţa „problemei evreiești”: 
gazarea în masă a evreilor în lagărele de la 
Auschwitz, Treblinka, Dachau, Belsen și 
Buchenwald. Numărul exact al evreilor și al 
altor „indezirabili”, precum homosexualii, 
țiganii și persoanele cu dizabilităţi, uciși de 
naziști nu se cunoaște cu exactitate, dar se 
pare că este în jur de șase milioane. 


Polonia 


Pentru locuitorii Europei ocupate, războiul 
în sine părea să se fi terminat și erau nevoiţi 
acum Să-și ducă viața sub ocupaţia germană. 
Pentru multi, acest lucru avea să fie un 
lucru chiar mai greu de îndurat decât 

războiul. Polonezii au fost cei care au avut 
cel mai mult de îndurat, tara lor fiind sub 
ocupaţie germană în vest și sovietică în est. 
Un efect direct al invadării de către 
Germania și Uniunea Sovietică a fost faptul 
că Polonia a încetat să mai existe ca stat 
independent, tara fiind fragmentată in mai 
multe parti. Partea germană a fost separată 
în două, pentru că teritoriul pierdut de 
Germania la Versailles a fost inclus din nou 
în graniţele Reichului, în timp ce zona 
rămasă a fost numită „Guvernământul 
general”. 

Campania din Polonia a fost marcată de 
numeroase acte de cruzime ale unităților 
militare germane — în special SS și unităţile 
de poliție —, incidente care au făcut 
obiectul unor proteste fără urmări ale 
ofițerilor de carieră din armata germană. 
După ce Polonia a fost înfrântă, aceste acte 
izolate de cruzime au început să fie aprobate 
de cercurile înalte ale Germaniei naziste și 
să fie integrate într-un program al terorii. În 
cvasiștiințifica ierarhie rasială nazistă, 
polonezii erau consideraţi Untermenschen, 
„subumani”, $i erau trataţi în consecință. În 
timpul anilor cât a durat ocupaţia germană, 
șase milioane de cetățeni polonezi au murit. 
Polonia a fost singura tara aflată sub 
ocupaţie care nu a colaborat cu autorităţile 
germane. 


Franța 


Situația Franței era mult diferită de cea a 
Poloniei. Din punct de vedere rasial, francezii 
nu erau consideraţi nici egalii germanilor 
arieni, nici ai slavilor. Cel puţin la început, 
Franţei nu i-a mers prea rău după capitularea 
în fata Germaniei. În perioada interbelică, 
multi francezi au fost de acord cu acţiunile 
lui Hitler și au salutat totalitarismul de 
dreapta pe care l-a introdus acesta în 
Germania. Această susținere aparent ilogică 
venea nu din dragostea francezilor faţă de 
Germania, ci mai degrabă din teama pe care 
o resimfeau fata de puterea stângii, de 
comunism și de tot ce însemnau acestea. 
Preocuparea englezilor și francezilor de a 


opune Uniunii Sovietice o Germanie 
puternică a contribuit la venirea lui Hitler la 
putere și la consolidarea puterii acestuia și a 
demonstrat, în același timp, indiferența fata 
de ceea ce avea să urmeze. 

Au mai fost, desigur, și alte motive care au 
dus la reacția Franţei fata de capitulare. Nu 
este greșit să spunem că nivelul de rezistență 
a Franţei la atacul Germaniei din 1940 era cu 
totul diferit fata de cel din 1914 și, cu 
siguranţă, fata de cel din 1916, când 
germanii au încercat în van, la Verdun, să 
„stoarcä și ultima picătură de sânge din 
armata franceză”. În 1940, dorința 
francezilor de a rezista nu mai era la fel de 
mare cum fusese în timpul Marelui Război și 
conflictul în sine era motivul pentru acea 
stare de fapt. Francezii își văzuseră tara 
devastată și poporul măcelărit între 1914 și 
1918. În mai 1940 a avut loc cea de-a treia 
cucerire germană în ultimii 70 de ani. Acest 
lucru explică, în mare măsură, modul în care 
unii francezi, dacă nu chiar toţi, au 
reacționat la înfrângere. 

Franţa era divizată si fizic, și spiritual. De 
o parte a baricadei, conduși de generalul 
Charles de Gaulle, numit subsecretar de stat 
pentru apărare pe 10 iunie, se aflau cei care 
doreau să continue lupta cu germanii. De 
Gaulle a plecat din Franţa și s-a dus la 
Londra, hotărât fiind să continue luptele 
până la eliberarea ţării sale. Viziunile sale 
erau împărtășite de mulți dintre cei pe care îi 
lăsase acasă și care au format grupuri de 
rezistenţă pentru a le tine piept germanilor. 

În cealaltă tabără, se aflau francezii care 
doreau pacea. Aceștia erau conduși de 
mareșalul Pétain, eroul francez care apărase 
Verdunul în Primul Război Mondial. Pâtain, 
viceprim-ministrul care l-a tot încurajat pe 
Paul Reynaud, prim-ministrul Franței, să 
accepte un armistițiu cu Germania, a fost 
rugat (de președintele Lebrun) pe 16 iunie, să 
înființeze un minister și să discute încetarea 
ostilităţilor. La 22 iunie 1940, delegaţii 
francezi au semnat un armistițiu care a pus 
punct campaniei germane în Franţa. Tratatul 
a fost întocmit de Hitler însuși, iar armistițiul 
a fost semnat în același vagon de tren de la 
Compiegne folosit și la semnarea celui din 


noiembrie 1918. Hitler a avut, în sfârșit, 
ocazia de a se răzbuna pe Franţa. 

Franţa a fost fragmentată și umilită în 
1940 exact cum se întâmplase cu Germania 
în 1918. Pétain și guvernul său au rămas la 
putere, iar ţara lor a fost divizată în două. 
Partea de nord a Franţei, coasta Atlanticului 
și zonele din preajma graniţelor cu Belgia și 
Elveţia aveau să fie ocupate de germani, iar 
Pétain și guvernul său aveau să preia 
controlul în sud, stabilindu-și capitala în 
orașul de provincie Vichy. 

Pétain a schimbat motto-ul Liberté, egalité, 
fraternite într-unul ceva mai national-so- 
cialist: Travail, famille, patrie. Dat fiind ca 
punea accent pe munca, semăna suparator 
de mult cu Arbeit macht frei (Munca te face 
liber), cuvintele scrise deasupra portilor 
lagărului de concentrare de la Auschwitz. 
Franța de la Vichy avea să păstreze controlul 
asupra coloniilor, iar soldaţii capturați de 
germani, printre care și o garnizoană 
considerabilă, din defuncta Linie Maginot, 
urmau să rămână prizonieri de război. 

Franţa de la Vichy era unică printre 
teritoriile cucerite de cel de-al Treilea Reich, 
cu Singurul guvern legitim și legal care a 
colaborat cu invadatorii germani. Existenţa 
regimului de la Vichy și susținerea de care s-a 
bucurat a fost o pată pe mândria Franţei 
după 1945. În afară de faptul că a consimțit 
preluarea puterii de către germani, guvernul 
de la Vichy s-a dovedit vădit antisemit odată 
cu acceptarea deportărilor succesive ale unui 
număr însemnat de evrei francezi. 

În noiembrie 1942, germanii au hotărât 
să pună capăt straniei împărțiri a Franţei si 
au ocupat partea de sud a ţării. Invadarea 
simultană a Africii de Nord franceze, 
ofensivă numită Operația Torch, de către 
forțele aliate anglo-americane le-a dat sansa 
francezilor să-și exprime devotamentul fata 
de tabăra opusă. Deși la început armata 
colonială franceză a luptat împotriva 
ocupaţiei anglo-americane, aceasta s-a aliat 
cauzei Aliaților, ajutată și de schimbarea 
survenită în guvernarea Pétain. În ciuda 
susținerii limitate de care s-au bucurat 
Forţele franceze libere (FFL) ale generalului 
de Gaulle începând cu 1940, fondarea 

Comitetului francez de eliberare naţională 
în iunie 1943 a dat Franţei posibilitatea 
numirii unui guvern în exil, care nu se afla 
sub tutelă străină. 


Rezistenţa 


Deși guvernul de la Vichy avea nevoie de 
mulţi susținători, din mai multe motive, nu 
toți francezii îl agreau, în special cei din 
nord, care se aflau sub ocupaţie germană 
după capitulare. În acest fel, pe tot teritoriul 
Franţei si al Europei aflate sub dominație au 
apărut mișcări de rezistenţă ai căror adepţi 
proveneau din toate păturile sociale: foști 
soldați, civili, chiar și femei. 

Aliaţii au încercat să susțină aceste acțiuni. 
Pentru a putea procura armamentul necesar, 
au fost înființate organizaţii precum Direcţia 
Operații Speciale (SOE) si, ulterior, Biroul 
American de Servicii Strategice (OSS). Acestea 
îi susțineau și pe agenţii care ar fi putut 
coordona mișcările de rezistenţă și furnizau 
operatori de comunicații fără fir pentru a 
menţine contactul permanent cu Londra. 

Viaţa luptătorilor din Rezistență a fost 
plină de pericole, mai ales că, în primii ani, 
multi au fost tradati și fie încarceraţi, fie 
executaţi de germani. Deși numărul celor 
uciși nu se va ști vreodată cu exactitate, se 
estimează că au fost omorâți în jur de 
150 000 de francezi sub ocupaţia germană și 
poate și mai mulți în alte țări. 

Unul dintre cele mai cunoscute și 
curajoase acte ale Rezistenței a fost asasinarea 
Reichsprotektor-ului Reinhard Heydrich. Acest 
asasinat avea să demonstreze de ce erau în 
stare membrii Rezistenței, dar și pericolele la 
care se expuneau. Heydrich care, la 
momentul respectiv, era protector adjunct al 
Reichului în Boemia- Moravia și adjunctul lui 
Himmler ca șef al aparatului de securitate al 
Gestapo, a fost ucis de un grup de patrioţi 
cehi, antrenați și echipați de englezi, care au 
fost parașutați în patria lor cu misiunea clară 
de a-l ucide. Operația nu a decurs însă 
conform planului: oamenii SOE au încercat, 
inițial, să-l împuște pe Heydrich, dar pistolul- 
mitralieră Sten al unuia s-a blocat exact în 

Capitularea francezilor la Compiègne, 21 iunie 1940, 
a avut loc în același vagon în care germanii semnaseră 
armistițiul din 1918. (AKG Berlin) 


momentul în care ar fi trebuit să elibereze 
glontul, iar celălalt om a aruncat o grenadă 
de mână. Aceasta nu l-a ucis pe loc pe 
Heydrich, care a murit ulterior din cauza 
unei infecţii în cavitatea abdominală, unde 
pătrunseseră schije și fire de păr de cal din 
tapiteria mașinii. 

Reacţia germanilor la atac a fost rapidă și 
brutală. Principalii asasini, Jan Kubis și Josef 
GabCik, au fost urmăriţi și prinși, ulterior, 
într-o biserică din Praga, unde, fiind 
înconjurați de soldaţi germani, au preferat să 


se sinucidă decât să se predea. Moartea lor a 
fost, așadar, rapidă. Repercusiunile acţiunii 
lor au fost însă de durată. Ca represalii, 
poliţia SS a înconjurat și a ars din temelii 
satul ceh Liddice. Toți bărbaţii au fost 
împușcați, iar femeile și copiii au fost trimiși 
în lagărul de concentrare de la Ravensbruck. 
Doar nouă copii au fost crutati pentru că au 
fost consideraţi potriviti, din punct de vedere 
rasial, pentru a fi adoptați. 

Acest masacru a fost urmat de o restrângere 
a activităților mișcării de rezistență. Ca o 
consecință a morţii lui Heydrich, au fost 
omorâţi în jur de 5 000 de oameni, o cifră 
înfiorătoare, care a făcut ca, prin prisma 
reacţiilor pe care le-ar fi putut avea germanii, 
misiunile care au urmat să fie regândite. 

TRT uiy — 


ORDERS OF THE COMMANDANT 
OF THE GERMAN FORCES 
IN OCCUPATION OF THE 
ISLAND OF GUERNSEY | 


(1)—ALL INHABITANTS MUST BE INDOORS BY 11 P.M. AND MUST NOT LEAVE THEIR HOMES BEFORE 6 A.M. 


(2)—WE WILL RESPECT THE POPULATION IN GUERNSEY; BUT, SHOULD ANYONE ATTEMPT TO CAUSE THE 
LEAST TROUBLE, SERIOUS MEASURES WILL BE TAKEN AND THE TOWN WILL BE BOMBED. 


(3)—ALL ORDERS GIVEN BY THE MILITARY AUTHORITY ARE TO BE STRICTLY OBEYED. 


(4)—ALL SPIRITS MUST BE LOCKED UP IMMEDIATELY, AND NO SPIRITS MAY BE SUPPLIED, OBTAINED OR 
CONSUMED HENCEFORTH. THIS PROHIBITION DOES NOT APPLY TO STOCKS IN PRIVATE HOUSES. 


15)—NO PERSON SHALL ENTER THE AERODROME AT LA VILLIAZE, 


(6)—ALL RIFLES, AIRGUNS, PISTOLS, REVOLVERS, DAGGERS, SPORTING GUNS, AND ALL OTHER WEAPONS 
WHATSOEVER, EXCEPT SOUVENIRS, MUST, TOGETHER WITH ALL AMMUNITION, BE DELIVERED AT 
THE ROYAL HOTEL BY #2 NOON TO-DAY, JULY 1. 


(7)—ALL BRITISH SAILORS, AIRMEN AND SOLDIERS ON LEAVE IN THIS ISLAND MUST REPORT AT THE POLICE 
STATION AT 9 A.M. TO-DAY, AND MUSTTHEN REPORT AT THE ROYAL HOTEL 


(8)—NO BQAT OR VESSEL OF ANY DESCRIPTION, INCLUDING ANY FISHING BOAT, SHALL LEAVE THE HAR- 
BOURS OR ANY OTHER PLACE WHERE THE SAME IS MOORED, WITHOUT AN ORDER FROM THE MILI- 
TARY AUTHORITY, TO BE OBTAINED AT THE ROYAL HOTEL. ALL BOATS ARRIVING FROM JERSEY, 
FROM SARK OR FROM HERM, OR ELSEWHERE, MUST REMAIN IN HARBOUR UNTIL PERMITTED BY THE 
MILITARY TO LEAVE. 


THE CREWS WILL REMAIN ON BOARD. THE MASTER WILL REPORT TO THE HARBOURMASTER, 
ST. PETER-PORT, AND WILL OBEY HIS INSTRUCTIONS. 


(3)—THE SALE OF MOTOR SPIRIT 15 PROHIBITED, EXCEPT FOR USE ON ESSENTIAL SERVICES, SUCH AS DOT- 
TORS’ VEHICLES, THE DELIVERY OF FOODSTUFFS, AND SANITARY SERVICES WHERE SUCH VEHICLES 
ARE IN POSSESSION OF A PERMIT FROM THE MILITARY AUTHORITY TO OBTAIN SUPPLIES, 


THESE VEHICLES MUST BE BROUGHT TO THE ROYAL HOTEL BY 12 NOON TO-DAY TO RECEIVE THE 
NECESSARY PERMISSION. 


THE USE OF CARS FOR PRIVATE PURPOSES IS FORBIDDEN, 


(10)—THE BLACK-OUT REGULATIONS ALREADY IN FORCE MUST BE OBSERVED AS BEFORE. 


Ordinul comandantului armatei germane de ocupatie din 
Insula Guernsey. Insulele Jersey si Guernsey au fost 
eliberate la 9 mai 1945, iar Alderney la | 6 mai. 


Portretul unui civil 


Colin Perry 


În septembrie 1939, când a izbucnit războiul, 
Colin Perry avea doar 18 ani. Trăia în Tooting, 
o suburbie a Londrei și era funcționar în City. 
Din iunie 1940, imediat după căderea Franţei, 
până în noiembrie 1940, Collin a scris un 
jurnal în care și-a adunat gândurile și 
experienţele. Aceste câteva luni au fost 
cruciale pentru Marea Britanie și, implicit, 
pentru tot efortul acesteia de contracarare a 
intentiilor Germaniei naziste. Marea Britanie a 
rezistat de una singură în toată această 
perioadă și a facut față amenințării continue a 
invadării si bombardamentelor aeriene. 
Însemnările lui Colin Perry din această 
perioadă sunt fascinante și reflectă speranţele 
şi temerile unui tânăr care a reușit să vadă 
războiul ca pe o aventură, dar și ca pe ceva de 
care trebuia să se teamă. 

Din momentul în care s-a aflat de 
capitularea Franţei, în jurnalul tânărului Colin 
Perry au apărut idei și gânduri contradictorii. 
lată ce scria: „să ardă în iad cei care sunt 
răspunzători de faptul că Marea Britanie s-ar 
putea să piară — Marea Britanie pe care o 
iubim și pe care strămoșii noștri au ridicat-o 
deasupra tuturor”. Foarte dezamăgit, Colin 
consemna: „birocraţia este un obstacol. Poate 
că sunt înverșunat pentru că, deși am trecut 
de examenul medical, nu mă pot înrola în 
RAF fiindcă nu am făcut o școală de aviaţie”. 
Era un tânăr cu multă imaginaţie. Când 
vorbea despre tinerele de care fusese atras de-a 
lungul vremii, a menţionat, odată, o tânără 
nemfoaicä cu care petrecuse o zi și jumătate la 
Londra, în 1938, și care era „încântătoare și 
foarte atractivă, dar o bănuiesc că face parte 
dintr-o organizaţie subversivă” 

La 17 iulie, Colin a consemnat o schimbare 
dramatică de situaţie: 


În această seară, pe brava noastră insulă, ne 
pregătim pentru anunțul că invadatorii au 
declanşat atacul. Soldaţii din apărarea 


antiaeriană au lansat informaţia conform căreia 
armata din Tolworth va arunca la noapte o 
perdea de fum care ar trebui sd se răspândească şi 
sd învăluie întreaga metropolă, protejând 
obiectivele strategice şi creând confuzie în 
rândurile hoardelor de invadatori. 


Spectaculoasa lui perdea de fum nu a mai 
fost lansată, așa că a preferat să meargă la 
cinematograf, unde a văzut un film 
propagandistic, Britain at Bay, care a avut un 
impact dramatic asupra lui Colin; acesta a 
notat ulterior. „M-a făcut să îmi doresc să mă 
înrolez de a doua zi”. Nu a fost nicio urmă de 
îndoială că acesta fusese și scopul filmului. 

Toată atenţia acordată de Colin în scrierile 
sale războiului și pregătirilor pentru iminenta 
invazie trăda preocupările specifice tinerilor 
din întreaga lume. În jurnal există pe lângă 
aceste comentarii și multe notițe despre fete, 
mai ales despre una pe care o vedea des, dar 
căreia nu avea îndeajuns de mult curaj să-i 
propună o întâlnire. Acel Colin care se 
imagina luptând cu dușmanul nu era la fel 
de brav atunci când venea vorba despre fete. 

Pe 19 iulie, RAF, intens solicitată în Bătălia 
pentru Anglia, l-a contactat pe Colin printr-o 
„Circulară” prin care îl anunţa că avea să 
amâne orice solicitare de înrolare în flota 
aeriană pentru cel puţin o lună. lată 
răspunsul lui Colin: „Vreau să intru în 
serviciul militar până la iarnă ca să nu mai 
dau bani pe un pardesiu nou, pălărie și ce 
mai e nevoie pentru sezonul rece”. În timpul 
unei vizite în apartamentul unui prieten de 
lângă Chancery Lane, Colin a admirat 
baloanele de baraj care pluteau deasupra 
orașului și le-a descris ca pe niște „elefanţi 
argintii, moi și pufoși care plutesc 
prin aer”. 

Pe 30 iulie, Colin a experimentat primul 
raid din viaţa lui — un avion german rătăcit 
a aruncat câteva bombe deasupra cartierului 


Esher, omorând și rănind cinci persoane. 
Reflectoarele din vecinătatea locuinţei lui 
Colin au fost folosite putin, în speranţa că 
aveau să semnaleze pilotului că se afla, de 
fapt, deasupra unei zone rurale și nu 
deasupra Londrei. 

Când a venit luna august, Colin era 
aproape convins că mult anunfata invadare 
germană urma să vină mai repede decât se 
estimase. Pe 9 august scria: „Invazia nu a 
avut loc ieri. Oamenii cred acum că Hitler va 
lovi azi sau mâine, ambele zile fiindu-i 
favorabile în zodiac. Eu cred în continuare că 
va ataca pe 22”. Interesant este că tânărul 
analiza atunci un lucru care pentru mulţi era 
de neconceput, respectiv modul în care ar fi 
arătat viata sub ocupaţia germană. Era 
îngrijorat în special de soarta lui Neville 
Chamberlain și specula că, „în eventualitatea 
înfrângerii Marii Britanii — Doamne ferește 
de așa ceva —, s-ar comporta precum Laval și 
bătrânul Pétain din Franţa. Nu pot înţelege 
de ce Churchill nu îl dă afară”. 

În vreme ce Churchill si multi britanici se 
chinuiau să-l convingă pe președintele 
Roosevelt de necesitatea de a se alătura Marii 
Britanii în efortul de a lupta împotriva 
agresiunii Germaniei, Colin, tânărul de 18 
ani, avea propriile idei despre SUA. El 
considera că evenimentele de pe front 
obligau SUA „să realizeze cât de dependente 
sunt de noi” 


America nu ne ajută cu nimic prin intrarea în 
acest război. Dacă s-ar gândi mai bine, şi-ar da 
seama că naziştii reprezintă un pericol mai mare 
pentru ei decât pentru noi. Se confruntă cu 
„coloana a cincea”, dar şi cu faptul că ar trebui 
sd gestioneze o flotă care să opereze pe două 
oceane, ceea ce nu pot face. 


Gândurile și sentimentele lui Colin 
reflectă mentalitatea unui tânăr imatur, 
asupra căruia războiul a avut un efect 
nebănuit. Pe 21 august, o prietenă de familie, 
doamna Block, l-a sunat să-i spună că vecinul 
ei fusese ucis de un raid aerian: „O bombă a 
căzut direct pe adăpostul ei. Pe strada ei s-a 
tras cu mitraliera”. Este inutil să menționăm 
că asta a trezit în Colin dorinţa de a se 

înrola, tânărul gândindu-se tot mai serios să 
se alăture RAF. 


Nimic nu mi-ar plăcea mai mult decât să fiu 
pilot cu acte în regulă, să aştept marea ofensivă 
aeriană toldnit pe iarbă şi vorbind cu Pete si 
Steve... lângă avioanele noastre, în aşteptarea 
semnalului de luptă. 


În timp ce această bravadă specifică tinerilor 
îi insufletea pe Colin și pe prietenii săi in 
asemenea situaţii, dar și în timpul unor raiduri 
minore ale aviaţiei germane, bombardamentele 
s-au intensificat tot mai mult, iar starea de 
spirit a lui Colin s-a deteriorat simţitor. Pe 
28 august, nota: „Nici nu pot exprima cât de 
obosit mă simt. Nu am știut până acum cât 
de important este somnul. De la primele ore 
ale zilei de vineri, bombardiere germane trec 
pe deasupra continuu, așa că primim 
avertizare după avertizare”. 

Descrierea acestui eveniment făcută de 
Colin este importantă pentru că exprimă 
opinia omului de rând despre aceste 
bombardamente. Colin credea că „pacostea 
de bombardiere” erau mai problematice decât 
raidurile mari. „Pacostea” de aparate de zbor 
aveau ca scop doar declanșarea sirenelor și a 
măsurilor de securitate de la sol. Colin notează: 
„Este evident că aceste raiduri se întâmplă 
doar ca să ne zdruncine moralul. Toţi 
londonezii stau treji, în adăposturi, timp de 
câteva ore în fiecare noapte”. Rezultatul 
concret, ca răspuns direct la tactica folosită 
de germani, a fost că mulţi oameni au ales 
să-și exprime sfidarea și nevoia de odihnă „prin 
asumarea riscului de a sta în propriul pat 
atunci când bombardierele erau sus pe cer”. 

lată ce idei exprimă Colin: „Majoritatea 
stăteau în pat... În primele ore ale zilei de 
marti a fost totuși imposibil pentru că, la 
fiecare 10 minute, timp de șase ore, avioanele 
germane treceau peste locuinţa noastră”. 
Opinia lui Colin despre situaţie era destul de 
simplu exprimată: „Poate că sunt obosit și 
cam depresiv, dar, pentru numele lui 
Dumnezeu, asta ne face să fim mai deciși să-l 
zdrobim odată pentru totdeauna pe Hitler. 
Toată Marea Britanie este acum mai decisă ca 
niciodată”. 

Această determinare pe care mulți au 
numit-o ulterior „spiritul Blitzkrieg” avea să 
fie aspru testată în săptămânile următoare, 
pe măsură ce raidurile germane au devenit 
tot mai dese. Pe 9 septembrie, tonul lui Colin 
s-a modificat considerabil. A dispărut sfidarea 
ingenuă și încrederea de sine, pentru a face 
loc senzatiei de soc: 


Londra, Londra mea, este rănită, sângerează. 
Sirenele au sunat noaptea trecută la 07:59 şi 
imediat avioanele au intrat în picaj pentru a ne 
bombarda. Am văzut un inel de foc antiaerian 
în jurul parcului Clapham Common, care se 
ridica spre cer... Rafinăria Becton a fost lovită... 
am stat o perioadă în adăpost, dar am continuat 
sd cercetez împrejurimile prin binoclu. La un 
moment dat, atacul a devenit aşa de violent 
încât nu am avut curajul să fug câţiva paşi până 
la adăpost, m-am lipit de un zid şi am stat 
nemişcat. Sfârşitul alarmei s-a dat la 05:30 
dimineaţa. 


Dar răul abia urma să vină. Colin a trebuit 
să ajungă la birou în acea zi, surmenat și 
tensionat de agitaţie și lipsa somnului din 
noaptea precedentă. După ce a luat metroul 
până la staţia Bank, s-a aventurat spre 
Princess Street, „un drum necunoscut pentru 
el până atunci, unde a asistat la o scenă de 
devastare totală”: 


Maşinile erau parcate de-a lungul şoselei, 
oamenii se grăbeau de colo-colo, calmi şi 
resemnati, peste tot erau pompieri, ambulante. 
Refugiati din East End, maşini şi biciclete, 
bagaje şi copii care veneau dinspre Aldate... o 


bombă de mare tonaj a căzut direct în mijlocul 
străzii Threadneedle, foarte aproape de intrarea 
principală în bancă şi ratând cumva clădirea 
Royal Exchange. Aici, în City, la doi paşi de 
biroul meu, pe care l-am considerat mereu de 
neatins, a fost dată lovitura rece şi sângeroasă a 
lui Hitler. În birou, geamurile ferestrelor erau 
sparte şi crăpate... praful şi pământul imi 
acopereau scaunul şi am ajuns şi la etajul al 
treilea. Nu mai existau ferestre, ci doar dărâmături, 
mizerie. Le vedeam ca şi cum asistam la un 
spectacol. Am urcat pe acoperiş cu binoclul şi am 
văzut cea mai îngrozitoare imagine. În City, 
inima oraşului, ardeau focuri sub jeturile de apă 
ale furtunurilor de pompieri... Nu pot descrie 
sentimentele pe care le aveam, erau copleşitoare, 
iar eu eram încremenit. 


Din acest moment, consemnările lui Colin 
iau o întorsătură bruscă. El notează: 


Ştiam că jurnalul nu conţine întâmplări 
„incitante“ pe care să doreşti să le trăieşti. 
Citind întâmplările din el, nu-ţi dai seama ce au 
însemnat cu adevărat aceste raiduri, dar arată 
pur şi Simplu asprimea şi inutilitatea războiului. 
Povesteşte despre oameni insängerafi, cadavre 
mutilate, tragedii, destrămarea unor familii şi a 
unor cămine. Dincolo de toate, mult peste 
această crimă oribilă comisă de nazişti, planează 
victoria finală a voinţei şi tăriei de a îndura. 


Colin Perry a intrat în marina comercială 
în toamna anului 1940, iar pe 17 noiembrie 
s-a alăturat echipajului de pe HMS 
Strathallan, din Royal Navy. A supravieţuit 
războiului și și-a publicat jurnalul în 1971. 


Cum s-a încheiat această perioadă a războiului 


Sfârșitul începutului 


La finalul anului 1943, poziţia Germaniei lui 
Adolf Hitler arăta foarte diferit fata de cea a 
sfârșitului de an 1941 — în decembrie 1941, 
imperiul lui Hitler se întindea de la țărmul 
francez al Atlanticului până în estul 
îndepărtat, spre Moscova. La sfârșitul lui 
1943 însă, graniţa vestică era încă aceeași, 
dar în est, limita expansiunii germane 
începuse să se retragă încet, dar sigur, spre 
vest. 

Între 1939 și 1943, s-au întâmplat multe. 
Steaua Germaniei, de exemplu, care 
cunoscuse atât de multă glorie, începuse 
acum să apună, din diverse motive. În 
primul rând, intrarea Statelor Unite ale 
Americii în război, în decembrie 1941, a 
modificat întreaga schemă strategică a 
conflictului. Decizia îndrăzneață a lui Hitler, 
din 11 decembrie 1941, de a declara război 
Statelor Unite ale Americii rămâne una cel 
putin ciudată. A fost o hotărâre greșită și, in 
final, fatală, sau mai degrabă un răspuns 
firesc la ceva ce avea să se întâmple oricum? 

Sprijinul președintelui Roosevelt la efortul 
de război britanic a fost considerabil în acel 
moment, iar americanii erau în mod clar de 
partea britanicilor și împotriva Germaniei 
naziste. Acţiunile întreprinse de SUA înainte 
de declaraţia de război cu greu puteau fi 
catalogate ca aparținând unui stat interesat 
de păstrarea neutralității. Legea de împrumut 
și închiriere, graţie căreia deficitul producţiei 
de armament al Marii Britanii a fost redresat 
în baza unor condiţii avantajoase, a schimbat 
în mod radical destinul militar al britanicilor 
într-un moment în care era aproape la pământ. 
Roosevelt avea însă destui opozanți care nu 
doreau implicarea americanilor în războiul 
din Europa. Cu toate acestea, orice motiv de 
ezitare a dispărut în urma deciziei lui Hitler 
și a atacului japonez de la Pearl Harbor 
asupra Flotei din Pacific a SUA. Acest 
eveniment a provocat ample demonstrații — 


dacă mai era nevoie de așa ceva —, care 
arătau ca SUA nu mai puteau sta deoparte. 

În primele luni ale anului 1943, Aliaţii 
occidentali și-au pus la punct planurile de 
luptă și și-au inventariat resursele necesare 
pentru lansarea Operatiei Overlord, respectiv 
invadarea Franţei ocupate. La finalul lui 
1943, imperiul european al lui Hitler era încă 
măreț deși graniţele lui începuseră să se 
restrângă în est și sud. Succesul Armatei Roșii 
la Stalingrad, de la începutul anului 1943, și, 
ulterior, eroica „bătălie a tancurilor” de la 
Kursk, din august 1943, dovedesc clar acest 
lucru (vezi $i Al Doilea Război Mondial, Frontul 
de Est, din această serie). 

Atacul german de la Kursk a fost, în mod 
clar, cea mai mare ofensivă desfășurată de 
Germania pe Frontul de Est. Ofensiva 
1943 — după dezghetul de primăvară, cand 
terenul ar fi fost suficient de uscat pentru a 
permite deplasarea echipamentelor grele — a 
fost amânată considerabil. Abia în iulie, 
Hitler a dat ordinul de începere a atacului. 
Reticenta Fiihrerului de a ataca mai devreme 
s-a bazat pe presupunerea sa că, cu cât ar fi 
întârziat mai mult momentul, cu atât mai 
puternice ar fi devenit formațiunile blindate. 
De asemenea, ar fi câștigat timp pentru 
procurarea unui număr mare din noile 
tancuri Panther. Graţie economiei de-acum 
în expansiune a Germaniei, au fost produse 
şi cantități considerabile de armament. 
Amânarea le-a dat totuși rușilor un timp de 
respiro pentru reorganizare, reechipare și 
pregătirea minuțioasă a defensivei. 

Rezultatul ar putea să demonteze multe 
ipoteze care au fost lansate cu privire la cel 
de-al Doilea Război Mondial. Wehrmachtul 
german, creatorul furtunosului și mobilului 
Blitzkrieg, a fost angajat de comandantul 
suprem într-un atac de uzură asupra poziţiilor 
inamice, cu efect direct asupra capacităţii de 

luptă a acestora. Având un control din ce în 
ce mai mare asupra armatelor sale din teren, 
Hitler părea acum să renunţe la ideile 
îndrăzneţe pe care le pusese în practică în 
numeroasele sale misiuni încununate de 
succes din perioada 1939-1943. După Kursk, 
armata germană a început retragerea, proces 
care a durat foarte mult, s-a desfășurat într-un 
ritm lent și care a culminat cu Bătălia pentru 
Berlin, capitala Reichului care trebuia să 
reziste cel puţin 1 000 de ani. 

În iulie 1943, prima incursiune majoră a 
Aliaților in Europa ocupată a fost invadarea 
Siciliei. Două luni mai târziu, în septembrie, au 
debarcat în Italia și au pornit spre nord. În tot 
acest timp, armatele germane au făcut tot 
posibilul pentru a se asigura că avansarea 
Aliaților avea să fie cât se poate de greoaie in 
peninsula italiană și că soldaţii nu aveau să fie 
scoși din Italia până la capitularea generală din 
1945. Prezenţa trupelor aliate pe pământ 
european a avut totuși un rol semnificativ și a 
marcat schimbarea de situaţie care se prefigura. 

În iunie 1944, au avut loc două 
evenimente de o mare semnificaţie pentru 
Reichul lui Hitler. Primul a fost asaltul 
Aliaților asupra Normandiei. Operația 
Overlord sau Ziua Z, a reprezentat formarea 
unui al doilea front de care Stalin avea mare 
nevoie pentru a mai detensiona din presiunea 
exercitată asupra Armatei Roșii. Deși a durat 
mult mai mult decât spera liderul sovietic și a 
cauzat tensiuni între URSS și ceilalți aliaţi, 
debarcarea din Normandia i-a obligat pe 
Hitler și armata sa din ce în ce mai solicitată 
să facă fata unui coșmar strategic — un război 
pe două fronturi. 

Chiar dacă luptele din Italia s-au soldat 
cu numeroase pierderi de vieţi omenești si 
resurse, Italia nu a fost niciodată un teatru 
decisiv de operaţii. Ca și cum ar fi vrut să 
scoată în evidenţă problemele și 
complicațiile care puteau fi provocate de un 
asemenea război, rușii au lansat cea mai 
mare ofensivă a lor pe 22 iunie, la trei exact 
trei ani de la lansarea Operatiei Barbarossa. 
În cadrul noii ofensive, Operația Bagration, 
a fost distrus Grupul de Armate Centru, 
aceasta fiind o lovitură enormă pentru 
Wehrmacht. 


Imperiul lui Hitler s-a restrâns continuu 
începând cu iunie 1944, pe măsură ce 
sovieticii avansau fără oprire din est, iar 
forţele englezilor, americanilor, canadienilor și 
francezilor din vest. Totul era definitiv pierdut 
pentru Germania, dar această tara se 
incäpäfäna să reziste. În est, germanii luptau 
cu dârzenie pentru fiecare petic de pământ. 
Constiinta faptelor întreprinse de ruși pentru 
a răzbuna comportamentul germanilor în est 
și, pentru multi, lupta ideologică între 
comunism și nationalism, au dus la o 
confruntare violentă. Germanii au rezistat cu 
încăpățânare și în vest, iar Aliaţii nu au 
câștigat teren decât cu mare dificultate. Planul 
generalului englez Bernard Montgomery, 
conceput în cadrul Operatiei Market Garden, 
de a pune repede punct războiului prin 
capturarea unor poduri vitale de acces de 
peste Rin, a fost un eșec și i-a obligat pe Aliați 
la mari eforturi pentru a putea câștiga teren. 

În decembrie 1944, Hitler a arătat încă 
odată, subit, că mașinăria de război germană 
încă nu capitulase și a lansat un atac asupra 
portului belgian Anvers, locul din care se 
aprovizionau Aliaţii. Campania care a intrat 
în istorie cu numele de Bătălia din Ardeni a 
demonstrat, odată în plus, eficiența gândirii 
tactice a armatei germane. Germania își 
pierdea însă cu rapiditate abilitatea de a 
susține o ofensivă, iar luptele din Ardeni s-au 
încheiat rapid, fără succesul germanilor. 

Chiar dacă armatele germane au 
continuat să lupte până în mai 1945, a fost 
doar o luptă lipsită de sens și de mize. 
Sovieticii nu au avut nicio remușcare în 
lupta împotriva Germaniei naziste: dat fiind 
că au avut de-a face cu determinarea și 
brutalitatea ideologiei rasiale naziste, le-au 
răspuns germanilor cu aceeași monedă. 
Poate si de aceea Aliaţii au decis, în cadrul 
la Conferinţei de la Ialta de la începutul 
anului 1945, că Armata Roșie a cucerit 
Berlinul, în ciuda progreselor semnificative 
făcute de Aliați în vest. Germanii i-au 
obligat pe sovietici să lupte pentru ocuparea 
capitalei cu preţul a 100 000 de vieţi 
omenești, dar steagul roșu a fost ridicat pe 
Reichstag, o imagine reprezentativă a celui 
de-al Doilea Război Mondial. 


Concluzii și consecințe 


O lume întreagă 


La sfârșitul anului 1943, lumea întreagă era 
la un pas de începerea actului final al celui 
de-al Doilea Război Mondial. În 1944, soarta 
acestui conflict fusese deja decisă fără putință 
de tăgadă. Cele trei puteri aliate, Marea 
Britanie, SUA și Uniunea Sovietică, își uniseră 
acum forţele pentru a reuși să înfrângă 
Germania nazistă. Pe lângă faptul că victoria 
finală a reprezentat triumful Aliaților 
împotriva Germaniei, aceasta a marcat într-un 
mod dramatic finalul hegemoniei globale a 
Europei. SUA și Uniunea Sovietică aveau să 
fie de acum statele dominante. 

Între 1939 şi 1943, cel de-al Doilea Război 
Mondial a degenerat de la o neînțelegere 
locală, așa cum fuseseră și altele de-a lungul 
timpului în Europa Occidentală, la un conflict 
care a cuprins aproape tot mapamondul. Doar 
continentul american a scăpat de ravagiile 
războiului, deși efectele acestuia s-au resimţit 
şi aici — este vorba de Bătălia de la River Plate 
sau de baloanele cu aer cald trimise de 
Japonia spre coasta de vest a SUA, evenimente 
care le-au confirmat americanilor amploarea 
conflictului prin care trecea lumea întreagă. 

Războiul care a debutat în Europa s-a 
propagat până în Orientul Îndepărtat (vezi Al 
Doilea Război Mondial — Luptele din Pacific). 
Japonia a cucerit rapid coloniile Marii 
Britanii (din Malaysia, Singapore și 
Birmania), Franţei (Indochina) și Olandei 
(Indiile de Est). Această agresiune a 
determinat și SUA să intre în conflict, fapt 
care a înclinat decisiv balanţa în favoarea 
Aliaților. Odată activat, marele potential 
economic al SUA a spulberat orice șansă a 
Axei, chiar dacă nu cantitatea de arme este 
neapărat singura importantă. 

La începutul anului 1943, industria de 
război a SUA a început să schimbe soarta 
armatelor Alianţei. În ianuarie, prim-minis- 
trul britanic, Winston Churchill, și președintele 
american, Franklin Roosevelt, au avut o 


în război 


întâlnire importantă la Casablanca, în nordul 
Africii. În urma negocierilor, aceștia au emis 
un ultimatum, solicitând Germaniei predarea 
„necondifionatä”. Acesta a fost un mare pas 
înainte pentru că a exclus pur si simplu orice 
negociere de pace. Adolf Hitler și multi lideri 
naziști au continuat să creadă că anumite 
relații cu cele două ţări erau încă posibile pe 
fondul unor tensiuni inevitabile între acestea 
şi Uniunea Sovietică. Totuși, în ciuda 
sperantelor Germaniei de a obține o pace 
separată, fapt care l-a determinat pe Heinrich 
Himmler, șef al SS și al Gestapo, să încerce o 
serie de negocieri cu englezii și americanii în 
ultimele săptămâni ale războiului, alianța 
dintre Est și Vest, dintre dictatura comunistă 
si democratiile capitaliste, a rămas la fel de 
improbabil de a se înfăptui până la 
înfrângerea Germaniei. 

Efectele ultimatumului „predării 
necondiționate” s-au făcut simţite și în 
rândul populaţiei Germaniei. Indiferent de 
opiniile civililor despre ce fusese corect sau 
greșit în război, indiferent dacă opinia 
publică a împărtășit sau nu o cauză comună 
cu Partidul Nazist, după ultimatumul de la 
Casablanca a devenit evident că Germania 
nu mai avea cale de scăpare. Predarea 
necondiționată obliga această ţară să lupte 
până avea să fie înfrântă definitiv. 

Germanii au luptat în virtutea acelorași 
motive care au determinat conflictul iniţial. 
Simplu spus, era greu de crezut că un stat 
clădit pe ideea superiorității rasiale avea să 
accepte o negociere de pace, chiar dacă i se 
propunea acest lucru. Așa cum au afirmat 
Aliaţii de mai multe ori, o asemenea opţiune 
era scoasă din discuţie. Cât de mult au crezut 
germanii în ideologia nazistă a fost 
întotdeauna un subiect de dezbatere. Cert 
este că acelora care se opuneau regimului 
nazist nu li se dădeau decât două variante: să 
păstreze tăcerea sau să fie arestaţi și, ulterior, 

executați. Până acolo mergea aparatul de 
securitate al Germaniei naziste. 

Modul brutal în care această țară a luptat 
în război a determinat hotărârea inamicilor 
săi de a nu abandona lupta până când 
Germania nu avea să fie învinsă în mod 
decisiv. Obstinatia cu care Germania nazistă 
și-a susținut ideile legate de supremaţia rasială 


i-a sporit rezistența pe câmpul de luptă, cu 
atât mai mult cu cât avea siguranţa unei 
victorii finale. Sir Arthur Harris, aflat în 
fruntea Comandamentului de bombardament 
al RAF, a spus despre Germania lui Hitler că „a 
semănat vânt și va culege furtună”. În 1944 și 
1945, Germania lui Hitler urma să culeagă în 
mod clar furtună. 

In Reichstag este anunţată anexarea Austriei (Anschluss) 
(Topham Picturepoint) 


Cel de-al Doilea Razboi Mondial 
a însemnat mai mult decât o 
revansa la conflagratia mondială 
din 1914-1918, chiar daca 
fortele beligerante au ramas, 

în mare, aceleaşi. Cu siguranţă, 

a fost mult mai distrugător, 

iar elementul ideologic nou 
introdus l-a transformat într-unul 
şi mai nemilos. Cartea de fata 
analizează primii patru ani 

ai acestui război în Europa, 

arată cum și de ce s-a implicat 
Germania lui Hitler în conflict şi 
examinează succesele acesteia în 
Polonia, Franța, Olanda şi Belgia, 
dar şi spectaculoasele victorii 
obținute la început împotriva 
Uniunii Sovietice. 


Războaie care au schimbat lumea 


O istorie în mai multe volume a războiului privit din diverse 
perspective: politică, strategică, tactică, culturală și individuală. 


,Cititi-le pentru a înţelege mai bine războiul 
și pentru a putea pleda mai bine pentru pace.’ 
Profesor Robert O'Neill, coordonatorul seriei 


, 


